text:
ກ່ອນໜ້ານີ້ 77 ປີ, ປະຊາຊົນຫວຽດນາມ ພາຍໃຕ້ການນຳພາຂອງພັກກອມມູນິດຫວຽດນາມ ຍາດໄດ້ໄຊຊະນະຢ່າງຍິ່ງໃຫຍ່ໃນການເຮັດການປະຕິວັດເດືອນສິງຫາ, ໂຄ່ນລົ້ມລະບອບສັກດີນາ, ທັບມ້າງແອກປົກຄອງຂອງລ່າເມືອງຂຶ້ນ, ຍາດອຳນາດການປົກຄອງສູ່ກຳມືຂອງປະ ຊາຊົນ. ວັນທີ 2/9/1945, ຢູ່ໃນພິທີໂຮມຊຸມນຸມ ໃນສວນສະໜາມບາດິ່ງອັນເປັນປະຫວັດສາດ, ປະທານ ໂຮ່ຈີມິິນ ໄດ້ອ່ານຖະແຫຼງການປະກາດເອກະລາດ ຕໍ່ປວງຊົນທັງຊາດ ແລະ ທົ່ວໂລກ ຕໍ່ການສະ ຖາປະນາ ລັດຫວຽດນາມປະຊາທິປະໄຕ ສາທາລະນະ, ປັດຈຸບັນແມ່ນສາທາ ລະນະລັດ ສັງຄົມນິຍົມ ຫວຽດນາມ. ນີ້ແມ່ນຂີດໝາຍທີ່ເປັນແສງປະກາຍໃນປະຫວັດ ສາດ ຂອງຊົນຊາດຫວຽດນາມ, ນໍາພາຫວຽດນາມກ້າວເຂົ້າສຸ່ສັງກາດໃໝ່ “ສັງກາດແຫ່ງ ເອກະລາດ, ເສລີພາບ, ເປັນເຈົ້າຊາຕະກຳຂອງຕົນ”.
ນັບແຕ່ນັ້ນມາຈົນເຖິງປັດຈຸບັນ, ພາຍໃຕ້ການນຳພາອັນສະຫຼາດສ່ອງໃສຂອງພັກກອມມູນິດຫວຽດນາມ, ປະຊາຊົນຫວຽດນາມໄດ້ຜ່ານຜ່າຄວາມຫຍຸ້ງຍາກ, ສິ່ງທ້າທາຍຫຼາຍປະການ ແລະ ຍາດໄດ້ໄຊຊະນະອັນໃຫຍ່ຫຼວງ, ມີຄວາມ ໝາຍປະຫວັດສາດ, ບັນດາການຕໍ່ສູ້ຕ້ານຜູ້ຮຸກຮານ ໄດ້ດໍາເນີນໄປຢ່າງມີໄຊ, ປະຕິ ບັດພາລະກິດປ່ຽນແປງໃໝ່ຢ່າງສຳ ເລັດຜົນ, ໄດ້ບັນລຸຜົນສຳເລັດອັນຍິ່ງໃຫຍ່ຫຼາຍຢ່າງ ແລະ ສຳຄັນ.
ຫວຽດນາມໄດ້ພົ້ນອອກຈາກສະພາບ ການດ້ອຍພັດທະນາຢ່າງເຕັມປ່ຽມ, ຍູ້ແຮງການຫັນເປັນອຸດສາຫະກຳ, ຫັນເປັນທັນສະໄໝ, ຊີວິດການເປັນຢູ່ຂອງປະຊາ ຊົນໄດ້ປັບປຸງ, ດ້ານປ້ອງກັນຊາດ-ປ້ອງ ກັນຄວາມສະຫງົບໄດ້ມີຄວາມເຂັ້ມແຂງ, ການເມືອງ-ສັງຄົມ ມີສະຖຽນລະພາບ, ວັດທະນະທຳ, ການສຶກສາ, ສາທາລະນະສຸກບັນລຸຫຼາຍຜົນສຳເລັດອັນສຳຄັນ; ໄດ້ຍູ້ແຮງວຽກງານການຕ່າງປະເທດ ແລະ ເຊື່ອມໂຍງສາກົນ, ບົດບາດ ແລະ ຖານະຂອງຫວຽດນາມໃນເວທີສາກົນ ແລະ ພາກພື້ນໄດ້ຮັບການຍົກສູງຢ່າງບໍ່ຢຸດຢັ້ງ. ພິເສດ, ນັບແຕ່ພາຍຫຼັງກອງປະຊຸມໃຫຍ່ຄັ້ງທີ XIII ຂອງພັກກອມມູນິດຫວຽດ ນາມ ມາເຖິງປັດຈຸບັນ, ປະເທດຫວຽດ ນາມ ໄດ້ມີຫຼາຍບາດກ້າວພັດທະນາໃຫຍ່ຢ່າງຕັ້ງໜ້າ ແລະ ແຂງແຮງ, ພາລະກິດກໍ່ສ້າງພັກໃຫ້ປອດໃສ ແລະ ຍົກສູງຄວາມສາມາດໃນການນຳພາຂອງພັກໄດ້ຜັນຂະຫຍາຍຢ່າງເຂັ້ມແຂງ, ບັນລຸໄດ້ຫຼາຍຜົນສຳເລັດອັນສຳຄັນ. ໃນປີນີ້, ພັກກອມມູນິດຫວຽດນາມ ໄດ້ປະກາດໃຊ້ບັນດາມະຕິທີ່ມີຄວາມສຳຄັນຍິ່ງກ່ຽວກັບການພັດທະນາເສດຖະກິດ ແລະ ຈະສືບຕໍ່ວາງອອກບັນດານະໂຍບາຍຊີ້ຂາດກ່ຽວກັບເສດຖະກິດ, ການເມືອງທີ່ມີຄວາມໝາຍຕັດສິນຕໍ່ການພັດທະນາ ເສດຖະກິດ-ສັງຄົມຂອງຫວຽດນາມໃນຊຸ່ມປີຕໍ່ໜ້າ. ວຽກງານຄຸ້ມຄອງ, ບໍລິຫານລັດສືບຕໍ່ໄດ້ເພີ່ມທະວີ ແລະ ຜັນຂະ ຫຍາຍຢ່າງຄົບຊຸດກັບການຍູ້ແຮງວຽກງານກໍ່ສ້າງລັດຖະບານຊື່ກົງບໍລິສຸດ, ມີແນວຄິດສ້າງສັນ, ລົງມືເຮັດ, ຮັບໃຊ້ປະຊາຊົນ ແລະ ວິສາຫະກິດ.
ເປັນເວລາ 2 ປີກວ່າ ຕ້ອງຕ້ານກັບການແຜ່ລະບາດຂອງພະຍາດໂຄວິດ-19 ໃນທົ່ວປະເທດ, ຫວຽດນາມ ໄດ້ປະຕິບັດສອງເປົ້າໝາຍພ້ອມໆກັນ ໄດ້ປະສົບຜົນສໍາເລັດຢ່າງມີໄຊ ທັງຕ້ານກັບການແຜ່ລະບາດຂອງພະຍາດ ທັງພັດທະນາເສດ ຖະກິດ, ເປັນໜຶ່ງໃນຈຳນວນໜ້ອຍປະ ເທດຢູ່ທະວີບອາຊີ ທີ່ມີການເຕີບໂຕດ້ານເສດຖະກິດໃນທາງບວກ. ກ້າວເຂົ້າສູ່ປີ 2022, ຫວຽດນາມ ໄດ້ຕັ້ງໜ້າເສີມຂະ ຫຍາຍຈິດໃຈຄວາມເປັນເຈົ້າການຢ່າງມີພິກໄຫວ ແລະ ຫົວຄິດປະດິດສ້າງ, ສຸມໃສ່ຟື້ນຟູ, ພັດທະນາເສດຖະກິດພາຍຫຼັງພະຍາດໂຄວິດ-19, ສ້າງທ່ວງທ່າເພື່ອໃຫ້ສຳເລັດຄາດໝາຍຂອງແຜນການ 5 ປີ ໃນການພັດທະນາເສດຖະກິດ-ສັງຄົມ ໄລຍະ 2021-2025, ດ້ວຍເຫດ, ບັນດາການເຄື່ອນໄຫວຜະລິດ, ດຳເນີນທຸລະກິດໄດ້ກັບຄືນສູ່ສະພາບການປົກກະຕິຄືດັ່ງເວລາກ່ອນບໍ່ມີການແຜ່ລະບາດຂອງພະຍາດໂຄວິດ-19, ເສດຖະກິດ-ສັງຄົມໃນ 7 ເດືອນຕົ້ນປີ 2022 ຮັກສາສະຖຽນລະພາບໄດ້ດີ, ຄວາມດຸນດ່ຽງທຸກຂົງເຂດມະຫາພາກມີຄວາມຮັບປະກັນ, ເງິນເຟີ້ຢູ່ໃນລະດັບທີ່ຄວບຄຸມໄດ້ ແລະ ຫຼາຍຢ່າງທີ່ພົ້ນເດັ່ນດັ່ງຄື: CPI ເພີ່ມ 2,54% ທຽບກັບໄຕມາດດຽວກັນຂອງປີ 2021; ມູນຄ່າການຄ້າ ການນໍາເຂົ້າ-ສົ່ງອອກ ບັນລຸກວ່າ 431,94 ຕື້ USD, ເພີ່ມຂຶ້ນ 14,8%; ຈຳນວນແຂກທ່ອງທ່ຽວມາຫວຽດນາມຄາດວ່າບັນລຸ 9 ແສນກວ່າ ຖ້ຽວຄົນ, ຫຼາຍກວ່າ 10 ທົບທຽບໄຕມາດວຽວກັນຂອງປີຜ່ານມາ; ທຶນລົງທຶນຕ່າງປະເທດໂດຍກົງຄາດວ່າບັນລຸ 11,57 ຕື້ USD, ເພີ່ມ 10,2%.
ບົນພື້ນຖານຈິດໃຈ “ຫວຽດນາມມີຄວາມປາຖະໜາຢາກເປັນເພື່ອນກັບທຸກໆປະ ເທດໃນວົງຄະນາຍາດສາກົນ, ສູ້ຊົນເພື່ອຄວາມສັນຕິພາບ, ເອກະລາດ ແລະ ພັດ ທະນາ”, ຫວຽດນາມໄດ້ສ້າງສຳເລັດຜົນສາຍພົວພັນຄູ່ຮ່ວມມືຢ່າງມີປະສິດທິຜົນກັບບັນດາປະເທດທີ່ເຄີຍເປັນສັດຕູໃນສົງຄາມ; ມີສາຍພົວພັນກັບກວ່າ 500 ອົງການຈັດຕັ້ງສາກົນ, ມີສາຍພົວພັນການທູດກັບ 189/193 ປະເທດທີ່ເປັນສະມາຊິກຂອງສະຫະປະຊາຊາດ; ສ້າງຕັ້ງສາຍພົວພັນການທູດກັບ 30 ຄູ່ຮ່ວມມືຍຸດທະສາດ ແລະ ຮອບດ້ານ (ເປັນປະ ເທດດຽວໃນອາຊີອາຄະເນສ້າງຂອບສາຍພົວພັນລະດັບນີ້ກັບທັງໝົດ 5 ປະເທດສະມາຊິກຖາວອນສະພາຄວາມໝັ້ນຄົງສະຫະປະຊາຊາດ); ມີສາຍພົວ ພັນດ້ານເສດຖະກິດກັບ 224 ຄູ່ຮ່ວມມື, ເຂົ້າ ຮ່ວມ 90 ສົນທິສັນຍາການຄ້າສອງຝ່າຍ, ເກືອບ 60 ສົນທິສັນຍາວ່າດ້ວຍການສົ່ງ ເສີມ ແລະ ປົກປ້ອງການລົງທຶນ, ລົງນາມ ແລະ ປະຕິບັດ 17 ສົນທິສັນຍາການຄ້າເສລີ (AFT), ເປັນຕົ້ນແມ່ນຫວຽດນາມໄດ້ກາຍເປັນໜຶ່ງໃນບັນດາປະເທດແຖວໜ້າຂອງພາກພື້ນໃນການສ້າງບັນດາຂອບການຮ່ວມມືເສດຖະກິດຫຼາຍຝ່າຍ; ເຊື່ອມໂຍງເສດຖະກິດຢ່າງເລິກເຊິ່ງ ແລະ ກວ້າງຂວາງໃນຫຼາຍລະດັບ ແລະ ຫຼາຍຮູບແບບຜ່ານການເຂົ້າຮ່ວມບັນດາກົນໄກລະບຽບການເສດຖະກິດໂລກຢ່າງຕັ້ງໜ້າ ແລະ ເລິກເຊິ່ງກວ່າ, ຕັ້ງໜ້າຜັນຂະຫຍາຍຢ່າງມີປະສິດທິຜົນບັນດາສົນທິສັນຍາການຄ້າເສລີ, ໃນນັ້ນມີການລົງນາມບັນ ດາສົນທິສັນຍາລຸ້ນໃໝ່ຂອງໂລກ (CPTPP) ແລະ ພາກພື້ນ (RCEP, EVFTA, EVIPA); ຕັ້ງໜ້າເຂົ້າຮ່ວມບັນ ດາການເຄື່ອນໄຫວຮັກສາຄວາມສັນ ຕິພາບຂອງສະຫະປະຊາຊາດ; ເປັນເຈົ້າ ການ, ຕັ້ງໜ້າເພື່ອສ້າງບັນດາກົນໄກລະບຽບການ, ກົດໝາຍ, ບັນທັດຖານຫຼາຍຝ່າຍ, ຕັ້ງໜ້າມີບົດບາດໃນບັນດາກົນໄກຄຸ້ມຄອງບໍລິຫານທົ່ວໂລກ. ພິເສດ, ປີນີ້ ເປັນຄັ້ງທຳອິດ ຫວຽດນາມເປັນເຈົ້າພາບຈັດຕັ້ງກອງປະຊຸມຄົບຄະນະປະ ຈຳປີ ແລະ ກອງປະຊຸມສະຫະສະມາຄົມບັນດາໃຈກາງຮັກສາຄວາມສັນຕິພາບອາຊີ-ປາຊີຟີກ ໄດ້ສຳເລັດຢ່າງຈົບງາມ; ຫວຽດນາມໄດ້ສຳເລັດຢ່າງດີເລີດໃນບົດບາດສະມາຊິກບໍ່ຖາວອນສະພາຄວາມໝັ້ນຄົງ ສະຫະປະຊາຊາດສະໄໝ 2020 – 2021, ໄດ້ປະກອບສ່ວນຢ່າງຕັ້ງໜ້າເຂົ້າໃນວຽກງານລວມຂອງສະພາຄວາມໝັ້ນຄົງ, ເປັນການສົ່ງສານຢ່າງແຂງແຮງຕໍ່ກັບຄວາມເປັນເອກະລາດຂອງຫວຽດນາມ, ຄວາມເປັນເຈົ້າຕົນ ເອງ, ປ່ຽນແປງໃໝ່, ຮັກຫອມສັນຕິພາບ, ເຄົາລົບກົດໝາຍສາກົນ, ໄວ້ເນື້ອເຊື່ອໃຈ, ຈິງໃຈ, ໝັ້ນທ່ຽງໃນການປະພຶດ, ປະ ກອບສ່ວນຢ່າງຕັ້ງໜ້າ ແລະ ມີຄວາມຮັບຜິດຊອບໃຫ້ແກ່ຄວາມສັນຕິພາບ, ການຮ່ວມມື, ພັດທະນາ ແລະ ກ້າວໜ້າໃນໂລກ.
ປີນີ້, ຫວຽດນາມກໍສະເຫຼີມສະຫຼອງວັນກຳເນີດຂອງພື້ນການທູດທັນສະໄໝ ຄົບຮອບ 77 ປີ, ມີກຽດຢ່າງສູງເຊິ່ງໄດ້ປະທານໂຮ່ຈີມິນເປັນລັດຖະມົນຕີກະ ຊວງການຕ່າງປະເທດຜູ້ທຳອິດ, ນຳພາໂດຍກົງ. ໃນຕະຫຼອດ 77 ປີຜ່ານມາ, ຂະແໜງການທູດໄດ້ປະກອບສ່ວນອັນສຳຄັນໃຫ້ແກ່ພາລະກິດແຫ່ງການຕໍ່ສູ້ເພື່ອເອກະລາດຊົນຊາດ, ປະເທດຊາດເປັນອັນໜຶ່ງອັນດຽວ ກໍຄືພາລະກິດແຫ່ງການປ່ຽນແປງໃໝ່, ເຊື່ອມໂຍງ ແລະ ປົກປັກຮັກສາປະເທດຊາດ, ປະກອບສ່ວນເຂົ້າໃນການຍົກສູງຖານະຂອງຫວຽດນາໃນເວທີສາກົນ.
ພັກ, ລັດ ແລະ ປະຊາຊົນຫວຽດນາມຍາມໃດກໍມີຄວາມຮັບຮູ້ຢ່າງເລິກເຊິ່ງວ່າ, ໃນພາລະກິດສ້າງສາ ແລະ ປົກປັກຮັກສາປະເທດຫວຽດນາມ, ຄຽງຄູ່ກັບບັນດາຄວາມມານະພະຍາຍາມຂອງຕົນເອງ, ພວກເຮົາຍາມໃດກໍໄດ້ຮັບການສະ ໜັບສະໜູນ, ການຊ່ວຍເຫຼືອອັນປະເສີດຂອງເພື່ອນມິດສາກົນ, ພິເສດແມ່ນຄວາມສາມັກຄີ ແລະ ການຊ່ວຍເຫຼືອອັນໃຫຍ່ ຫຼວງ, ມິດຈິດມິດໃຈຂອງພັກ, ລັດ ແລະ ປະຊາຊົນລາວ. ເນື່ອງໃນການສະເຫຼີມສະຫຼອງອັນສະຫງ່າລາສີນີ້, ຂໍຕາງໜ້າພັກ, ລັດ ແລະ ປະຊາຊົນຫວຽດນາມ, ຂ້າພະເຈົ້າຂໍສະແດງຄວາມຮູ້ບຸນຄຸນອັນເລິກເຊິ່ງຕໍ່ພັກ, ລັດ ແລະ ປະຊາຊົນລາວ ອ້າຍນ້ອງຍາມໃດກໍສາມັກຄີ, ສະໜັບ ສະໜູນ ແລະ ຊ່ວຍເຫຼືອຫວຽດນາມ.
ຂ້າພະເຈົ້າກໍສະແດງຄວາມຂອບອົກຂອບໃຈ ມາຍັງອົງຄະນະພັກຂັ້ນຕ່າງໆ, ອຳນາດການປົກຄອງ ແລະ ປະຊາຊົນລາວໄດ້ເອົາໃຈໃສ່ສ້າງເງື່ອນໄຂໃຫ້ແກ່ວົງຄະນາຍາດ ຄົນຫວຽດນາມຢູ່ລາວມີຊີວິດການເປັນຢູ່ໝັ້ນຄົງ, ປະກອບສ່ວນເຂົ້າໃນພາລະກິດແຫ່ງການສ້າງສາປະເທດລາວວັດທະນາ ຖາວອນ ແລະ ເປັນຂົວຕໍ່ໜັກແໜ້ນໃຫ້ແກ່ສາຍພົວພັນພິເສດລະຫວ່າງສອງປະເທດ.
ພວກເຮົາປິຕິຊົມຊື່ນເປັນຢ່າງຍິ່ງ ແລະ ເອກອ້າງທະນົງໃຈສັງເກດເຫັນວ່າ ໃນຊຸມປີຜ່ານມາ, ສາຍພົວພັນມິດຕະພາບ, ສາມັກຄີພິເສດ ແລະ ການຮ່ວມມືຮອບດ້ານຫວຽດນາມ-ລາວ ໄດ້ພັດທະນາຢ່າງຕໍ່ເນື່ອງ, ນັບມື້ນັບເລິກເຊິ່ງ ແລະ ກວ້າງ ຂວາງ, ແທດເໝາະຕົວຈິງ ແລະ ມີປະສິດທິຜົນ, ນຳເອົາຜົນປະໂຫຍດຢ່າງແທ້ຈິງ ແລະ ໃຫຍ່ຫຼວງໃຫ້ແກ່ສອງປະເທດ. ພິເສດ ແມ່ນໃນປີ 2022, ສອງຝ່າຍໄດ້ປະສານສົມທົບຈັດຕັ້ງສຳເລັດຢ່າງຈົບງາມພິທີໂຮມຊຸມນຸມມິດຕິງສະເຫຼີມສະຫຼອງວັນສ້າງຕັ້ງສາຍພົວພັນການທູດຄົບຮອບ 60 ປີ ແລະ ວັນເຊັນສົນທິ ສັນຍາມິດຕະພາບ ແລະ ການຮ່ວມມືຫວຽດນາມ-ລາວ ຄົບຮອບ 45 ປີ ຢູ່ທີ່ນະຄອນຫຼວງຂອງສອງປະເທດ ແລະ ຫຼາຍກິດຈະກຳສະເຫຼີມສະຫຼອງດ້ວຍຫຼາກຫຼາຍຮູບແບບ, ສົມກຽດ, ແທດຈິງ ບໍ່ພຽງແຕ່ຢູ່ແຕ່ລະປະເທດ ຫາກຍັງຢູ່ທັງບັນດາອົງການຕາງໜ້າຂອງຫວຽດນາມ ແລະ ລາວ ຢູ່ຕ່າງປະເທດ. ການຮ່ວມມືດ້ານເສດຖະກິດມີບາດກ້າວກະໂດດ, ຫວຽດນາມສືບຕໍ່ແມ່ນໜຶ່ງໃນບັນດາປະເທດນຳໜ້າກ່ຽວກັບການລົງທຶນ ແລະ ເປັນຄູ່ຮ່ວມມືການຄ້າໃຫຍ່ຂອງລາວ, ຄຸນນະພາບການລົງທຶນຂອງຫວຽດນາມພວມໄດ້ຍົກສູງຂຶ້ນ. ການເຊື່ອມຈອດລະຫວ່າງສອງພື້ນເສດຖະກິດ, ເປັນຕົ້ນແມ່ນເຊື່ອມຈອດພື້ນຖານໂຄງລ່າງ, ຄົມມະນາຄົມຂົນສົ່ງພວມໄດ້ຮັບການຍູ້ແຮງ. ຂ້າພະເຈົ້າເຊື່ອໝັ້ນວ່າໃນອະນາຄົດຂ້າງໜ້ານີ້, ລາວຈະກາຍເປັນໃຈກາງເຊື່ອມຈອດ, ສະຖານທີ່ຂົນສົ່ງຜ່ານສຳຄັນຢູ່ອາຊີອາຄະເນດ້ວຍການຮ່ວມມືຂອງຫວຽດນາມ ແລະ ບັນດາປະເທດຕ່າງໆໃນພາກພື້ນ. ການຮ່ວມມືລະຫວ່າງຫວຽດນາມ ແລະ ລາວໃນບັນດາຂົງເຂດປ້ອງກັນຊາດ-ປ້ອງກັນຄວາມສະຫງົບ, ການຕ່າງປະເທດ, ວັດທະນະທຳ-ສັງຄົມ, ການທູດປະຊາຊົນ… ກໍໄດ້ເພີ່ມທະວີຢ່າງແທດຈິງ ແລະ ເລິກເຊິ່ງກວ່າ.
ຫວນຄືນບົນເສັ້ນທາງປະຫວັດສາດອົງ ອາດກ້າແກ່ນທີ່ຜ່ານມາ, ພວກເຮົາມີຄວາມເອກອ້າງທະນົງໃຈຍິ່ງຕໍ່ຂະບວນ ການປະກົດຕົວ ແລະ ພັດທະນາຂອງສາຍພົວພັນພິເສດ, ຫາຍາກລະຫວ່າງສອງຊົນຊາດ. ນັ້ນແມ່ນສາຍພົວພັນໄດ້ ພັດທະນາຢ່າງບໍ່ຢຸດຢັ້ງຈາກສາຍພົວພັນມູນເຊື້ອເປັນມິດກາຍເປັນສາຍພົວພັນພິເສດ ໂດຍປະທານ ໂຮ່ຈີມິນ ຜູ້ຍິ່ງໃຫຍ່, ປະທານ ໄກສອນ ພົມວິຫານ ແລະ ປະ ທານ ສຸພານຸວົງ ທີ່ແສນເຄົາລົບຮັກ ເປັນຜູ້ກໍ່ຮ່າງສ້າງຕົວໂດຍກົງ, ໄດ້ບັນດາລຸ້ນ ການນຳສືບທອດ ແລະ ປະຊາຊົນສອງຊາດເພີ່ມພູນຄຸນສ້າງ, ຜ່ານຜ່າຄວາມລຳບາກຍາກເຂັນ, ສິ່ງທ້າທາຍນາໆປະ ການ, ສາຍພົວພັນນັ້ນໄດ້ສະຫຼຸບແມ່ນສາຍພົວພັນທີ່ຕັດສິນຄວາມເປັນຕາຍ, ເປັນແບບຢ່າງ, ບໍລິສຸດດຸດດື່ມ, ຜ່ອງໃສ, ຫາຍາກໃນສາຍ ພົວພັນສາກົນ, ແມ່ນສາຍພົວພັນຖືລັກສະນະກົດເກນ, ແມ່ນປັດໄຈຮັບປະກັນໄຊຊະນະໃຫ້ແກ່ພາລະ ກິດການປະຕິວັດຂອງແຕ່ລະປະເທດ ແລະ ແມ່ນຊັບສິນລວມອັນປະເສີດຂອງສອງຊົນຊາດ ແລະ ເປັນເຫງົ້າພະລັງອັນໃຫຍ່ຫຼວງໃຫ້ແກ່ພາລະກິດແຫ່ງການສ້າງສາ ແລະ ປົກປັກຮັກສາປະເທດຂອງແຕ່ລະປະເທດພວກເຮົາ.
ພິເສດ, ໃນເວລາຜ່ານມາ, ສາຍໃຈຫວຽດ -ລາວ ຍັງໄດ້ສະແດງຢ່າງເລິກເຊິ່ງໃນບັນດາເວລາທີ່ສອງປະເທດຮ່ວມກັນຜ່ານຜ່າຄວາມຫຍຸ້ງຍາກຫຼາຍຢ່າງຍ້ອນການແຜ່ລະບາດຂອງພະຍາດໂຄວິດ-19 ເກີດຂຶ້ນ. ປີ 2021, ພັກ, ລັດລາວ ໄດ້ມີຫຼາຍຮູບແບບໃນການສະໜັບສະໜູນ, ຊ່ວຍເຫຼືອ, ໃນນັ້ນມີການສະໜັບສະໜູນເງິນທອງ, ວັດຖຸ, ປະກອບສ່ວນເຂົ້າ ໃນຜົນສຳເລັດຂອງການສະກັດກັ້ນກັບພະຍາດຂອງຫວຽດນາມ. ພວກເຮົາມີຄວາມຕື່ນຕັ້ນໃຈຢ່າງຍິ່ງເມື່ອໄດ້ຮັບການສະໜັບສະໜູນຂອງການນຳ ແລະ ປະ ຊາຊົນລາວ ເຖິງແມ່ນວ່າຍັງພົບຂໍ້ຫຍຸ້ງຍາກຫຼາຍປະການ ແຕ່ຍັງໄດ້ບິແບ່ງ, ຊ່ວຍເຫຼືອໃຫ້ແກ່ປະຊາຊົນຫວຽດນາມ. ເນື່ອງໃນໂອກາດນີ້, ພວກເຮົາກໍສະແດງຄວາມຮູ້ບຸນຄຸນຢ່າງຈິງໃຈມາຍັງພັກ, ລັດ ແລະ ປະຊາຊົນລາວອ້າຍນ້ອງ, ບັນດາປະເທດເພື່ອນມິດ ແລະ ວົງຄະນາຍາດສາກົນໄດ້ສະໜັບສະໜູນຫວຽດນາມຢ່າງທັນການ. ໃນຂະນະພະຍາດໄດ້ມີການແຜ່ລະບາດຢູ່ປະເທດລາວອ້າຍນ້ອງ, ເຖິງແມ່ນວ່າຫວຽດນາມພວມຕ້ອງໄດ້ຮັບມືກັບພະ ຍາດ ເກີດຂຶ້ນ, ບັນດາກະຊວງ, ຂະແໜງການ, ອຳນາດການປົກຄອງ ແລະ ປະຊາ ຊົນໃນທົ່ວປະເທດຫວຽດ ນາມ ລ້ວນແລ້ວແຕ່ ຫັນມາສູ່ປະເທດລາວອ້າຍນ້ອງ, ຮ່ວມໄມ້ຮ່ວມມືປະກອບກຳລັງແຮງຊ່ວຍເຫຼືອດ້ວຍຫຼາຍຮູບແບບ ທັງກຳລັງແຮງງານຄົນ, ກຳລັງວັດຖຸສິ່ງຂອງ ແລະ ຈິດໃຈ. ຕໍ່ກັບການປ່ຽນແປງຢ່າງຄາດ ຄະເນຍາກຂອງດິນຟ້າອາກາດ ແລະ ພະ ຍາດລະບາດ, ຍິ່ງກວ່າເວລາໃດ, ປະຊາ ຊົນລາວ ແລະ ຫວຽດນາມ ພ້ອມກັນວົງຄະນາຍາດສາກົນຍິ່ງຮັດແໜ້ນການຮ່ວມ ມືໃນການຕໍ່ສູ້ກັບໄພທຳມະຊາດ, ຕ້ານກັບພະຍາດລະບາດ. ສາຍພົວພັນພິເສດຫວຽດນາມ-ລາວ, ລາວ-ຫວຽດນາມ ຍີ່ງໄດ້ຜ່ານການທົດສອບ, ຊຸບຫຼໍ່ໃນການຕໍ່ສູ່ຮ່ວມກັນ.
ປັດຈຸບັນ, ສອງປະເທດພວກເຮົາພວມຢືນຢູ່ຫຼາຍກາລະໂອກາດແຫ່ງການພັດ ທະນາ ແຕ່ກໍຕ້ອງປະເຊີນກັບຄວາມ ຫຍຸ້ງຍາກ, ສິ່ງທ້າທາຍບໍ່ໜ້ອຍ. ຍິ່ງກວ່າເວລາໃດ, ພວກເຮົາຕ້ອງເພີ່ມທະວີ ແລະ ເສີມຂະຫຍາຍສາຍພົວພັນສາມັກຄີພິເສດຫວຽດນາມ-ລາວ ຫລາຍກວ່າເກົ່າ. ປະຫວັດສາດແຫ່ງການພັດທະນາຢູ່ສອງປະເທດໃຫ້ເຫັນວ່າ, ຖ້າບໍ່ມີສາຍພົວພັນພິເສດນັ້ນ ແມ່ນພາລະກິດຕໍ່ສູ້ປົດປ່ອຍຊົນຊາດໃນເມື່ອກ່ອນ, ກໍຄືພາລະກິດສ້າງສາ ແລະ ປົກປັກຮັກສາປະເທດຊາດຂອງສອງປະເທດປັດຈຸບັນ, ບໍ່ສາມາດມີໄດ້ຜົນສຳເລັດອັນໃຫຍ່ຫຼວງ. ພັກ, ລັດ ແລະ ປະຊາຊົນຫວຽດນາມ ຍາມໃດກໍຢູ່ຄຽງຂ້າງກັບປະຊາຊົນລາວອ້າຍນ້ອງ, ເປັນຕົ້ນແມ່ນໃນຂະນະປະເທດລາວພົບກັບຄວາມຫຍຸ້ງຍາກ, ຮ່ວມແຮງກາຍແຮງໃຈ, ຊ່ວຍເຫຼືອລາວຜ່ານຜ່າຄວາມຫຍຸ້ງ ຍາກ, ສືບຕໍ່ພັດທະນາແບບຍືນຍົງ. ພວກເຮົາພ້ອມກັບພັກ, ລັດ ແລະ ປະຊາ ຊົນລາວອ້າຍນ້ອງປົກປັກຮັກສາ, ເພີ່ມພູນຄຸນສ້າງສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງຊາດໃຫ້ຍືນຍົງ ແລະ ພັດທະນາຢ່າງບໍ່ຢຸດຢັ້ງ.
ເນື່ອງໃນໂອກາດອັນສະຫງ່າລາສີນີ້, ຂ້າ ພະເຈົ້າຂໍອວຍພອນໃຫ້ໄຊປະຊາຊົນລາວອ້າຍນ້ອງພາຍໃຕ້ການນຳພາຂອງພັກປະຊາຊົນ ປະຕິວັດ ລາວ ສືບຕໍ່ຍາດໄດ້ຜົນສຳເລັດໃໝ່, ໃຫຍ່ຫຼວງກວ່າເກົ່າໃນພາລະກິດປ່ຽນແປງໃໝ່, ປະຕິບັດ ຢ່າງມີໄຊມະຕິກອງປະຊຸມໃຫຍ່ຄັ້ງທີ XI ຂອງພັກ, ສ້າງປະເທດລາວຮັ່ງມີເຂັ້ມແຂງ, ປະຊາຊົນມີຄວາມຜາສຸກ, ອີ່ມໜຳສຳ ລານ, ສັງຄົມສາມັກຄີ, ປອງດອງ, ປະຊາ ທິປະໄຕ, ຍຸຕິທຳ ແລະ ສີວິໄລ, ບົດບາດ ແລະ ຖານະຂອງສາທາ ລະນະລັດ ປະຊາ ທິປະໄຕ ປະຊາຊົນ ລາວ ນັບມື້ນັບຍົກສູງໃນພາກພື້ນ ແລະ ໃນໂລກ.
ອວຍພອນສາຍພົວພັນມິດຕະພາບຍິ່ງໃຫຍ່, ສາມັກຄີພິເສດ ແລະ ການຮ່ວມມືຮອບດ້ານຫວຽດນາມ-ລາວ ຂຽວສົດງົດງາມ, ໝັ້ນຄົງຂະໜົງແກ່ນຕະຫຼອດກາລະນານ.


c: text/html

text:
ໃນວັນທີ 28 ຕຸລາ 2021, ທີ່ ກະຊວງການຕ່າງປະເທດ, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມອຳລາຂອງ ທ່ານ ທາເກວາກະ ເຄໂຊ, ເອກອັກຄະຣາຊະທູດ ແຫ່ງ ຍີ່ປຸ່ນ ປະຈໍາ ສປປ ລາວ, ໃນໂອກາດທີ່ທ່ານ ໄດ້ສໍາເລັດການປະຕິບັດຫນ້າທີ່ການທູດຢູ່ ສປປ ລາວ.
ໃນໂອກາດນີ້, ທ່ານລັດຖະມົນຕີ ສະເຫຼີມໄຊ ກົມມະສິດ ໄດ້ສະແດງຄວາມຊົມເຊີຍຕໍ່ຜົນສຳເລັດການປະຕິບັດຫນ້າທີ່ຂອງ ທ່ານທູດ ທາເກວາກະ ເຄໂຊ, ພ້ອມທັງສະແດງຄວາມຂອບໃຈ ແລະ ຕີລາຄາສູງຕໍ່ການປະກອບສ່ວນຢ່າງຫ້າວຫັນໃນການສືບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງປະເທດ ກໍ່ຄືການຜັນຂະຫຍາຍການເປັນຄູ່ຮ່ວມຍຸດທະສາດ ລາວ-ຍີ່ປຸ່ນ ນັບຕັ້ງແຕ່ໄດ້ຍົກລະດັບຄູ່ຮ່ວມມື ໃນປີ 2015 ເປັນຕົ້ນມາ.
ຕະຫຼອດໄລຍະເວລາ 2 ປີ ທີ່ປະຕິບັດຫນ້າທີ່ການທູດຢູ່ ສປປ ລາວ ທ່ານທູດ ໄດ້ປະຕິບັດຫນ້າທີ່ຢ່າງຕັ້ງຫນ້າໃນການຊຸກຍູ້ໃຫ້ມີການພົບປະແລກປ່ຽນຢ້ຽມຢາມຂອງການນຳຂັ້ນສູງຂອງສອງປະເທດ ຢ່າງເປັນປົກກະຕິ, ລະດົມຂົນຂວາຍບັນດາໂຄງການຊ່ວຍເຫຼືອລ້າຈາກລັດຖະບານຍີ່ປຸ່ນ ໃຫ້ແກ່ ສປປ ລາວ ເປັນຕົ້ນແມ່ນ ການພັດທະນາພື້ນຖານໂຄງລ່າງ, ຂະແໜງກະສິກຳ ແລະ ຂະແໜງການສຶກສາ, ຊຶ່ງການຊ່ວຍອັນພົ້ນເດັ່ນແມ່ນ ໂຄງການກໍ່ສ້າງລະບົບຂະຫຍາຍທໍ່ສົ່ງນ້ຳປະປາ ຢູ່ນະຄອນຫຼວງພະບາງ, ໂຄງການຊ່ວຍເຫຼືອລ້າດ້ານອຸປະກອນ ເພື່ອປະກອບເຂົ້າໃນວຽກງານກຽມພ້ອມ ໂຕ້ຕອບ ແລະ ຟື້ນຟູ ຫຼັງໄພພິບັດ, ໂຄງການຊ່ວຍເຫຼືອລ້າລົດເມ, ອາໄຫລ່ ແລະ ອຸປະກອນສຳລັບສ້ອມແປງລົດເມ, ໂຄງການທຶນການສຶກສາ ເພື່ອພັດທະນາຊັບພະຍາກອນມະນຸດ ສົກປີ 2020 ແລະ 2021, ໂຄງການປັບປຸງວິທະຍາໄລສ້າງຄູຢູ່ບັນດາແຂວງຂອງລາວ ແລະ ອື່ນໆ. ພິເສດໃນປີ 2020 ຜ່ານມາ ຖືເປັນການຄົບຮອບ 65 ປີ ແຫ່ງການສ້າງຕັ້ງສາຍພົວພັນການທູດ ລະຫວ່າງ ລາວ-ຍີ່ປຸ່ນ, ການນໍາຂັ້ນສູງຂອງສອງປະເທດ ໄດ້ແລກປ່ຽນໂທລະສານອວຍເຊິ່ງກັນ ແລະ ກັນ, ມີການຈັດປະຖະກະຖາວັນສຳຄັນທາງການທູດ ແລະ ບັນດາກິດຈະກຳຕ່າງໆຮ່ວມກັນ ໂດຍມີຄວາມໝາຍສຳຄັນ ແລະ ມີບັນຍາກາດທີ່ຟົດຟື້ນ. ນອກຈາກນີ້, ທ່ານທູດ ຍັງໄດ້ຊຸກຍູ້ການປະຕິບັດໜ້າທີ່ຂອງ ຫ້ອງການຜູ້ຕາງໜ້າອົງການ JICA ແລະ ອົງການ JETRO ປະຈໍາລາວ ໃນການຈັດຕັ້ງປະຕິບັດໂຄງການຮ່ວມມືຂອງສອງລັດຖະບານ ລາວ-ຍີ່ປຸ່ນ, ການປະຕິບັດໜ້າທີ່ຂອງບັນດາຊ່ຽວຊານ ແລະ ອາສາສະໝັກຍີ່ປຸ່ນຢູ່ ບັນດາຂະແໜງການຕ່າງໆຂອງລາວ; ຂົນຂວາຍ ແລະ ຍາດແຍ່ງເອົາການຊ່ວຍເຫຼືອຂັ້ນພື້ນຖານໃຫ້ແກ່ພາກສ່ວນຕ່າງໆຂອງລາວ ໂດຍສະເພາະ ການຊ່ວຍເຫຼືອຢູ່ເຂດຫ່າງໄກສອກຫຼີກ.
ໃນໂອກາດນີ້, ທ່ານລັດຖະມົນຕີ ສະເຫຼີມໄຊ ກົມມະສິດ ໄດ້ຕາງຫນ້າໃຫ້ ລັດຖະບານ ແລະ ປະຊາຊົນລາວ ສະແດງຄວາມຂອບໃຈ ແລະ ຕີລາຄາສູງຕໍ່ການສະໜັບສະໜູນຊ່ວຍເຫຼືອຂອງລັດຖະບານ ແລະ ປະຊາຊົນຍີ່ປຸ່ນ ຕະຫຼອດໄລຍະຜ່ານມາ, ໂດຍສະເພາະການຊ່ວຍເຫຼືອທາງການເພື່ອການພັດທະນາ (ODA) ທີ່ຈັດຢູ່ໃນອັນດັບຕົ້ນ ຂອງຕ່າງປະເທດ ທີ່ໃຫ້ການຊ່ວຍເຫຼືອ ສປປ ລາວ; ສະແດງຄວາມຂອບໃຈໃນການສະໜອງບັນດາອຸປະກອນການແພດ ແລະ ວັກແຊັງ ໃຫ້ແກ່ ສປປ ລາວ ໃນການຮັບມືກັບການແຜ່ລະບາດຂອງພະຍາດໂຄວິດ-19 ຢ່າງທັນການ, ຊຶ່ງທັງຫມົດນີ້ ໄດ້ປະກອບສ່ວນສຳຄັນເຂົ້າໃນແຜນພັດທະນາເສດຖະກິດ-ສັງຄົມ ຂອງ ສປປ ລາວ ເປັນແຕ່ລະໄລຍະ.
ໃນຕອນທ້າຍ, ທ່ານລັດຖະມົນຕີ ສະເຫຼີມໄຊ ກົມມະສິດ ໄດ້ຕາງໜ້າລັດຖະບານລາວ ປະດັບຫຼຽນໄຊມິດຕະພາບ ໃຫ້ແກ່ ທ່ານທູດ ທາເກວາກະ ເຄໂຊ ເພື່ອສະແດງຄວາມຍ້ອງຍໍຊົມເຊີຍ ແລະ ຈາລຶກເຖິງຜົນງານຄຸນງາມຄວາມດີ ທີ່ທ່ານອຸທິດເຫື່ອແຮງ ແລະ ສະຕິປັນຍາ ເຂົ້າໃນການເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງສອງປະເທດ ລາວ-ຍີ່ປຸ່ນ ໃຫ້ແໜ້ນແຟ້ນຍິ່ງຂຶ້ນ.
ໃນຂະນະດຽວກັນ, ທ່ານທູດ ທາເກວາກະ ເຄໂຊ ກໍ່ໄດ້ສະແດງຄວາມຂອບໃຈຢ່າງຈິງໃຈມາຍັງ ພັກ-ລັດຖະບານ ແລະ ປະຊາຊົນລາວ ໂດຍສະເພາະ ກະຊວງການຕ່າງປະເທດ ທີ່ໄດ້ອໍານວຍຄວາມສະດວກ ໃຫ້ແກ່ການເຄື່ອນໄຫວໜ້າທີ່ການທູດຂອງຕົນຢູ່ ສປປ ລາວ ຈົນມີຜົນສໍາເລັດຢ່າງຈົບງາມ ແລະ ຢືນຢັນຈະສືບຕໍ່ໃນການເປັນຂົວຕໍ່ ເພື່ອປະກອບສ່ວນເຂົ້າໃນການຮັດແໜ້ນ ແລະ ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີຂອງສອງປະເທດ ສປປ ລາວ ແລະ ຍີ່ປຸ່ນ ໃຫ້ສືບຕໍ່ມີບາດກ້າວຂະຫຍາຍຕົວອັນໃຫມ່ ແລະ ແໜ້ນແຟ້ນຍິ່ງໆຂຶ້ນໃນອະນາຄົດ.

robotstxt: allowed

filter: keep


text:
ໃນວັນທີ 9 ທັນວາ 2021 ກະຊວງແຜນການ ແລະ ການລົງທຶນ (ກຜທ) ໄດ້ຈັດຕັ້ງ ປາຖະກະຖາ ຫວນຄືນວັນຊາດ ທີ 2 ທັນວາ ຄົບຮອບ 46 ປີ, ວັນຄ້າຍວັນເກີດ ປະທານ ໄກສອນພົມວິຫານ ຄົບຮອບ 101 ປີ, ຜົນສໍາເລັດການກໍ່ສ້າງເສັ້ນທາງລົດໄຟ ລາວ-ຈີນ ແລະ 2 ວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກດ້ານເສດຖະກິດ-ການເງິນ ແລະ ແກ້ໄຂບັນຫາຢາເສບຕິດ, ໃຫ້ກຽດເຜີຍແຜ່ ໂດຍ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ລັດຖະມົນຕີ ກະຊວງແຜນການ ແລະ ການລົງທຶນ ພ້ອມດ້ວຍບັນດາຮອງລັດຖະມົນຕີ, ໂດຍມີ ບັນດາຄະນະປະຈໍາພັກ,ຄະນະບໍລິຫານງານພັກ ກະຊວງ ຜທ, ບັນດາເລຂາໜ່ວຍພັກ, ຮອງເລຂາໜ່ວຍພັກ, ຄະນະໜ່ວຍພັກ ຕະຫລອດຮອດສະມາຊິກພັກ-ພະນັກງານຫລັກແຫລ່ງເຂົ້າຮ່ວມ, ໃນຫ້ອງປະຊຸມ ແລະ ຜ່ານລະບົບທາງໄກ.
ທ່ານ ສອນໄຊ ສີພັນດອນ ໄດ້ຍົກໃຫ້ເຫັນເຖິງຜົນສຳເລັດ ກອງປະຊຸມວິສາມັນຄົບຄະນະ ແລະ ຄົບຄະນະຄັ້ງທີ 3 ຂອງຄະນະບໍລິຫານງານສູນກາງພັກ ສະໄໝທີ IX ພ້ອມທັງຍົກໃຫ້ເຫັນເຖິງມູນເຊື້ອ ແລະ ຄວາມໝາຍສໍາຄັນຂອງວັນຊາດ ທີ 2 ທັນວາ, ເຊິ່ງແມ່ນວັນແຫ່ງໄຊຊະນະ ອັນຍິ່ງໃຫຍ່ຂອງປະຊາຊົນລາວບັນດາເຜົ່າ ພາຍໃຕ້ການນຳພາອັນປີຊາສາມາດຂອງພັກ ປປລາວ ອັນມີປະ ທານ ໄກສອນ ພົມວິຫານ ເປັນຜູ້ນຳໜ້າໃນການຕໍ່ສູ້ເພື່ອປົດປ່ອຍຊາດ ທັງເປັນເຫດການທີ່ບໍ່ເຄີຍມີມາກ່ອນ ໃນປະຫວັດສາດຂອງຊາດລາວເຮົາ, ແມ່ນວັນທີ່ປະເທດລາວ ໄດ້ມີເອກະລາດຢ່າງສົມບູນ ແລະ ມີອະທິປະໄຕຢ່າງຄົບຖ້ວນ, ມີທີ່ຕັ້ງອັນສົມກຽດ ແລະ ມີຖານະເທົ່າທຽມກັບປະເທດອື່ນໆ ໃນເວທີປະ ຊາຄົມໂລກ. ພ້ອມນັ້ນ, ທ່ານ ຍັງໄດ້ຍົກໃຫ້ເຫັນເຖິງຜົນສໍາເລັດອັນພົ້ນເດັ່ນຂອງ ສປປ ລາວ ຕະ ຫລອດໄລຍະ 46 ປີຜ່ານມາ ປະເທດຊາດເຮົາໄດ້ຮັບການພັດທະນາຢ່າງບໍ່ຢຸດຢັ້ງ, ບົດບາດອິດທິພົນຂອງ ສປປ ລາວ ນັບມື້ນັບສູງເດັ່ນຂຶ້ນໃນເວທີພາກພື້ນ ແລະ ສາກົນ, ເຊິ່ງພວກເຮົາຈະຕ້ອງໄດ້ເສີມຂະຫຍາຍມູນເຊື້ອດັ່ງກ່າວ, ເຂົ້າໃນການສ້າງສາພັດທະນາປະເທດຊາດ ໄປສູ່ຈຸດໝາຍສັງຄົມນິຍົມ.
ໂອກາດດຽວກັນ, ທ່ານ ນາງ ຄຳຈັນ ວົງແສນບູນ ຮອງລັດຖະມົນຕີ ກະຊວງແຜນການ ແລະ ການລົງທຶນ ໄດ້ຍົກໃຫ້ເຫັນເຖິງຊີວິດ ແລະ ການເຄື່ອນໄຫວປະຕິວັດຂອງ ປະທານ ໄກສອນ ພົມວິຫານ, ເຊິ່ງເພີ່ນເປັນຜູ້ນໍາພາກໍ່ຕັ້ງພັກ ປະຊາຊົນ ປະຕິວັດລາວ, ເປັນວິລະບູລຸດແຫ່ງຊາດລາວ, ພ້ອມທັງຍົກໃຫ້ເຫັນຄວາມປີຊາສາມາດໃນການຊີ້ນຳ-ນຳພາ ພາລະກິດປະຕິວັດຕະຫລອດຊີວິດຂອງເພີ່ນ ແລະ ຍົກໃຫ້ເຫັນແບບຢ່າງຄຸນສົມບັດສິນທຳປະຕິວັດ ແລະ ແບບແຜນດຳລົງຊີວິດ ທີ່ລຽບງ່າຍຂອງປະທານ ໄກສອນ ພົມວິຫານ ທີ່ຍາມໃດກໍ່ເປັນຫ່ວງເປັນໄຍ ຕໍ່ການພັດທະນາປະເທດຊາດ. ພ້ອມນັ້ນ, ທ່ານນາງ ຄຳຈັນ ວົງແສນບູນ ຍັງໄດ້ສະເໜີຜົນສຳເລັດການກໍ່ສ້າງທາງລົດໄຟລາວ-ຈີນ, ຄວາມສໍາຄັນ ແລະ ຄວາມ ໝາຍຂອງທາງລົດໄຟລາວ-ຈີນ ອັນເປັນປັດໄຈໜຶ່ງ ປະກອບສ່ວນເຂົ້າໃນການພັດທະນາປະເທດຂອງພວກເຮົາ ໃຫ້ຈະເຕີບໂຕຢ່າງບໍ່ຢຸດຢັ້ງຕາມນະໂຍບາຍຫັນລາວ ທີ່ເປັນປະເທດບໍ່ມີທາງອອກສູ່ທະເລ ເປັນປະເທດເຊື່ອມໂຍງ, ເຊື່ອມຈອດກັບພາກພື້ນ ແລະ ສາກົນ. ຫລັງຈາກນັ້ນ.
ທ່ານ ນາງ ພອນວັນ ອຸທະວົງ ຮອງລັດຖະມົນຕີ ກະຊວງ ຜທ ກໍໄດ້ເຜີຍແຜ່ 2 ວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກດ້ານເສດຖະກິດ-ການເງິນ ແລະ ແກ້ໄຂບັນຫາຢາເສບຕິດຕື່ມອີກ.ການຈັດຕັ້ງປາຖະກະຖາໃນຄັ້ງນີ້, ເພື່ອທົບທວນຫວນຄືນມູນເຊື້ອ ແລະ ໄຊຊະນະປະຫວັດ ສາດຂອງພາລະກິດແຫ່ງການຕໍ່ສູ້ປົດປ່ອຍຊາດ ໃນເມື່ອກ່ອນ ແລະ ຜົນສໍາເລັດໃນພາລະກິດປົກປັກຮັກສາ ແລະ ພັດທະນາປະເທດຊາດ ພາຍໃຕ້ການຊີ້ນໍາ-ນໍາພາ ຂອງພັກ-ລັດເຮົາ, ຖືເອົາໂອກາດນີ້ ເປັນການເພີ່ມທະວີການສຶກສາອົບຮົມພະນັກງານ-ສະມາຊິກພັກ, ນັກຮົບ, ລັດຖະກອນ ແລະ ປະຊາ ຊົນບັນດາເຜົ່າ ກ່ຽວກັບນ້ຳໃຈຮັກຊາດ, ມູນເຊື້ອສາມັກຄີປອງດອງຂອງປະຊາຊົນບັນດາເຜົ່າ ແລະ ຊັ້ນຄົນ, ນ້ຳໃຈຕໍ່ສູ້ອັນອົງອາດກ້າຫານຂອງກອງທັບ ແລະ ປະຊາຊົນລາວບັນດາເຜົ່າ. ພ້ອມກັນນັ້ນ, ກໍ່ເປັນການປຸກລະດົມນ້ຳໃຈຮັກຊາດ-ຮັກລະບອບໃໝ່, ເປັນເຈົ້າຕົນເອງ, ສ້າງຄວາມເຂັ້ມແຂງດ້ວຍຕົນເອງ, ເຊີດຊູບົດບາດການນໍາພາຂອງພັກ, ສຸມໃສ່ທຸກກຳລັງ ເພື່ອສືບຕໍ່ຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ ເຂົ້າສູ່ຊີວິດຕົວຈິງ ແລະ ເພື່ອຄົ້ນຄວ້າຮ່ຳຮຽນເອົາມູນເຊື້ອປະຕິວັດ, ຄຸນທາດການເມືອງ, ຄຸນສົມບັດສິນທຳປະຕິວັດ, ແບບແຜນວິທີເຮັດວຽກ ແລະ ການດໍາລົງຊີວິດຂອງປະທານ ໄກສອນ ພົມວິຫານ ຖືເອົາແນວຄິດໄກສອນ ພົມວິຫານ ເປັນທິດນຳໃນການຈັດຕັ້ງປັບປຸງໜ້າທີ່ວຽກງານໃຫ້ມີຄຸນນະພາບ ແລະ ມີປະສິດທິຜົນສູງ.


text:
ໃນຕອນບ່າຍຂອງວັນທີ 13 ກັນຍາ 2021, ທີ່ກະຊວງອຸດສາຫະກຳ ແລະ ການຄ້າ ນະ ຄອນຫລວງວຽງຈັນ ໄດ້ມີກອງປະຊຸມລັດຖະມົນຕີເສດຖະກິດ ແມ່ຂອງ-ຢີ່ປຸ່ນ ຄັ້ງທີ 13 ຜ່ານລະບົບທາງ ໄກ ໂດຍເປັນກອງປະຊຸມຄູ່ຂະໜານກັບກອງປະຊຸມລັດຖະມົນຕີເສດຖະກິດອາຊຽນ ແລະ ກອງປະ ຊຸມທີ່ກ່ຽວຂ້ອງ. ໂດຍໃຫ້ກຽດເປັນປະທານຮ່ວມມີ ລາວ-ຍີ່ປຸ່ນ, ທ່ານ ປອ ຄຳແພງ ໄຊສົມແພງ ລັດຖະ ມົນຕີກະຊວງອຸດສາຫະກຳ ແລະ ການຄ້າ ແລະ ທ່ານ Kajiyama Hiroshi ລັດຖະມົນຕີ ກະຊວງເສດ ຖະກິດ, ການຄ້າ ແລະ ອຸດສາຫະກໍາ ຍີ່ປຸ່ນ, ພ້ອມດ້ວຍບັນດາຜູ້ເຂົ້າຮ່ວມຈາກປະເທດແມ່ນ້ຳຂອງ (ກຳປູ ເຈຍ, ສປປ ລາວ, ໄທ, ມຽນມາ, ແລະ ຫວຽດນາມ) ແລະ ເລຂາທິການໃຫ່ຍອາຊຽນ ເຂົ້າຮ່ວມ.
ກອງປະຊຸມຄັ້ງນີ້ ຝ່າຍຍີ່ປຸ່ນ ໄດ້ເນັ້ນເນື້ອໃນສຳຄັນຂອງກອງປະຊຸມລັດຖະມົນຕີ ເສດຖະກິດແມ່ ນ້ຳຂອງ-ຍີ່ປຸ່ນ ຄັ້ງທີ 12 ແລະ ກອງປະຊຸມສຸດຍອດແມ່ນ້ຳຂອງ-ຍີ່ປຸ່ນ ຄັ້ງທີ 12; ໄດ້ອະທິບາຍເຖິງຄວາມສໍາຄັນຂອງວິໄສທັດການພັດທະນາອຸດສາຫະກໍາແມ່ນໍ້າຂອງ ໄລຍະ 2 (MIDV 2.0) ຕໍ່ກັບການເຕີບໂຕແບບຍືນຍົງ ແລະ ການເຕີບໂຕສີຂຽວ; ລາຍງານຄວາມຄືບໜ້າ ຂອງການຈັດຕັ້ງປະຕິບັດແຜນງານ ແລະ ນໍາສະເໜີໂຄງການໃໝ່ 5 ໂຄງການ ໂດຍຕິດພັນກັບ 3 ເສົາຄ້ຳ ຄື: ເສົາຄ້ຳທີ 1. ການເຊື່ອມໂຍງມີ 1 ໂຄງການ: ໂຄງການ ໜຶ່ງເມືອງ ໜຶ່ງຜະລິດຕະພັນ (ODOP); ເສົາຄ້ຳທີ 2 ນະວັດຕະກໍາດີຈີຕອນ 1 ໂຄງການ: ໂຄງການການຝຶກອົບຮົມກ່ຽວກັບການຄ້າອີເລັກໂຕຣນິກ ສໍາລັບເຈົ້າໜ້າທີ່ພະ ນັກງານ ແລະ ເສົາຄ້ຳທີ 3 ມີ 3 ໂຄງການໂດຍເນັ້ນເປົ້າໝາຍການພັດທະນາແບບຍືນຍົງ: ໂຄງການສະໜັບສະໜູນສ້າງແຜນຫັນປ່ຽນດ້ານພະລັງງານ, ໂຄງການພັດທະນາດ້ານຊັບພະຍາກອນມະນຸດ ດ້ານການສ້າງຄວາມຮັບຮູ້ ກ່ຽວກັບຄວາມເປັນກາງຂອງກາກບອນ ແລະ ໂຄງການ ສົ່ງເສີມການສົນທະນາ ເພື່ອກ້າວສູ່ການເຕີບໂຕແບບຍືນຍົງ. ພ້ອມນີ້ ຝ່າຍລາວ ກໍໄດ້ສະເໜີໃນທີ່ປະຊຸມ ໂດຍສະເພາະໃຫ້ທາງຍີ່ປຸ່ນ ພິຈາລະນາໃຫ້ຄວາມສໍາຄັນຂົງເຂດອື່ນໆ ເປັນຕົ້ນ: ການສ້າງຂີດຄວາມສາມາດສໍາລັບຜູ້ຜະລິດຢູ່ທ້ອງຖິ່ນ ໃນດ້ານການພັດທະນາຜະລິດຕະພັນໃຫ້ມີຄວາມຫລາກຫລາຍ, ສ້າງສະຕິຕື່ນຕົວ ແລະ ຫັນປ່ຽນແນວຄວາມຄິດຂອງຫົວໜ່ວຍຈຸນລະວິສາຫະກິດ, ຂະໜາດນ້ອຍ ແລະ ກາງ(MSMEs) ກໍຄືສ້າງຂີດຄວາມສາ ມາດ ເພື່ອຊຸກຍູ້ສົ່ງເສີມລະບົບນິເວດດີຈີຕອນສໍາລັບຫົວໜ່ວຍຈຸນລະວິສາຫະກິດ, ຂະໜາດນ້ອຍ ແລະ ກາງ ຜ່ານການປ່ຽນຖ່າຍສູ່ດີຈີຕອນ ຢ່າງສົມບູນແບບ ເພື່ອກ້າວໄປສູ່ເຕັກໂນໂລຊີເສດຖະກິດດີຈີຕອນ ແລະ ເພື່ອເຂົ້າເຖິງຕະຫລາດທີ່ໃຫຍ່.
ພ້ອມນັ້ນ ກໍຍັງສະໜັບສະໜູນໂຄງການກ່ຽວກັບການສົ່ງເສີມນະວັດຕະກໍາດີຈີຕອນ ແລະ ເພີ່ມກາ ລະໂອກາດທຸລະກິດ ຜ່ານການຝຶກອົບຮົມກ່ຽວກັບການຄ້າອີເລັກໂຕຣນິກ ສໍາລັບເຈົ້າໜ້າທີ່ພະນັກງານ ເພື່ອຮອງຮັບການປ່ຽນໄປສູ່ການດຳລົງວິຖີຊີວິດແບບໃໝ່ ແລະ ທ່າອ່ຽງປັດຈຸບັນຂອງການເປັນດີຈີຕອນ ແລະ ສັງຄົມອອນລາຍ. ທັງໝົດເຫລົ່ານີ້ ເພື່ອຊ່ວຍບັນດາປະເທດແມ່ນໍ້າຂອງ ຍົກລະດັບຂີດຄວາມສາ ມາດ, ກຳລັງແຮງງານ ແລະ ຜະລິດຕະພາບ.


text:
ປະທານາທິບໍດີ ສະຫະລັດ ທ່ານ ໂຈ ໄບເດັນ ໄດ້ໂທລະສັບຫາກະສັດ ຊາລມານ ແຫ່ງຊາອຸດີ ອາຣາເບຍ ໃນວັນພະຫັດມື້ວານນີ້ ໃນຂະນະທີ່ລັດຖະບານຂອງທ່ານມີກຳນົດທີ່ຈະເປີດເຜີຍລາຍ ງານການສືບລັບທີ່ຖືກບັງຄັບໃຫ້ເປີດເຜີຍ ໂດຍລັດຖະສະພາທີ່ຄາດວ່າໂອຣົດຂອງກະສັດ, ອົງມົງກຸດ ໂມຮຳເມັດ ບິນ ຊາລມານ ໄດ້ອະນຸມັດການສັງຫານນັກຂ່າວທ່ານ ຈາມາລ ຄາຊອກກີ ໃນປີ 2018.
ອີງຕາມທຳນຽບຂາວ ໃນລະຫວ່າງການລົມໂທລະສັບນັ້ນ, ທ່ານ ໄບເດັນ ແລະ ກະສັດ ຊາລມານ “ໄດ້ປຶກສາຫາລື ກ່ຽວກັບ ການຮັກສາຄວາມປອດໄພພາຍໃນພາກພື້ນ, ລວມທັງການຟື້ນຟູຄວາມພະຍາຍາມທາງການທູດ ທີ່ນຳພາໂດຍອົງການສະຫະປະຊາຊາດ ແລະ ສະຫະລັດ ເພື່ອສິ້ນສຸດສົງຄາມໃນປະເທດ ເຢເມນ, ແລະ ຄຳໝັ້ນສັນຍາຂອງ ສະຫະລັດ ທີ່ຈະຊ່ວຍເຫຼືອ ຊາອຸດີ ອາຣາ ເບຍ ປ້ອງກັນເຂດແດນຂອງຕົນ ໃນຂະນະທີ່ເຂົາເຈົ້າໄດ້ປະເຊີນກັບການໂຈມຕີຈາກກຸ່ມຕ່າງໆທີ່ເປັນພັນທະມິດຂອງ ອີຣ່ານ.”
ການອ່ານຂໍ້ມູນຂອງທຳນຽບຂາວໃນການລົມໂທລະສັບໄດ້ກ່າວຢໍ້າເຖິງການປ່ອຍຕົວນັກເຄື່ອນ ໄຫວຊາວ ອາເມຣິກັນ ເຊື້ອສາຍ ຊາອຸດີ ອາຣາເບຍ ຫຼາຍຄົນ ແລະ ນັກເຄື່ອນໄຫວສິດທິມະນຸດ ແມ່ຍິງຂອງ ຊາອຸດີ ອາຣາເບຍ ທ່ານ ນາງ ລູເຈນ ອາລ-ຮາດລູລ (Loujain al-Hathloul) ຈາກການຄວບຄຸມຕົວເມື່ອບໍ່ດົນມານີ້ ແລະ ໄດ້ຢືນຢັນເຖິງຄວາມສຳຄັນທີ່ ສະຫະລັດ ມີຕໍ່ສິດທິມະນຸດທົ່ວໄປ ແລະ ການປົກຄອງດ້ວຍຕົວບົດກົດໝາຍ. ພວກທ່ານບໍ່ໄດ້ກ່າວເຖິງ ລາຍງານ ກ່ຽວກັບ ທ່ານ ຄາຊອກກີ, ທີ່ມີກຳນົດຈະຖືກເປີດເຜີຍຫຼັງຈາກການລົມໂທລະສັບນັ້ນ.
ທຳນຽບຂາວບໍ່ໄດ້ໃຫ້ການອະທິບາຍ ກ່ຽວກັບ ວ່າເປັນຫຍັງການອ່ານຂໍ້ມູນໃນໂທລະສັບບໍ່ໄດ້ເວົ້າເຖິງທ່ານ ຄາຊອກກີ, ຜູ້ທີ່ອາໄສຢູ່ໃນ ສະະລັດ ຢ່າງຖືກຕ້ອງຕາມກົດໝາຍກັບລູກທີ່ມີສັນຊາດ ສະຫະລັດ ຂອງລາວ.
ທ່ານ ຄາຊອກກີ, ນັກຂຽນເລື່ອງສຳລັບໜັງສືພິມ ວໍຊິງຕັນ ໂພສ, ໄດ້ຖືກລໍ້ເຂົ້າໄປໃນສະຖານກົງ ສຸນຂອງ ຊາອຸດີ ອາຣາເບຍ ໃນນະຄອນ ອິສຕານບູລ ປະເທດ ເທີກີ ເມື່ອວັນທີ 2 ຕຸລາ 2018, ແລະ ຖືກຂ້າຕາຍໂດຍພວກສາຍລັບ ແລະ ຊາກສົບຂອງລາວແມ່ນບໍ່ເຄີຍຖືກພົບເຫັນ. ລັດຖະ ບານ ຣີຢາດ ໃນທີ່ສຸດໄດ້ຍອມຮັບວ່າທ່ານ ຄາຊອກກີ ໄດ້ຖືກຂ້າຕາຍດ້ວຍຄວາມຜິດພາດ ໃນສິ່ງທີ່ເຂົາເຈົ້າເອີ້ນວ່າ ການປະຕິບັດການຫຼອກລວງ ແຕ່ໄດ້ປະຕິເສດການມີສ່ວນຮ່ວມຂອງອົງມົງກຸດ.
ບົດບາດ ຂອງອົງມົງກຸດ, ເຊິ່ງມັກຈະຖືກອ້າງໂດຍຊື່ຫຍໍ້ວ່າ MBS, ໃນການຕາຍຂອງທ່ານ ຄາຊອກກີ ນັ້ນແມ່ນໄດ້ເປັນຫົວຂໍ້ຂອງລາຍງານສື່ມວນຊົນນັບ ຕັ້ງແຕ່ທ້າຍປີ 2018 ເປັນຕົ້ນມາ. ລັດ ຖະບານທ່ານ ທຣຳ ໄດ້ປະຕິເສດການຮຽກຮ້ອງໂດຍບັນດາສະມາຊິກສະພາ ເພື່ອເປີດເຜີຍລາຍ ງານສະບັບທີ່ບໍ່ເປັນຄວາມລັບ ໃນຂະນະທີ່ທຳນຽບຂາວໄດ້ໃຫ້ບູລິມະສິດການຂາຍອາວຸດໃຫ້ຣາຊະອານາຈັກດັ່ງກ່າວ ແລະ ເປັນພັນທະມິດກັບລັດຖະບານ ຣີຢາດ ທ່າມກາງຄວາມ ເຄັ່ງຕຶງ ຂອງ ສະຫະລັດ ກັບຄູ່ແຂ່ງ ອີຣ່ານ ໃນພາກພື້ນຂອງເຂົາເຈົ້າ.


text:
ກະຊວງປ້ອວິທະຍາຄານສັນບານປະຊາຊົນງກັນຄວາມສະຫງົບ, ໄດ້ສະຫຼຸບກາຮຽນ-ການສອນ ໃນສົກຮຽນປີ 2021-2022
ໃນວັນທີ່ 6 ກັນຍາ 2022 ນີ້, ກະຊວງປ້ອວິທະຍາຄານສັນບານປະຊາຊົນງກັນຄວາມສະຫງົບ, ໄດ້ສະຫຼຸບ ການຈັດຕັ້ປະຕິບັດແຜນກາຮຽນ-ການສອນ ໃນສົກຮຽນປີ 2021-2022, ລວມທັງສົກຮຽນ 2022-2023 ໂດຍ ການເປັນປະທາງຊອງ ພົຈວ ປອ ວັນສົມ ສີສົມບັດ ຫົວໜ້າໜ່ວຍງານວິທະຍາຄານສັນຕິບານ ປະຊາຊົນ ມີບັນດາຄະນະອໍານວຍການ, ຄູອາຈານ, ບັນດາຫ້ອງອ້ອມຂ້າງ ແລະ ນັກສຶກສາ ເຂົ້າຮ່ວມ
ພັອ ເຫວີຍສຸກ ພົມມະຈັກ ຫົວໜ້າຫ້ອງການ ວິທະຍາຄານສັນຕິບານ ປະຊາຊົນໄດ້ກ່າວວ່າ: ໃນໄລຍະ 1 ປີ ຜ່ານມາ ຄະນະພັກ-ຄະນະອໍານວຍການວິທະຍາຄານ ສັນຕິບານປະຊາຊົນ ໄດ້ຖືເອົາວຽກງານການເມືອງແນວຄິດເປັນວຽກທີ່ສໍາຄັນ ໂດຍໄດ້ນໍາເອົາມັດຕິຄໍາສັ່ງຂອງພັກ, ລະບຽບກົດໝາຍຂອງລັດ ແລະ ເອກກະສານສໍາຄັນຕ່າງໆ ມາຈັດຕັ້ງເຜີຍແຜ່ເຊື່ອມຊຶມໃຫ້ພະນັກງາຍ,ຄູອາຈານ, ນັກສຶກສາໄດ້ຮັບຮູ້ເຂົ້ໃຈຢ່າງເລິກເຊິ່ງ ຄຽງຄູ່ກັນນີ້ຍັງໄດ້ສຸມໃສ່ທາງດ້ານການຈັດຕັ້ງປະຕິບັດ ແຜນການຮຽນ-ການສອນ. ໂດຍລວມແລ້ວ ການຈັດຕັ້ງປະຕິບັດຫຼັກສູດການຮຽນ-ການສອນໃນລະບົບຕ່າງໆຂອງກະຊວງສຶກສາທິການວາງອອກ ແມ່ນປະຕິບັດຖືກຕ້ອງຕາມຫຼັກສູດການຮຽນ-ການສອນ,ມີປະສິດທິຜົນສູງ ມີຜົນສໍາເລັດ ແລະ ມີບາດກ້າວຂະຫຍາຍຕົວຕົວໃໝ່ນັບທັງດ້ານປະລິມານ ແລະຄຸນນະພາບ,ນອກນີ້ກາຄຸ້ມຄອງແຜນການຮຽນ-ການສອນ ຢູ່ພາຍໃນວິທະຍາຄານສັນຕິບານປະຊາຊົນແມ່ນໄດ້ດໍາເນີນໄປຢ່າງເປັນປົກກະຕິ,ຕໍ່ເນື່ອງ ສະແດງອອກໃນໄລຍະ 1 ປີຜ່ານມາ ສາມາດຈັດຕັ້ງປະຕິບັດການຮຽນ-ການສອນ ລະບົບປະລິນຍາໂທຮຸ້ນທີ 12 ໄດ້ສໍາເລັດການຄົນຄວ້າພາກຮຽນທີ 2, ປະລິນຍາຕີຮຸ້ນທີ່ 18 ຮຽນສໍາເລັດພາກວິຊາສະເພາະ 2 ປີ ແລະ ໄດ້ຈັດຕັ້ງສອບເສັງຈົບຊັ້ນສໍາເລັດ ແລະ ລໍຖ້າຮັບໃບປະກາດສະນີຍະປັດປິດຊຸດຮຽນ ແລະ ປະສິນຍາຕີ ຕໍ່ເນື່ອງ ຮຸ່ນທີ 19 ໄດ້ຮຽນສໍາເຄັດພາກຮຽນທີ 1.


text:
ເຂົ້າຮ່ວມກອງປະຊຸມມີບັນດາທ່ານລັດຖະມົນຕີ ແລະຫົວໜ້າຄະນະຂອງ 38 ປະເທດສະມາຊິກ OECD, ບັນດາສະມາຊິກ ອາຊຽນ, ເລຂາທິການໃຫຍ່ OECD, ເລຂາທິການໃຫຍ່ ອາຊຽນ ແລະການນຳຫຼາຍອົງການ ຈັດຕັ້ງສາກົນທີ່ກ່ຽວຂ້ອງ.
ກ່າວປາໄສໄຂກອງປະຊຸມ, ລັດຖະມົນຕີກະຊວງການຕ່າງປະເທດ ສ. ເກົາຫຼີ Chung Eui-Yong ເນັ້ນໜັກວ່າ ອາຊຽນ ແມ່ນຈຸດສຸມໃນນະໂຍບາຍມຸ່ງໄປສູ່ ພາກໃຕ້ໃໝ່ຂອງ ສ. ເກົາຫຼີ; ສ. ເກົາຫຼີ ຈະສືບຕໍ່ເພີ່ມທະວີການຮ່ວມມືກັບ ອາຊຽນ ເພື່ອແນໃສ່ປະກອບສ່ວນກໍ່ສ້າງ ອາຊຽນ ສີຂຽວ, ສະຫຼາດ ແລະກວມລວມກວ່າ. ທ່ານ ເລຂາທິການໃຫຍ່ OECD Mathias Cormann ກໍ່ຢັ້ງຢືນ ອາຊຽນ ແມ່ນພາກພື້ນບູລິມະສິດຍຸດທະສາດ; OECD ປາດຖະໜາ ຢາກຊຸກຍູ້ການຮ່ວມມື ແລະໜູນຊ່ວຍບັນດາສະມາຊິກອາຊຽນ ໃນການປະ ຕິຮູບເສດຖະກິດ, ສະໜິດຕິດພັນ ແລະນັບມື້ນັບກ້າວເຂົ້າໃກ້ບັນດາມາດຕະຖານ ຂອງ OECD.
ກອງປະຊຸມໄດ້ເປັນສັກຂີພິຍານພິທີເຊັນບົດບັນທຶກຊ່ວຍຈຳ (MOU) ອາຊຽນ - OECD ລະຫວ່າງສອງທ່ານເລຂາທິການໃຫຍ່ອາຊຽນ ແລະ OECD. ດ້ວຍ 31 ຂົງເຂດຮ່ວມມື, MOU ສ້າງຂອບເຂດສໍາຄັນເພື່ອຍົກລະດັບການພົວພັນ ຄູ່ຮ່ວມມືລະຫວ່າງອາຊຽນ ແລະ OECD ໃນໄລຍະຈະມາເຖິງ.
ບັນດາທ່ານລັດຖະມົນຕີໄດ້ເຫັນດີເປັນເອກະພາບຮັບຮອງເອົາຖະແຫຼງການຮ່ວມ “ອະນາຄົດຖືຄົນເປັນໃຈກາງ-ການພົວພັນຄູ່ຮ່ວມມືເພື່ອອາຊຽນ ທີ່ສະຫຼາດກວ່າ, ສີຂຽວກວ່າ ແລະກວມລວມກວ່າ”, ຢັ້ງຢືນຄໍາໝັ້ນສັນຍາຢ່າງແຮງຂອງ OECD ແລະບັນດາປະເທດອາຊີຕາເວັນອອກສ່ຽງໃຕ້ ຈະເພີ່ມທະວີການຮ່ວມມື ເພື່ອແນໃສ່ຟື້ນຟູເສດຖະກິດ, ຊຸກຍູ້ການຫັນປ່ຽນດີຈີຕອນ, ເສຖະກິດດີຈີຕອນ ແລະເຕີບໂຕສີຂຽວ.
ທີ່ພິທີອັດກອງປະຊຸມ, ອົດສະຕາລີ ແລະຫວຽດນາມ ໄດ້ຮັບດຳລົງ ຕຳແໜ່ງປະທານຮ່ວມ ໂຄງການ SEARP ໄລຍະ 2022- 2025 ຈາກ ສ. ເກົາຫຼີ ແລະໄທ.
ບູນມີ


text:
ທ່ານສີຈິ້ນຜິງເດີນທາງເຖິງນະຄອນຊາມາຄານຂອງອຸດສະເບກິດສະຖານ ເລີ່ມດຳເນີນການຢ້ຽມຢາມສາທາລະນະລັດອຸດສະເບກິດສະຖານທາງລັດຖະກິດແລະຈະເຂົ້າຮ່ວມກອງປະຊຸມຄັ້ງທີ 22 ຂອງສະພາປະມຸກລັດປະເທດສະມາຊິກອົງການຮ່ວມມືຊຽງໄຮ້
ຕາມຂ່າວCRI: ຕອນບ່າຍວັນທີ 14 ກັນຍານີ້ຕາມເວລາທ້ອງຖິ່ນ, ທ່ານສີຈິ້ນຜິງ, ປະທານປະເທດຈີນໄດ້ເດີນທາງໄປເຖິງສະໜາມບິນສາກົນນາຊາບາເຢັຟ ນະຄອນຊາມາຄານຂອງອຸດສະເບກິດສະຖານດ້ວຍເຮືອບິນພິເສດ, ເລີ່ມດຳເນີນການຢ້ຽມຢາມອຸດສະເບກິດສະຖານທາງລັດຖະກິດແລະຈະເຂົ້າຮ່ວມກອງປະຊຸມຄັ້ງທີ 22 ຂອງສະພາປະມຸກລັດປະເທດສະມາຊິກອົງການຮ່ວມມືຊຽງໄຮ້.
ທ່ານສີຈິ້ນຜິງໄດ້ກ່າວຄຳປາໄສຜ່ານທາງລາຍລັກອັກສອນວ່າ: ຕາງໜ້າໃຫ້ລັດຖະບານແລະປະຊາຊົນຈີນສະແດງຄວາມຢື້ຢາມຖາມຂ່າວດ້ວຍຄວາມຈິງໃຈແລະຄຳອວຍພອນອັນປະເສີດໄປຍັງລັດຖະບານແລະປະຊາຊົນອຸດສະເບກິດສະຖານ. ການເດີນທາງຢ້ຽມຢາມຄັ້ງນີ້, ຂ້າພະເຈົ້າຈະຮ່ວມກັນກັບທ່ານເຊັບກັດເມຍຊີໂຢເຢຟ, ປະທານາທິບໍດີຂອງອຸດສະເບກິດສະຖານແລກປ່ຽນຄວາມເຫັນຢ່າງເລິກເຊິ່ງກ່ຽວກັບການລົງເລິກການຮ່ວມມືລະຫວ່າງສອງປະເທດແລະບັນຫາສາກົນແລະພາກພື້ນທີ່ມີຄວາມສົນໃຈຮ່ວມກັນ, ວາງແຜນການພັດທະນາດ້ານການພົວພັນລະຫວ່າງຈີນ-ອຸດສະເບກິດສະຖານຮ່ວມກັນ. ຂ້າພະເຈົ້າຄ່ອງຄອຍຕໍ່ການເຂົ້າຮ່ວມກອງປະຊຸມສຸດຍອດຊາມາຄານຂອງອົງການຮ່ວມມືຊຽງໄຮ້, ຮ່ວມກັນກັບຝ່າຍຕ່າງໆເພື່ອສົ່ງເສີມ “ນ້ຳໃຈຊຽງໄຮ້”, ລົງເລິກການຮ່ວມມືຢ່າງຕ່າງຝ່າຍແບບມີຜົນປະໂຫຍດ, ຊຸກຍູ້ໃຫ້ອົງການຮ່ວມມືຊຽງໄຮ້ໄດ້ຮັບການພັດທະນາຢ່າງປອດໃສແລະໝັ້ນທ່ຽງ.


text:
ກຳມະບານ 2 ກະຊວງພົບປະແລກປ່ຽນບົດຮຽນ
ສະຫະພັນກໍາມະບານ ກະຊວງປ້ອງກັນຄວາມສະຫງົບ ຮ່ວມກັບສະຫະພັນກຳມະບານ ກະຊວງປ້ອງກັນປະເທດ ພົບປະແລກປ່ຽນບົດຮຽນວິຊາສະເພາະ ໃນວັນທີ 20 ພຶດສະພາ 2022, ໂດຍມີ ພັອ ວັນນະເລດ ບຸດຕະວົງ ປະທານສະຫະພັນກໍາມະບານ ກະຊວງ ປ້ອງກັນຄວາມສະຫງົບ, ພັອ ບຸນຄ່ອງ ອຸດທະຈັນດີ ປະທານສະຫະພັນກໍາມະບານ ກະຊວງ ປ້ອງກັນປະເທດ, ມີຄະນະສະຫະພັນ, ແລະ ພະນັກງານ-ນັກຮົບ 2 ພາກສ່ວນ ເຂົ້າຮ່ວມ.
ການພົບປະແລກປ່ຽນບົດຮຽນວຽກງານກໍາມະບານຄັ້ງນີ້, ພັອ ວັນະເລດ ບຸດຕະວົງ ແລະ ພັອ ບຸນຄ່ອງ ອຸດທະຈັນດີ ໄດ້ປ່ຽນກັນລາຍງານສະພາບຈຸດ ພິເສດ, ໂຄງປະກອບການຈັດຕັ້ງ, ຜົນງານ ແລະ ການເຄື່ອນໄຫວວຽກງານກໍາມະບານຂອງຕົນໃນໄລຍະຜ່ານມາໃຫ້ກັນຊາບໂດຍຫຍໍ້, ໂດຍສະເພາະແມ່ນການຈັດຕັ້ງປະຕິບັດວຽກງານຂອງ 2 ຫ້ອງກໍາມະບານຂອງ 2 ກະຊວງ ເຖິງຂໍ້ສະດວກ ແລະ ຂໍ້ຫຍຸ້ງຍາກ ໃນການປະຕິບັດວຽກງານ.
ໃນພິທີ, ບັນດາຜູ້ເຂົ້າຮ່ວມກໍໄດ້ປະກອບຄໍາຄິດຄໍາເຫັນຢ່າງກົງໄປກົງມາ ແລະ ຕັ້ງຄໍາຖາມສົນທະນາການ ເພື່ອເປັນແລກປ່ຽນບົດຮຽນເຊິ່ງກັນແລະກັນ ເປັນຕົ້ນດ້ານວຽກງານສຶກສາອົບຮົມການເມືອງ-ແນວຄິດໃຫ້ພະນັກງານ-ນັກຮົບພາຍໃນກົມກອງ, ວຽກງານວິຊາສະເພາະ ແລະ ວຽກງານຄຸ້ມຄອງກໍາມະບານຢູ່ຂັ້ນຮາກຖານ, ວຽກງານຊອກແຫຼ່ງລາຍຮັບເຂົ້າສູ່ກົມກອງ ເພື່ອເປັນທິດທາງໃນການປັບປຸງກໍ່ສ້າງໃຫ້ວຽກງານຂອງກໍາມະບານ 2 ກະຊວງ ໃຫ້ມີຄຸນນະພາບ ແລະ ບາດກ້າວອັນໃໝ່.


text:
ພາສາແອສປາໂຍລ
ພາສາແອສະປາໂຍນ ຫຼື ພາສາແອັສປາໂຍລ (español) ຫຼື ພາສາສະແປນ ແມ່ນພາສາໂລມັງພາສາໜຶ່ງ ອັນມີຕົ້ນກຳເນີດແຕ່ປະເທດສະແປນ. ມີຜູ້ເວົ້າປະມານ 387 ລ້ານຄົນເປັນພາສາແມ່ ອັນເຮັດໃຫ້ເປັນພາສາທີ່ເວົ້າຫຼາຍທີ່ສຸດອັນດັບທີ່ 2 ຂອງໂລກ ຕາມຫຼັງພາສາຈີນກາງ. ປະເທດແມກຊິໂກມີຜູ້ເວົ້າພາສາເອັສປາໂຍນຫຼາຍທີ່ສຸດ. ພາສາແອສະປາໂຍນແມ່ນໜຶ່ງໃນພາສາທາງກາງທັງ 6 ຂອງສະຫະປະຊາຊາດ ແລະມີການໃຊ້ເປັນພາສາທາງການໃນສະຫະພາບເອີລົບແລະໃນຕະລາດກາງຕອນໃຕ້.
ພາສາແອສະປາໂຍນແມ່ນພາສານຶ່ງເຊິ່ງຈັດຢູ່ໃນກຸ່ມພາສາອີເບໂລ-ໂລມັງ ເຊິ່ງມີການວິວັດທະນາການມາຈາກພາສາຖິ່ນຕ່າງໆ ຂອງພາສາລາແຕັງສາມັນໃນແຄວ້ນອີເບລີ ລຸນຫຼັງການຫຼົ້ມສະຫຼາຍຂອງອານາຈັກໂລມັງຕາເວັນຕົກໃນສະຕະວັດທີ 5. ພາສາແອສະປາໂຍນມີການບັນທຶກຂຽນເທື່ອທຳອິດໃນແຄວ້ນອີເບລີເໜືອກາງໃນສະຕະວັດທີ 9 ແລະມີການຂະຫຍາຍໂຕທີແລະໜ້ອຍໄປພ້ອມກັບການຂະຫຍາຍໂຕຂອງອານາຈັກກາສະຕີ ຈົນໄປຮອດພາກກາງແລະພາກໃຕ້ຂອງແຄວ້ນອີເບລີ. ທຳອິດຄຳສັບພາສາແອສະປາໂຍນໄດ້ຮັບອິດທິພົນຈາກພາສາບາດແລະພາສາອີເບໂລ-ໂລມັງອື່ນໆ ແລະພາຍຫຼັງພາສາແອສະປາໂຍນໄດ້ຮັບຄຳສັບຈາກພາສາອາລັບ ລະຫວ່າງທີ່ຊາວມຸສະລິມຄອງຄາບສະໝຸດອີເບລີ. ພາສາແອສະປາໂຍນຍັງໄດ້ຮັບຄຳສັບເຊິ່ງບໍ່ໄດ້ມາຈາກກຸ່ມພາສາອີເບລີອີກນຳ ເຊັ່ນພາສາອົກຊີຕັງ ພາສາຝະລັ່ງ ພາສາອິຕາລີ ພາສາຊາກ ແລະເລີ່ມມີຄຳຈາກພາສາອັງກິດໃນຍຸດປັດຈຸບັນອີກນຳ. ພາສາແອສະປາໂຍນໄດ້ມີການໃຊ້ແພ່ໄປຮອດຫົວເມືອງຂອງອານາຈັກແອສະປາຍໃນສະຕະວັດທີ 16 ທີ່ເປັນທີ່ຮູ້ຈັກກັນດີແມ່ນໃນພື້ນທີ່ໃນທະວີບອາເມລິກາ ແລະບ່ອນອື່ນໆ ໃນທະວີບອາຟະລິກ ທະວີບໂອຊີອານີ ແລະ ຟີລິບປິນ.


text:
ປະທານາທິບໍດີ ໄຕຫວັນທານ Ma Ying-jeou ໄດເລື່ອນຕຳແໜ່ງ ໃຫ້ອະດີດເຈົ້າໜ້າ
ທີ່ຄວບຄຸມການເງິນທ່ານນຶ່ງ ຂຶ້ນເປັນນາຍົກລັດຖະມົນຕີ ໃນການເຄື່ອນໄຫວທີ່ແນໃສ່
ເພື່ອນຳພາໄຕ້ຫວັນຜ່ານຜ່າໄລຍະເວລາ ທີ່ເສດຖະກິດໂລກບໍ່ມີຄວາມແນ່ນອນນັ້ນ.
ທານ Sean Chen ຜູຊງປະຈຸບັນນກຳຕຳແໜງຮອງນາຍົກ ຈະເຂົ້າຮັບໜ້າທີ່ແທນ ທານ Wu Den-yih ຜູຊງໄດຖືກເລືອກເປັນຮອງປະທານາທິບໍດີມາ ໃນຕນເດືອນນ ຄືເປັນຜູ້ລົງສະມັກເລືອກຕງຮ່ວມກັບທ່ານ Ma ນັ້ນ.
ທານ Chen ແມນອະດີດຫົວໜາຄະນະກຳມາທິການຄຸ້ມຄອງການເງິນຂອງໄຕຫວັນ. ໃນການເປັນຮອງນາຍົກນັ້ນ ທານໄດກຳກັບດູແລນຳນະໂຍບາຍຂອງ ທານ Ma ເພື່ອສ້າງຕັ້ງສາຍພົວພັນທາງດ້ານເສດຖະກິດທໃກ້ຊິດກັບຈີນນນ.
ນາຍົກລັດຖະມົນຕີຄົນໃໝ ໄດແຕ່ງຕັ້ງລັດຖະມົນຕີກະຊວງພາຍໃນ ທ່ານ Jiang Yi-huah ເປັນຮອງນາຍົກຄົນໃໝ່.
ຄາດວ່າຄະນະລັດຖະບານຊຸດໃໝ່ຂອງໄຕຫວັນ ຈະສາບານຕົວເຂາຮັບ ຕຳແໜງໃນ
ອາທິດໜານ.


text:
ໃນລະຫວ່າງວັນທີ 9-10 ພຶດສະພາທີ່ຜ່ານມານີ້, ເອກອັກຄະລັດຖະທູດ ສະຫະລັດອາເມລິກາ ປະຈໍາ ສປປ ລາວ ທ່ານນາງ ຣີນາ ບິດເຕີ້ ໄດ້ລົງຢ້ຽມຢາມ ໂຄງການອາຫານ ແລະ ສຸຂະພາບ ຂອງສະຫະລັດອາເມລິກາ ແລະ ທ່ານຍັງໄດ້ພົບປະກັບບັນດາເຈົ້າຫນ້າທີ່ພາກລັດ ຢູ່ທີ່ແຂວງ ເຊກອງ, ສາລາວັນ ແລະ ຈຳປາສັກ.
ຢູ່ທີ່ແຂວງເຊກອງ, ເອກອັກຄະລັດຖະທູດ ຣີນາ ບິດເຕີ້ ໄດ້ໄປຢ້ຽມຢາມ ໂຮງຮຽນຈຸງຮຸງເໜືອ ແລະ ໂຮງຮຽນກົກໄຮ ເພື່ອມອບອຸປະກອນເຄື່ອງໃຊ້ພາຍໃນໂຮງຮຽນ ແລະ ໄດ້ຮ່ວມຮັບປະທານອາຫານກັບບັນດານ້ອງໆນັກສຶກສາຜູ້ທີ່ໄດ້ຮັບການຊ່ວຍເຫຼືອທາງດ້ານອາຫານທີ່ມີໂພສະນາການຈາກໂຄງການ (The U.S. Government’s McGovern-Dole Food for Education Program) ເຊິ່ງໂຄງການນີ້ແມ່ນຈັດຕັ້ງປະຕິບັດໂດຍໂຄງການອາຫານໂລກ (The World Food Programme).
ໃນໄລຍະ 10 ທ່ານຜ່ານມາ, ສະຫະລັດອາເມລິກາ ໄດ້ປະກອບສ່ວນຈຳນວນເງິນມູນຄ່າຫຼາຍກວ່າ 100 ລ້ານ ໂດລາສະຫະລັດ ໂດຍຜ່ານໂຄງການ (The U.S. Government’s McGovern-Dole Food for Education Program) ທີ່ ສປປ ລາວ ແລະ ນ້ອງນັກສຶກສາຈໍານວນຫຼາຍກວ່າ 200,000 ຄົນ ໃນທົ່ວປະເທດທີ່ໄດ້ຮັບຜົນປະໂຫຍດຈາກໂຄງການນີ້. ການຊ່ວຍເຫຼືອທາງດ້ານໂຄງການອາຫານສຳລັບໂຮງຮຽນໄດ້ເປັນສ່ວນຊ່ວຍອັນສຳຄັນໃນການສົ່ງເສີມການມາໂຮງຮຽນຂອງນັກສຶກສາ, ຊ່ວຍຫຼຸດຜ່ອນອັດຕາການອອກໂຮຽຮຽນຂອງນັກຮຽນ ແລະ ສ້າງໂອກາດໃຫ້ນ້ອງໆນັກສຶກສາ ເພື່ອພວກເຂົາຈະໄດ້ຮັບການສຶກສາທີ່ດີ.
ທ່ານ ເອກອັກຄະລັດຖະທູດ ບິດເຕີ້ ໄດ້ກ່າວວ່າ: ການທີ່ພວກເຮົາໃຫ້ການສະໜັບສະໜູນໂຄງການດັ່ງກ່າວ ແລະ ສົ່ງເສີມໃຫ້ພວກເຂົາເອົາໃຈໃສຕໍ່ການສຶກສາ ນັ້ນປຽບສະເໝືອນກັບພວກເຮົາລົງທຶນໃນໄລຍະຍາວທາງດ້ານການພັດທະນາເສດຖະກິດ-ສັງຄົມ ໃນ ສປປ ລາວ.
ນອກເໜືອຈາກການສະໜັບສະໜູນດ້ານໂຄງການອາຫານສຳລັບໂຮງຮຽນ, (the McGovern-Dole program) ຍັງໄດ້ຊ່ວຍສ້າງ ເຮືອນຄົວ, ກໍ່ຕັ້ງຫໍສະມຸດ, ສະໜອງປື້ມຕຳລາຮຽນ, ຝຶກອົບຮົມໃຫ້ແກ່ບັນດາຄູອາຈານ ແລະ ຍັງໄດ້ເຮັດສວນຄົວໃຫ້ແກ່ໂຮງຮຽນ. ໂດຍຜ່ານໂຄງການ (the Local and Regional Purchase Program) ເຊິ່ງໄດ້ຮັບທຶນຈາກ ລັດຖະບານສະຫະລັດອາເມຣິກາ, ໂຄງການອາຫານສໍາລັບໂຮງຮຽນຈະມີສ່ວນພົວພັນອັນສໍາຄັນຕໍ່ກັບຜະລິດຕະພັນດ້ານການກະເສດ. ໂຄງການດັງກ່າວແມ່ນມີຈຸດປະສົງໃນການສ້າງຄວາມເຂັ້ມແຂງໃຫ້ແກ່ຊາວກະຊິກອນຂະໜາດນ້ອຍ ໂດຍສະເພາະແມ່ນບັນດາເອື້ອຍນ້ອງຍິງໃນການເພີ່ມຜົນຜະລິດສິນຄ້າຂອງພວກເຂົາ ແລະ ສ້າງຕະຫຼາດໃນທ້ອງຖິ່ນໃຫ້ແກ່ສິນຄ້າຂອງພວກເຂົາອີກດ້ວຍ. ສຳລັບໂຮງຮຽນແມ່ນພວກເຂົາຈະສາມາດຊື້ອາຫານສົດ, ແລະ ໃນໄລຍະຍາວໂຄງການນີ້ຈະໄດ້ຊ່ວຍໃຫ້ພວກເຂົາມີຄວາມເປັນເຈົ້າການ ແລະ ມີຄວາມຍືນຍົງ ຫຼາຍຂື້ນ.
ຢູ່ແຂວງຈຳປາສັກ, ທ່ານ ເອກອັກຄະລັດຖະທູດ ຣີນາ ບິດເຕີ້ ໄດ້ໄປຢ້ຽມຢາມ Jhai Coffee House ແລະ ພົບປະກັບ ທ່ານ Tyson Adam ຄົນອາເມລິກາເຊິງເປັນຜູ້ກໍ່ຕັ້ງອົງການ (the philanthropic coffee organization) ເຊິ່ງໄດ້ໃຫ້ການຊ່ວຍເຫຼືອໂດຍບໍ່ຫວັງຜົນກຳໄລ. Jhai Coffee ໄດ້ໃຫ້ຄວາມຮູ້ແບບພິເສດແກ່ຜູ້ປູກກະເຟ ແລະ ຍັງໄດ້ຮັບຊື້ໂດຍກົງຈາກຜູ້ປູກ. ກຳໄລທັງຫມົດຂອງ Jhai Coffee House ແມ່ນຈະໄດ້ຖືກລົງທຶນກັບຄືນສູ່ຊຸມຊົນອີກຄັ້ງເພື່ອສ້າງໂປ້ມນໍ້າສະອາດ ແລະ ພັດທະນາທາງດ້ານສຸຂະພາບຂອງບັນດາຄອບຄົວ ແລະ ເດັກນ້ອຍ ພາຍໄຕ້ ໂຄງການການສຶກສາດ້ານສຸຂະພາບ.


text:
ໃນຕອນເຊົ້າຂອງວັນທີ 2 ມິຖຸນາ 2022 ຢູ່ທີ່ສະໂມສອນປົກຄອງເມືອງ ທຸລະຄົມ ແຂວງ ວຽງຈັນ ໄດ້ຈັດພິທີເປີດຊຸດຝຶກອົບຮົມກົດໝາຍໄລຍະສັ້ນ 45 ວັນຊຸດທີ III ຂຶ້ນ ໂດຍການເປັນປະທານຮ່ວມຂອງ ທ່ານ ນາງ ວົງເດືອນ ວັດຕະໂສ ກຳມະການພັກແຂວງ ເລຂາພັກເມືອງ ເຈົ້າເມືອງ ທຸລະຄົມ ແຂວງ ວຽງຈັນ ມີ ທ່ານ ພອນສິນ ທິລະກຸນ ຄະນະໜ່ວຍພັກ, ຮອງຫົວໜ້າພະແນກຍຸຕິທຳແຂວງ ວຽງຈັນ; ມີແຂກຖືກເຊີນ, ຄະນະຮັບຜິດຊອບ, ບັນດາຄູ-ອາຈານ, ນັກຝຶກອົບຮົມ, ຫົວໜ້າຫ້ອງການ ແລະ ພະນັກງານຫ້ອງການຍຸຕິທຳເມືອງ ເຂົ້າຮ່ວມທັງໝົດ 62 ທ່ານ, ຍິງ 22 ທ່ານ.
ໃນພິທີ ທ່ານ ໂນລາ ຈັນທະວົງ ຫົວໜ້າຫ້ອງການຍຸຕິທໍາເມືອງ ໂພນໂຮງ ໄດ້ຂຶ້ນຜ່ານບົດລາຍງານ ການກະກຽມພິທີເປີດຊຸດຝຶກອົບຮົມກົດໝາຍໄລຍະສັ້ນ 45 ວັນຊຸດທີ III ເຊິ່ງຈະເລີ່ມເປີດການຝຶກອົບຮົມຢ່າງເປັນທາງການໃນ ວັນທີ 2 ມິຖຸນາ 2022 ໂດຍມີນັກຝຶກອົບຮົມກົດໝາຍທັງໝົດ 35 ທ່ານ, ຍິງ 17 ທ່ານ, ມາຈາກ 24 ບ້ານ, ຄູ-ສອນ ມີທັງໝົດ 32 ທ່ານ ຍິງ 10 ທ່ານ, ມີ 34 ວິຊາຮຽນ, ມີ 22,5 ໜ່ວຍກິດ ເທົ່າກັບ 360 ຊົ່ວໂມງ, ໃຊ້ເວລາຮຽນ 45 ວັນ (ບໍ່ນັບວັນພັກທາງລັດທະການ). ຈຸດປະສົງຂອງການເປີດຊຸດຝຶກອົບຮົມກົດໝາຍໃນຄັ້ງນີ້ ເພື່ອຍົກສູງລະດັບຄວາມຮູ້ທາງດ້ານກົດໝາຍຢ່າງເປັນລະບົບໂດຍພື້ນຖານໃຫ້ແກ່ອົງການປົກຄອງບ້ານ, ນາຍບ້ານ, ປກສ-ປກຊ, ຄະນະໄກ່ເກ່ຍແກ້ໄຂຂໍ້ຂັດແຍ່ງຂັ້ນບ້ານ, ຊາວໜຸ່ມຂອງແຕ່ລະບ້ານ, ເພື່ອແນ່ໃສ່ໃຫ້ມີຄວາມຮູ້, ຄວາມສາມາດໃນການຄຸ້ມຄອງເສດຖະກິດ-ສັງຄົມ ດ້ວຍລະບຽບກົດໝາຍນັບມື້ນັບດີຂຶ້ນ, ຮູ້ແກ້ໄຂໄກ່ເກ່ຍຂໍ້ຂັດແຍ່ງຂັ້ນບ້ານ, ຕັດສິນບັນຫາຕ່າງໆ ຢູ່ພາຍໃນບ້ານຂອງຕົນໃຫ້ຖືກຕ້ອງຕາມລະບຽບກົດໝາຍ. ໃນພິທີ ທ່ານ ພອນສິນ ທິລະກຸນ ຄະນະໜ່ວຍພັກ, ຮອງຫົວໜ້າພະແນກຍຸຕິທຳແຂວງ ວຽງຈັນ ໄດ້ມີຄຳເຫັນຊີ້ນໍາຕໍ່ກັບຄະນະຮັບຜິດຊອບໃຫ້ມີການຕິດຕາມກວດກາຢ່າງເປັນປົກກະຕິ, ຄູ-ອາຈານ ແລະ ນັກຝຶກອົບຮົມ ຈົ່ງຍົກສູງຄວາມຮັບຜິດຊອບເພີ່ມທະວີຄວາມເອົາໃຈໃສ່ການປະຕິບັດຕາມຕາຕະລາງການຮຽນ-ການສອນໃຫ້ເຂັ້ມງວດ ຖືເອົາໂອກາດນີ້ນຳເອົາປະກົດການຫຍໍ້ທໍ້ທີ່ເກິດຂື້ນນຳບ້ານຂອງຕົນ ມາຖອດຖອນບົດຮຽນນໍາຄູ-ອາຈານ ເພື່ອນຳໄປຈັດປະຕິບັດໃຫ້ຖືກຕ້ອງຕາມກົດໝາຍ.
ໃນຕອນທ້າຍຂອງພິທີ ທ່ານ ນາງ ວົງເດືອນ ວັດຕະໂສ ກຳມະການພັກແຂວງ ເລຂາພັກເມືອງ ເຈົ້າເມືອງ ທຸລະຄົມ ກໍໄດ້ໃຫ້ກຽດໂອ້ລົມຕໍ່ນັກຝຶກອົບຮົມ ຊຶ່ງທ່ານໄດ້ສະແດງຄວາມຍ້ອງຍໍຊົມເຊີຍຕໍ່ກັບຄະນະຮັບຜິດຊອບ ໃນການເປີດຊຸດຝຶກອົບຮົມໃນຄັ້ງນີ້ ແລະ ຮຽກຮ້ອງມາຍັງອຳນາດການປົກຄອງທຸກຂັ້ນ ຕ້ອງໄດ້ເອົາໃຈໃສ່ຊີ້ນຳ-ນຳພາຢ່າງໃກ້ຊິດ, ຄູ-ອາຈານ ຕ້ອງໄດ້ສຸມທຸກສະຕິປັນຍາຖ່າຍທອດຄວາມຮູ້ຂອງຕົນໃຫ້ແກ່ນັກຮຽນ ແລະ ນັກຮຽນເອງກໍຕ້ອງເອົາໃຈໃສ່ປະຕິບັດກົດລະບຽບຂອງການຮຽນ-ການສອນ ເພື່ອເຮັດໃຫ້ບັ້ນຝຶກອົບຮົມກົດໝາຍໃນຄັ້ງນີ້ໄດ້ຮັບຜົນສໍາເລັດຕາມລະດັບຄາດໝາຍທີ່ວາງໄວ້.
ຖ່າຍພາບ-ຂຽນຂ່າວ: ນາງ ຫັດສະດີ ໄຊຍະພົມ


text:
ກອງບັນຊາການປ້ອງກັນສູນກາງ ຝຶກອົບຮົມການຄຸ້ມຄອງ-ນຳໃຊ້ເອກະສານທາງການ ໃຫ້ພະນັກງານ
ກອງບັນຊາການ ປ້ອງກັນສູນກາງ ກະຊວງ ປກສ ໄດ້ຈັດຝຶກອົບຮົມວຽກງານການຄຸ້ມຄອງ ແລະ ນຳໃຊ້ເອກະສານທາງການ ໃຫ້ພະນັກງານຜູ້ທີ່ເຮັດວຽກພົວພັນກັບເອກະສານຂອງຫ້ອງ, ກອງພັນ ແລະ ໂຮງຮຽນ ໃນວັນທີ 28 ທັນວາ 2021 ໂດຍການເປັນປະທານຂອງ ພັອ ບຸນຫົງ ສີດາວົງ ຮອງຫົວໜ້າກອງບັນຊາການ ປ້ອງກັນສູນກາງ ມີຄະນະຫ້ອງ, ກອງພັນ, ໂຮງຮຽນ, ຄູຝຶກ ແລະ ນັກສຳມະນາກອນ ເຂົ້າຮ່ວມ.
ພັທ ບຸນຕັ້ງ ພະໂຄຕະມະ ຮອງຫົວໜ້າຫ້ອງການກອງບັນຊາການປ້ອງກັນສູນກາງ ກ່າວວ່າ: ຊຸດຝຶກອົບຮົມຄັ້ງນີ້ມີນັກສຳມະນາກອນເຂົ້າຮ່ວມທັງໝົດ 56 ຄົນ ຍິງ 19 ຄົນ ທີ່່່່່ມາຈາກບັນດາຫ້ອງ, ກອງພັນ, ໂຮງຮຽນ ຈຸດປະສົງການຈັດຝຶກອົບຮົມໃນຄັ້ງນີ້ກໍ່ເພື່ອເຮັດໃຫ້ການຈັດຕັ້ງປະຕິບັດລະບຽບການ ຫຼັກການຄຸ້ມຄອງ ແລະ ນຳໃຊ້ເອກະສານທາງການ ໃນກຳລັງປ້ອງກັນຄວາມສະຫງົບຢູ່ ກອງບັນຊາການ ປ້ອງກັນສູນກາງ ໃຫ້ມີຄວາມເປັນເອກະພາບຖືກຕ້ອງ ສອດຄອງໄປໃນທາງດຽວກັນ, ເພື່ອປັບປຸງແບບແຜນວິທີເຮັດວຽກຂອງນາຍ ແລະ ພົນຕຳຫຼວດ ທີ່ເຮັດວຽກກວດກາຄຸ້ມຄອງ ແລະ ນໍາໃຊ້ເອກະສານປະເພດຕ່າງໆ ໃຫ້ມີຄວາມຮູ້ກ່ຽວກັບເອກະສານທີ່ແນ່ນອນ ແລະ ເປັນການຍົກສູງບົດບາດວິທີເຮັດວຽກແບບແຜນ ການຊີ້ນໍາ-ນໍາພາ ຂອງຜູ້ບັນຊາລົງເລິກແທດເຖິງທຸກວຽກງານໃນກົມກອງຂອງຕົນ.
ການຝຶກອົບຮົມຄັ້ງນີ້, ນັກສຳມະນາກອນຈະໄດ້ຮຽນຮູ້ກ່ຽວກັບການກຳນົດປະເພດຕ່າງໆຂອງເອກະສານທາງການໃນກຳລັງປ້ອງກັນຄວາມສະຫງົບຢ່າງຄົບຖ້ວນ, ຮູ້ໄດ້ອົງປະກອບການສ້າງເອກະສານທາງການຢ່າງຖືກຕ້ອງ, ຮັບຮູ້ຮ່າງເອກະສານແຕ່ລະຊະນິດທີ່ກະຊວງປ້ອງກັນຄວາມສະຫງົບປະກາດໃຊ້, ຮຽນຮູ້ພື້ນຖານວຽກງານສໍານວນ-ສໍາເນົາ ແລະ ເກັບມ້ຽນຫ້ອງສະໝຸດ, ພື້ນຖານການເກັບກຳຂໍ້ມູນ ແລະ ການເກັບຮັກສາເອກະສານໃນຄອມພິວເຕີ, ພື້ນຖານການສັງລວມເນື້ອໃນເອກະສານເຂົ້າໃສ່ບົດສະຫຼຸບລາຍງານ, ກຳໄດ້ທິດສະດີການບຳລຸງຮັກສາຄອມພິວເຕີຂັ້ນພື້ນຖານ ແລະ ການສ້າງ ແລະ ນຳໃຊ້ “ແອັບລາວ ສູ້ໆ” ໃນສຳນັກງານ-ອົງການ.


text:
ຄະນະຜູ້ແທນຂັ້ນສູງກະຊວງຕຳຫຼວດຫວຽດນາມ ແລະ ກະຊວງ ປກສ ລາວ ເຂົ້າຮ່ວມ ກອງປະຊຸມ ສອງຝ່າຍປະຈຳ ປີ 2020
ໂດຍຕອບສະໜອງຕາມຄຳເຊີນຂອງ ພົທ ວິໄລ ຫຼ້າຄຳຟອງ ເລຂາທິການສູນກາງພັກ ລັດຖະມົນຕີກະຊວງປ້ອງກັນຄວາມສະຫົງບ ແຫ່ງ ສປປລາວ ຄະນະຜູ້ແທນຂັ້ນສູງ ກະຊວງຕຳຫຼວດຫວຽດນາມ ນຳໂດຍ ພົອ ໂຕເລິມ ກຳມະການກົມການເມືອງສູນກາງພັກຄອມມູນິດຫວຽດນາມ ພ້ອມຄະນະ ໄດ້ເດີນທາງມາຢ້ຽມຢາມສັນຖະວະໄມຕີ ສປປ ລາວ ຢ່າງເປັນທາງການ ແລະ ເຂົ້າຮ່ວມກອງປະຊຸມ ສອງຝ່າຍປະຈຳປີ 2020 ໃນລະຫວ່າງ ວັນທີ 10-12 ກຸມພາ 2020 ພິທີຕ້ອນຮັບຢ່າງເປັນທາງການ ໄດ້ຈັດຂື້ນໃນຕອນບ່າຍວັນທີ 10 ກຸມພາ 2020 ນີ້ ທີ່ກະຊວງ ປ້ອງກັນຄວາມສະຫົງບນຳໂດຍ ພົທ ວິໄລ ຫຼ້າຄຳຟອງ ເລຂາທິການສູນກາງພັກ ລັດຖະມົນຕີກະຊວງປ້ອງກັນຄວາມສະຫົງບ ພ້ອມຄະນະ ພາຍຫຼັງສຳເລັດການຕ້ອນຮັບ ທັງສອງຝ່າຍກໍ່ໄດ້ດຳເນີນກອງປະຊຸມ ສະຫຼຸບການຈັດຕັ້ງປະຕິບັດແຜນການຮ່ວມມື ປະຈຳປີ 2019 ແລະ ທິດທາງແຜນການຮ່ວມມື ປະຈຳປີ 2020. ໂດຍການເປັນປະທານຮ່ວມ ຂອງ ພົທ ວິໄລ ຫຼ້າຄຳຟອງ ເລຂາທິການສູນກາງພັກ ລັດຖະມົນຕີກະຊວງປ້ອງກັນຄວາມສະຫົງບ ແລະ ພົອ ໂຕ ເລິມ ກຳມະການກົມການເມືອງສູນກາງພັກຄອມມູນິດຫວຽດນາມ ພ້ອມດ້ວຍຄະນະຜູ້ແທນທັງສອງຝ່າຍເຂົ້າຮ່ວມ.
ໃນກອງປະຊຸມທັງສອງຝ່າຍໄດ້ແຈ້ງສະພາບ ແລະປຶກສາຫາລືເຊີ່ງກັນແລະກັນ, ເຊີ່ງໄດ້ທົບທວນຄືນກ່ຽວກັບການຮ່ວມມືຂອງສອງກະຊວງໃນໄລຍະຜ່ານມາ. ທັງສອງຝ່າຍໄດ້ເຫັນດີເປັນເອກະພາບສືບຕໍ່ຮັດແໜ້ນການພົວພັນຮ່ວມມືໃນການຮັກສາຄວາມສະຫົງບທາງດ້ານການເມືອງ ແລະ ຄວາມເປັນລະບຽບຮຽບຮ້ອຍທາງສັງຄົມໃຫ້ມີໝາກຜົນດີຍິ່ງໆຂຶ້ນ. ພ້ອມກັນນັ້ນສອງຝ່າຍຍັງເຫັນດີ ສືບຕໍ່ຮ່ວມມືກັນໃນຂົງເຂດວຽກງານການກໍ່ສ້າງກຳລັງ ແລະ ການຊ່ວຍເຫຼືອເຊີ່ງກັນ ທາງດ້ານອຸປະກອນເຕັກນິກວິຊາສະເພາະ ແລະ ອື່ນໆ.
ພ້ອມນີ້ທັງສອງຝ່າຍກໍ່ໄດ້ລົງນາມແຜນການຈັດຕັ້ງປະຕິບັດສັນຍາຮ່ວມມື ປະຈຳປີ 2020 ລະຫ່ວາງ ກະຊວງປ້ອງກັນຄວາມສະຫົງບ ລາວ ແລະ ກະຊວງ ຕຳຫຼວດ ຫວຽດນາມ.
ໃນໂອກາດທີ່ມາຢ້ຽມຢາມ ແລະ ເຂົ້າຮ່ວມກອງປະຊຸມໃນຄັ້ງນີ້ ຄະນະຜູ້ແທນຂັ້ນສູງກະຊວງຕຳຫຼວດ ຫວຽດນາມ ໄດ້ນຳເອົາເຄື່ອງ ອຸປະກອນວິຊາສະເພາະມຈຳນວນໜື່ງ ມາຊ່ວຍເຫຼືອ ກະຊວງປ້ອງກັນຄວາມສະຫົງບ ລາວ, ກະຊວງປ້ອງກັນຄວາມສະຫົງບລາວ ຍາມໃດກໍຕີລາຄາສູງຕໍ່ການຊ່ວຍເຫຼືອຂອງກະຊວງຕຳຫຼວດຫວຽດນາມ ແລະ ມູນເຊື້ອສາຍພົວພັນມິດຕະພາບ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງຊາດ ແລະ ສອງກຳລັງປ້ອງກັນຄວາມສະຫົງບລາວ-ຫວຽດນາມ.
ໃນໂອກາດທີ່ມີຄວາມໝາຍສຳຄັນນີ້ ລັດຖະບານແຫ່ງ ສສ ຫວຽດນາມ ກໍ່ໄດ້ປະດັບຫຼຽນໄຊ ແລະ ຫຼຽນກາມິດຕະພາບ ໃຫ້ນາຍຕຳຫຼວດກະຊວງປ້ອງກັນຄວາມສະຫົງບ ຜູ້ທີ່ມີຜົນງານດີເດັ່ນໃນການປະກອບສ່ວນເພີ່ມພູນຄູນສ້າງສາຍພົວພັນຮ່ວມມືລະຫ່ວາງກະຊວງຕຳຫຼວດ ຫວຽດນາມ ແລະ ກະຊວງ ປ້ອງກັນຄວາມສະຫົງບລາວ 18 ສະຫາຍ, ໃນນັ້ນ ຫຼຽນໄຊມິດຕະພາບມີ 8 ສະຫາຍ, ຫຼຽນກາມິດຕະພາບ 10 ສະຫາຍ ໃຫ້ກຽດປະດັບຫຼຽນໂດຍ ພົອ ໂຕ ເລິມ ກຳມະການກົມການເມືອງສູນກາງພັກຄອມມູນິດຫວຽດນາມ ລັດຖະມົນຕີກະຊວງ ຕຳຫຼວດຫວຽດນາມ.
ພາຍຫຼັງທີສຳເລັດການພົບປະ ຢູ່ທີກະຊວງ ປກສ ຄະນະຜູ້ແທນຂັ້ນສູງ ກະຊວງ ປກສ ລາວ ນຳໂດຍ ພົທ ວິໄລຫຼ້າຄຳຟອງ ລມຕ ກະຊວງ ປກສ ລາວ ແລະ ຄະນະຜູ້ແທນຂັ້ນສູງ ກະຊວງຕຳຫຼວດຫວຽດນາມ ນຳໂດຍ ພົອ ໂຕເລີມ ລມຕ ກະຊວງຕຳຫຼວດ ຫວຽດນາມ ກໍ່ໄດ້ເຂົ້າຢ້ຽມຂຳນັບ ສະຫາຍ ທອງລຸນ ສີສຸລິດ ນາຍຍົກລັດຖະມົນຕີ ແຫ່ງ ສປປ ລາວ ທີສຳນັກງານນາຍຍົກລັດຖະມົນຕີ ພ້ອມທັງລາຍງານສະພາບ ໃນການເດີນທາງຢ້ຽມຢາມ ສັນທະວະໄມຕີ ສປປ ລາວ ໃຫ້ ທ່ານ ນາຍຍົກ ລມຕ ໄດ້ຮັບຊາບ ພ້ອທັງກ່າວສະແດງຄວາມຂອບໃຈ ຢ່າງເລີກເຊີ່ງ ມາຍັງພັກ-ລັດຖະບານລາວ ທີ່ໃຫ້ການຕ້ອນຮັບຢ່າງອົບອຸ່ນ ໃນການມາຢ້ຽມຢາມສັນທະວະໄມຕີໃນຄັ້ງນີ້.
ໂອກາດດັ່ງກ່າວ ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ກໍ່ໄດ້ຕີລາຄາສູງຕໍ່ການເດີນທາງມາຢ້ຽມຢາມ ແລະ ເຮັດວຽກຂອງຄະນະຜູ້ແທນຂັ້ນສູງ ກະຊວງຕຳຫຼວດຫວຽດນາມ ເຊີ່ງເປັນການສະແດງໃຫ້ເຫັນ ໄມຕີຈິດມິດຕະພາບ ຄວາມສາມັກຄີຮັກແພງ ແລະ ຄວາມໄວ້ເນື້ອເຊື່ອໃຈເຊີ່ງກັນ ແລະ ກັນຂອງສອງພັກ-ລັດ ປະຊາຊົນສອງຊາດ ລາວ-ຫວຽດນາມ ອ້າຍນ້ອງທັງເປັນການສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນ ມິດຕະພາບ ຄວາມສາມັກຄີພິເສດ ແລະ ການຮ່ວມມືຮອອບດ້ານ ລະຫວ່າງ ລາວ-ຫວຽດນາມ ເວົ້າລວມເວົ້າສະເພາະກໍ່ແມ່ນສອງກະຊວງ ປກສ ໃຫ້ນັບມື້ໄດ້ຮັບການເສີມຂະຫຍາຍ ທັງລວງກ້ວາງ ແລະ ລວງເລີກຢ່າງມີປະສິດທິຜົນ ນຳເອົາຜົນປະໂຫຍດຕົວຈິງມາສູ່ປະຊາຊົນ ສອງຊາດ ລາວ-ຫວຽດນາມ.


text:
ຫວ່າງແລ້ວນີ້, ທ່ານ ຫງວຽນຈີຢຸງ ລັດຖະມົນຕີກະຊວງແຜນການ ແລະ ການລົງທຶນ ຫວຽດນາມ ແລະ ທ່ານນາງ Pauline Tamesis ຜູ້ປະສານງານ ສປຊ ປະຈຳ ຫວຽດນາມ ໄດ້ລົງນາມໃນເອກະສານແຜນແມ່ ບົດຍຸດທະສາດຮ່ວມມືພັດທະນາແບບຍືນຍົງ (CF) ໄລຍະ 2022 – 2026 ລະຫວ່າງລັດຖະບານ ຫວຽດນາມ ແລະ ບັນດາອົງການຕ່າງໆຂອງ ສປຊ ທີ່ປະຈຳ ຫຼື ບໍ່ປະຈຳ ຢູ່ ຫວຽດນາມ.
CF ແມ່ນເອກະສານຍຸດທະສາດຫຼັກແຫຼ່ງແນະນຳ ແລະ ກຳນົດທິດການຮ່ວມ ມືລະຫວ່າງລັດຖະບານຫວຽດນາມ ແລະ ສປຊ ໃນການຍູ້ໄວຄວາມຄືບ ໜ້າບັນລຸໄດ້ບັນດາເປົ້າໝາຍ ພັດທະນາແບບຍືນຍົງ (SDG).
ແຜນແມ່ບົດຍຸດທະສາດ ໄດ້ສຸມໃສ່ 4 ຂົງເຂດພັດທະນາຕົ້ນຕໍ, ນັ້ນແມ່ນ: ຂົງເຂດພັດທະນາສັງຄົມແບບກວມລວມ; ຂົງເຂດຮັບມືກັບການປ່ຽນແປງຂອງ ດິນຟ້າອາກາດ, ຮັບມືກັບໄພທຳມະຊາດ ແລະ ປົກປັກຮັກສາສິ່ງແວດລ້ອມ ແບບຍືນຍົງ; ຂົງເຂດແບ່ງປັນຄວາມວັດທະນາຖາວອນ, ຂົງເຂດຄຸ້ມຄອງ ແລະ ເຂົ້າເຖິງຄວາມຍຸຕິທຳ.
ກ່າວຄຳເຫັນຢູ່ທີ່ນີ້, ທ່ານລັດຖະມົນຕີກະຊວງແຜນການ ແລະ ການລົງທຶນ ຫວຽດນາມ ຫງວນຈີຢຸງ ໃຫ້ຮູ້ວ່າ: “ພ້ອມກັບຄູ່ຮ່ວມມືພັດທະນາອື່ນ, ສປຊ ມີບົດບາດສຳຄັນໃນການໜູນຊ່ວຍ ຫວຽດນາມ ໃນວິວັດທະນາການພັດທະນາ, ເຊື່ອມໂຍງ ແລະ ເຂົ້າຮ່ວມການພັດທະນາລວມຂອງສາກົນຢ່າງແຮງ”.
ສ່ວນທ່ານນາງ Pauline Tamesis ຜູ້ປະສານງານ ສປຊ ປະຈຳ ຫວຽດນາມ ຢັ້ງຢືນຄືນໃໝ່ຄຳໝັ້ນສັນຍາຂອງ ສປຊ ໃນການກໍ່ສ້າງສາຍພົວພັນຄູ່ຮ່ວມ ມືອັນແໜ້ນແຟ້ນລະຫວ່າງລັດຖະບານຫວຽດນາມ ແລະ ສປຊ ໃນການຍູ້ໄວຄວາມຄືບໜ້າທີ່ບັນລຸໄດ້ໃນໂຄງການດຳເນີນງານປີ 2030 ກ່ຽວກັບການພັດທະນາແບບຍືນຍົງ ແລະ ບັນດາເປົ້າໝາຍພັດທະນາແບບຍືນຍົງ.
ບູນມີ


text:
ກະທຽມ ກິມເກືອງ ດົງອ໋າ
ດ້ວຍສານ ທີ່ຈະເຮັດໃຫ້ບັນດາຜະລິດຕະພັນກະທຽມດຳ ກາຍ ເປັນອາຫານສຸຂະພາບ ທີ່ມີປະໂຫຍດຕໍ່ຜູ້ບໍລິໂພກ ແລະ ມຸ່ງສູ່ການສົ່ງອອກທົ່ວໂລກ, ສ້າງມູນຄ່າເສດຖະກິດ ໃຫ້ແກ່ປະເທດຊາດ. ບັນດາຜະລິດຕະພັນກະທຽມ ກິມເກືອງ ດົງອ໋າ (ອາຊີຕາເວັນອອກ) ພວມຄ່ອຍໆ ຢືນຢັນຖານະບົດບາດ ຂອງ ຕົນໃນຂະແໜງການຢາສະອາດ ຢູ່ ຫວຽດນາມ. ປັດຈຸບັນ, ໂຮງງານຜະລິດ ກະທຽມ ກິມເກືອງ ດົງອ໋າ ໄດ້ຮັບການຕີລາຄາວ່າ ແມ່ນໂຮງງານກະທຽມດຳ ແຫ່ງທຳອິດ ຂອງ ຫວຽດນາມ ໄດ້ມາດຕະຖານ GMP.
ຊອກຫາວິທີເຂົ້າເຖິງ ເຕັກໂນໂລຊີ
ໃນເດືອນ ກໍລະກົດ ນີ້, ແມ່ນລະດູເກັບກ່ຽວກະທຽມ, ກໍ່ແມ່ນໄລຍະທີ່ໂຮງງານຜະລິດກະທຽມ ກິມເກືອງ ດົງອ໋າ ດຳເນີນການຜະ ລິດກະທຽມດຳ ຢ່າງເຕັມສ່ວນ. ແຕ່ລະມື້, ໂຮງງານປຸງແຕ່ງກະ ທຽມສົດ ໄດ້ 2,5 ໂຕນ ຈາກພື້ນທີ່ວັດຖຸດິບ ສົ່ງມາໃຫ້. ໂຮງ ງານຜະລິດກະທຽມດຳ ດົງອ໋າ ເລີ່ມເຄື່ອນໄຫວແຕ່ປີ 2016 ຢູ່ ເກ້ວຫວໍ (ບັກນິງ) ໃນເນື້ອທີ່ 1,5 ເຮັກຕາ. ໂຮງງານດັ່ງກ່າວມີຫ້ອງບົ່ມ 16 ຫ້ອງ ດ້ວຍກຳລັງການຜະລິດ 600 ໂຕນ/ປີ, ແມ່ນໂຮງງານຜະລິດກະທຽມດຳ ດ້ວຍເຕັກໂນໂລຊີ ຂອງ ຍີ່ປຸ່ນ ໃຫຍ່ທີ່ສຸດຢູ່ ຫວຽດນາມ.
ເພື່ອກໍ່ສ້າງໃຫ້ໂຮງງານມີຂະໜາດໃຫຍ່ຄືປັດຈຸບັນ, ກະທຽມດຳ ດົງອ໋າ ໄດ້ຜ່ານຜ່າຄວາມຫຍຸ້ງຍາກນາໆ ປະການ ບົນເສັ້ນທາງເຂົ້າເຖິງເຕັກໂນໂລຊີ ຂອງ ຍີ່ປຸ່ນ ແລະ ການລົງທຶນທາງປັນຍາ, ຜູ້ຄົນ ເພື່ອສ້າງຂຶ້ນເຄື່ອງໝາຍຜະລິດຕະພັນ.
ທ່ານນາງ ເລມິງຫງວຽດ, ຜູ້ອຳນວຍການໃຫຍ່ບໍລິສັດການຢາ ດົງອ໋າ ແບ່ງປັນວ່າ ກ່ຽວກັບເຕັກໂນໂລຊີ ການບົ່ມກະທຽມ, ຍີ່ປຸ່ນ ແມ່ນປະເທດນຳໜ້າໃນຂົງເຂດນີ້. ພວກຂ້າພະເຈົ້າ ຊອກຫາວິທີ ເຂົ້າເຖິງບໍລິສັດ Nagamine, ວິສາຫະກິດໃຫຍ່ທີ່ສຸດ ຍີ່ປຸ່ນ ທີ່ຮັກສາຄວາມລັບ ຂອງ ການບົ່ມກະທຽມສົດ ພື້ນເມືອງ. ຮັບຮູ້ຄວາມກະຕືລືລົ້ນຢ່າງຈິງໃຈ ແລະ ຄວາມຮຽກຮ້ອງຕ້ອງການ ຂອງຊາວ ຫວຽດນາມ, ບໍລິສັດ Nagamine ໄດ້ຕົກລົງຖ່າຍທອດເຕັກນິກ ການບົ່ມ ກະທຽມດຳ ໃຫ້ ດົງອ໋າ. ການຖ່າຍທອດເຕັກໂນໂລຢີ ນີ້ ແມ່ນຂີດໝາຍ ບາດກ້າວໃໝ່ຂອງການຮ່ວມມືລະຫວ່າງ ຫວຽດນາມ ແລະ ຍີ່ປຸ່ນ ໃນຂົງເຂດອາຫານ ເພື່ອສຸຂະພາບ ແລະ ຢັ້ງຢືນພື້ນຖານເບື້ອງຕົ້ນໃຫ້ກະທຽມດຳ ດົງ ອ໋າ ໄດ້ຈຳໜ່າຍອອກສູ່ຕະຫຼາດ.
ທ່ານ Nagamine Kazuyuki- ຜູ້ອໍານວຍການໃຫຍ່ບໍລິສັດຫຸ້ນສ່ວນ Nagamine ຍີ່ປຸ່ນ ກ່າວວ່າ: ການຮ່ວມມືລະຫວ່າງ Nagamine ແລະ ບໍລິສັດການຢາ ດົງອ໋າ ແມ່ນສະເໜ່, ເພາະວ່າ ພວກເຮົາມີຄວາມປາຖະໜາດຽວກັນ, ມີຫຼາຍຄົນສາ ມາດນຳໃຊ້ຜະລິດຕະພັນ ນີ້ໄດ້…”. ຄວາມເຊື່ອຖື ແລະ ການຮ່ວມແຮງຮ່ວມໃຈຂອງ Nagamine ກັບ ດົງອ໋າ ໄດ້ຮັບການຢືນຢັນໃນຄຸນນະພາບຂອງກະທຽມເພັດ ດ້ວຍຈໍານວນ ຜະລິດຕະພັນທີ່ຈຳໜ່າຍ ອອກສູ່ຕະຫຼາດ ໃນແຕ່ລະປີຢ່າງໜ້ອຍ 300 ໂຕນຕໍ່ປີ.
ພາຍຫຼັງໄດ້ທົດລອງການຜະລິດ ມາເປັນເວລາດົນນານເພື່ອກວດສອບຄຸນນະພາບ, ປະສິດທິຜົນຂອງຜະລິດຕະພັນ ແລະ ຜະລິດເປັນຜະລິດຕະພັນສຳເລັດຮູບ, ກະທຽມ ກິມເກືອງ ດົງອ໋າ ໄດ້ຈຳໜ່າຍອອກສູ່ຕະຫຼາດຢ່າງເປັນທາງໃນແຕ່ປີ 2015. ນັບແຕ່ນັ້ນມາ, ກະທຽມ ກິມເກືອງ ດົງອ໋າ ໄດ້ກາຍເປັນອາຫານ ທີ່ຄຸ້ນເຄີຍຂອງຊາວ ຫວຽດນາມ ໃນຊີວິດປະຈໍາວັນ.
ກະທຽມດຳ ດົງອ໋າ - ປະລິດຕະພັນສະອາດພິເສດ ຫວຽດນາມ
ກະທຽມດຳ ດົງອ໋າ ມີຄຸນນະພາບດີ, ມີສ່ວນປະກອບ ຂອງ ສານອອກລິດ ທີ່ໄດ້ຮັບການຢັ້ງຢືນ ຮັບປະກັນຄວາມປອດໄພ ແລະ ໄດ້ມາດຕະຖານ ທາງອາຫານ ຂອງ Intertek - ອົງການວິເຄາະ ແລະ ກວດກາສາກົນຊັ້ນນຳຂອງ ເຢຍລະມັນ. ນອກຈາກນັ້ນ, ຜະລິດຕະພັນ ໄດ້ຖືກກວດກາ ແລະ ຕີລາຄາດ້ານຄຸນນະພາບ ໂດຍກົມຮັກສາຄວາມປອດໄພດ້ານສະບຽງອາຫານ, ສະຖາບັນ ທົດສອບຢາ ສູນກາງ, ອົງການ FDA ອາເມລິກາ ແລະ ອົງການທົດສອບສາກົນ Intertek... ພ້ອມກັບອົງການຈັດຕັ້ງ ທີ່ມີຊື່ສຽງອື່ນໆ.
ກະທຽມ ກິມເກືອງ ດົງອ໋າ ແມ່ນຜະລິດຢູ່ໃນສະພາບແວດລ້ອມທີ່ມີການຄວບຄຸມ ອາກາດທີ່ສະອາດ. ລະບົບ HVAC ທີ່ມີລະບົບກັ່ນຕອງ HEPA H13 ສາມາດກັ່ນຕອງທັງຂີ້ຝຸ່ນ ແລະ ເຊື້ອ ແບັກທີເຣັຍ, ກະທຽມ ບໍ່ປົນເປື້ອນໃນລະຫວ່າງການບົ່ມ. ນີ້ແມ່ນໜຶ່ງໃນບັນດາປັດໃຈ ສໍາຄັນທີ່ຈະຊ່ວຍໃຫ້ຜະລິດຕະພັນ ບັນລຸຄຸນນະພາບທີ່ດີທີ່ສຸດ ໂດຍບໍ່ມີການເສຍຫາຍໂດຍເຊື້ອ ແບັກທີເຣັຍ.
ລະບົບສາງ GSP ຂອງ ບໍລິສັດການຢາ ດົງອ໋າ ຖືກຈັດອັນດັບດີທີ່ສຸດ ຫວຽດນາມ ເພື່ອຊ່ວຍຮັກສາກະທຽມສົດພາຍ ຫຼັງການເກັບກ່ຽວ ບໍ່ໃຫ້ອອກງອກ ຫຼື ຕົກໂໝກ. ກະທຽມຫຼາຍພັນໂຕນ ທີ່ເກັບກູ້ໄດ້ຈາກນິຄົມຫຼາຍແຫ່ງ ຈະໄດ້ເກັບຮັກສາໃນຫ້ອງເຢັນ, ຮັກສາອຸນຫະພູມທີ່ໝັ້ນຄົງລະຫວ່າງ -3 ຫາ 0 ອົງສາເຊ ແລະ ບໍ່ໃຊ້ສານກັນບູດໃດໆ.
ປັດຈຸບັນ, ເພື່ອໃຫ້ມີການພົວພັນລະຫວ່າງຜູ້ບໍລິໂພກ ແລະ ຜະລິດຕະພັນ, ໂຮງງານຜະລິດກະທຽມ ກິມເກືອງ ອາຊີຕາເວັນອອກສ່ຽງໃຕ້ ໄດ້ຈັດຫຼາຍທົວທ່ອງທ່ຽວ ໄປຍັງໂຮງງານຜະລິດກະທຽມດຳ ເພື່ອຊ່ວຍໃຫ້ຜູ້ບໍລິໂພກ ມີໂອກາດໄດ້ສຳພັດຕົວຈິງ ກັບບັນດາຂັ້ນຕອນການຜະລິດກະທຽມດຳ ຕາມມາດຕະຖານເຕັກໂນໂລຊີ ຍີ່ປຸ່ນ.
ໂຮງງານຜະລິດກະທຽມ ກິມເກືອງ ດົງອ໋າ ພວມສົ່ງອອກກະທຽມດຳໄປຍັງ ສ.ເກົາຫຼີ, ສ. ອາເມລິກາ, ເຢຍລະມັນ, ອັງກິດ, ອົດສະຕຣາລີ, ຍີ່ປຸ່ນ… ແລະ ສະໜອງວັດຖຸດິບ ກະທຽມດຳ ໃຫ້ບັນດາໂຮງງານຜະລິດຢາ ຢູ່ ຫວຽດນາມ.
ບົດ: ບິກເວິນ - ພາບ: ແທງຢາງ - ແປໂດຍ: ຢືຟຽນ


text:
ໃນຫລາຍສັນຍາການຄ້າລະດັບຊາດແລະສາກົນ, ພວກເຂົາມັກຈະຈັດແຈງການໄກ່ເກ່ຍເພື່ອແກ້ໄຂຂໍ້ຂັດແຍ່ງທາງທຸລະກິດ. ໝາຍ ຄວາມວ່າຄະດີນີ້ຈະຖືກມອບ ໝາຍ ໃຫ້ຜູ້ຊີ້ຂາດແທນຜູ້ພິພາກສາສານແຫ່ງຊາດ. ສຳ ລັບການຈັດຕັ້ງປະຕິບັດລາງວັນການໄກ່ເກ່ຍເພື່ອໃຫ້ ສຳ ເລັດ, ມັນ ຈຳ ເປັນ ສຳ ລັບຜູ້ພິພາກສາຂອງປະເທດໃນການຈັດຕັ້ງປະຕິບັດໃຫ້ມີຂໍ້ສະ ເໜີ ທີ່ດີເລີດ. ຂໍ້ຍົກເວັ້ນ ໜຶ່ງ ທີ່ສະແດງເຖິງການຮັບຮູ້ຂອງການຕັດສິນຊີ້ຂາດແລະເທົ່າກັບ ຄຳ ຕັດສິນທາງກົດ ໝາຍ ທີ່ມັນສາມາດຖືກບັງຄັບໃຊ້ຫຼືປະຕິບັດໄດ້. ກົດລະບຽບ ສຳ ລັບການຮັບຮູ້ແລະການປະຕິບັດ ຄຳ ຕັດສິນຂອງສານຕ່າງປະເທດແມ່ນຖືກ ກຳ ນົດໄວ້ໃນສົນທິສັນຍານິວຢອກ. ສົນທິສັນຍາສະບັບນີ້ໄດ້ຖືກຮັບຮອງເອົາໂດຍກອງປະຊຸມທາງການທູດສະຫະປະຊາຊາດໃນວັນທີ 10 ມິຖຸນາ 1958 ທີ່ນິວຢອກ. ສົນທິສັນຍາສະບັບນີ້ໄດ້ສະຫລຸບເປັນຕົ້ນຕໍໃນການຄຸ້ມຄອງແລະ ອຳ ນວຍຄວາມສະດວກໃຫ້ແກ່ຂັ້ນຕອນການຮັບຮູ້ແລະການບັງຄັບໃຊ້ ຄຳ ຕັດສິນດ້ານກົດ ໝາຍ ຕ່າງປະເທດລະຫວ່າງລັດສັນຍາ.
ປະຈຸບັນ, ສົນທິສັນຍານິວຢອກມີ 159 ລັດພາຄີ
ເມື່ອເວົ້າເຖິງການຮັບຮູ້ແລະການບັງຄັບໃຊ້ໂດຍອີງໃສ່ມາດຕາ V (1) ຂອງສົນທິສັນຍານິວຢອກ, ຜູ້ພິພາກສາໄດ້ຮັບອະນຸຍາດໃຫ້ມີ ອຳ ນາດທີ່ ຈຳ ເປັນໃນກໍລະນີພິເສດ. ຕາມຫລັກການແລ້ວ, ຜູ້ພິພາກສາບໍ່ໄດ້ຮັບອະນຸຍາດໃຫ້ກວດກາຫຼືຮັບຮອງເນື້ອໃນຂອງ ຄຳ ຕັດສິນທາງກົດ ໝາຍ ໃນກໍລະນີກ່ຽວກັບການຮັບຮູ້ແລະການບັງຄັບໃຊ້. ເຖິງຢ່າງໃດກໍ່ຕາມ, ມີຂໍ້ຍົກເວັ້ນທີ່ກ່ຽວຂ້ອງກັບການຊີ້ບອກທີ່ຮ້າຍແຮງກ່ຽວກັບຂໍ້ບົກຜ່ອງທີ່ ຈຳ ເປັນຕໍ່ການຕັດສິນທາງກົດ ໝາຍ, ສະນັ້ນມັນຈຶ່ງບໍ່ສາມາດຖືວ່າເປັນການ ດຳ ເນີນຄະດີທີ່ເປັນ ທຳ. ຂໍ້ຍົກເວັ້ນອີກຢ່າງ ໜຶ່ງ ຂອງກົດລະບຽບນີ້ແມ່ນສາມາດໃຊ້ໄດ້ຖ້າວ່າມີຄວາມເປັນໄປໄດ້ພຽງພໍວ່າໃນກໍລະນີທີ່ມີການ ດຳ ເນີນຄະດີທີ່ເປັນ ທຳ, ມັນຍັງຈະເຮັດໃຫ້ການຕັດສິນຂອງກົດ ໝາຍ ຖືກ ທຳ ລາຍ. ຄະດີທີ່ ສຳ ຄັນຕໍ່ໄປນີ້ຂອງສະພາສູງສະແດງໃຫ້ເຫັນເຖິງຂໍ້ຍົກເວັ້ນທີ່ສາມາດ ນຳ ໃຊ້ໄດ້ໃນການປະຕິບັດປະ ຈຳ ວັນ. ຄຳ ຖາມຕົ້ນຕໍແມ່ນ ຄຳ ຕັດສິນຊີ້ຂາດທີ່ຖືກ ທຳ ລາຍໂດຍສານກົດ ໝາຍ ລັດເຊຍ, ຍັງສາມາດຜ່ານຂັ້ນຕອນການຮັບຮູ້ແລະການບັງຄັບໃຊ້ໃນປະເທດເນເທີແລນ.
ຄະດີດັ່ງກ່າວແມ່ນກ່ຽວກັບນິຕິບຸກຄົນຂອງຣັດເຊຍເຊິ່ງແມ່ນຜູ້ຜະລິດເຫລັກທີ່ມີການ ດຳ ເນີນງານສາກົນທີ່ມີຊື່ວ່າ OJSC Novolipetsky Metallurgichesky Kombinat (NLMK). ຜູ້ຜະລິດເຫລັກແມ່ນນາຍຈ້າງທີ່ໃຫຍ່ທີ່ສຸດຂອງເຂດ Lipetsk ຂອງຣັດເຊຍ. ຮຸ້ນສ່ວນໃຫຍ່ຂອງບໍລິສັດແມ່ນເປັນເຈົ້າຂອງໂດຍນັກທຸລະກິດລັດເຊຍ VS Lisin. Lisin ຍັງເປັນເຈົ້າຂອງທ່າເຮືອຂ້າມເຮືອທີ່ St Petersburg ແລະ Tuapse. Lisin ດຳ ລົງ ຕຳ ແໜ່ງ ສູງຢູ່ບໍລິສັດລັດລັດເຊຍ United Shipbuilding Corporation ແລະຍັງມີຄວາມສົນໃຈໃນບໍລິສັດລັດ Freight One ເຊິ່ງເປັນບໍລິສັດທາງລົດໄຟ. ອີງຕາມສັນຍາຊື້, ເຊິ່ງປະກອບມີການ ດຳ ເນີນຄະດີການໄກ່ເກ່ຍ, ທັງສອງຝ່າຍໄດ້ຕົກລົງກັນໃນການຊື້ແລະຂາຍຫຸ້ນ NLMK ຂອງ Lisin ໃຫ້ NLMK. ຫຼັງຈາກການໂຕ້ຖຽງກັນແລະການຈ່າຍເງິນຊ້າໆໃນລາຄາຊື້ໃນນາມຂອງ NLKM, Lisin ຕັດສິນໃຈ ນຳ ເລື່ອງດັ່ງກ່າວໄປຫາສານຕັດສິນການຄ້າສາກົນທີ່ສະພາການຄ້າແລະອຸດສາຫະ ກຳ ສະຫະພັນຣັດເຊຍແລະຮຽກຮ້ອງໃຫ້ຈ່າຍຄ່າລາຄາຊື້ຮຸ້ນ, ເຊິ່ງເປັນໄປຕາມ ກັບລາວ, 14,7 ຕື້ຮູເບີນ. NLMK ກ່າວໃນການປ້ອງກັນປະເທດຂອງລາວວ່າ Lisin ໄດ້ຮັບເງິນລ່ວງ ໜ້າ ແລ້ວເຊິ່ງ ໝາຍ ຄວາມວ່າປະລິມານການຊື້ໄດ້ປ່ຽນເປັນ 5,9 ຕື້ຮູເບີນ.
ເດືອນມີນາປີ 2011, ຂັ້ນຕອນການ ດຳ ເນີນຄະດີອາຍາໄດ້ເລີ່ມຕົ້ນຕໍ່ Lisin ໃນຂໍ້ສົງໃສກ່ຽວກັບການສໍ້ໂກງເຊິ່ງເປັນສ່ວນ ໜຶ່ງ ຂອງການຊື້ຂາຍຮຸ້ນກັບ NLMK ແລະຍັງມີຂໍ້ສົງໃສໃນການເຮັດຜິດຕໍ່ສານ Arbitration ໃນຄະດີຕໍ່ NLMK. ເຖິງຢ່າງໃດກໍ່ຕາມ, ຄຳ ຮ້ອງທຸກບໍ່ໄດ້ເຮັດໃຫ້ການ ດຳ ເນີນຄະດີທາງອາຍາ.
ສານອະນຸຍາໂຕຕຸລາການ, ບ່ອນທີ່ຄະດີລະຫວ່າງ Lisin ແລະ NLMK ໄດ້ຖືກ ນຳ ມາ ດຳ ເນີນຄະດີ, ໄດ້ຕັດສິນລົງໂທດ NLMK ຈ່າຍ ຈຳ ນວນລາຄາຊື້ທີ່ຍັງເຫຼືອ 8,9 ຮູເບີນແລະປະຕິເສດ ຄຳ ຮຽກຮ້ອງຕົ້ນສະບັບຂອງທັງສອງຝ່າຍ. ລາຄາຊື້ແມ່ນຖືກຄິດໄລ່ຕໍ່ມາໂດຍອີງໃສ່ເຄິ່ງ ໜຶ່ງ ຂອງລາຄາຊື້ໂດຍ Lisin (22,1 ຕື້ຮູເບີນ) ແລະມູນຄ່າຄິດໄລ່ໂດຍ NLMK (1,4 ຕື້ຮູເບີນ). ກ່ຽວກັບການຈ່າຍເງິນຂັ້ນສູງສານໄດ້ຕັດສິນ NLMK ຈ່າຍ 8,9 ຕື້ຮູເບີນ. ການອຸທອນຕໍ່ການຕັດສິນໂດຍສານຊີ້ຂາດແມ່ນບໍ່ເປັນໄປໄດ້ແລະ NLMK ອ້າງວ່າ, ໂດຍອີງໃສ່ຂໍ້ສົງໄສກ່ອນ ໜ້າ ນີ້ກ່ຽວກັບການສໍ້ໂກງທີ່ໄດ້ກະ ທຳ ໂດຍ Lisin, ເພື່ອ ທຳ ລາຍລາງວັນການໄກ່ເກ່ຍໂດຍສານ Arbitrazh ຂອງນະຄອນຫຼວງ Moscow. ຄຳ ຮ້ອງຂໍນັ້ນໄດ້ຖືກມອບ ໝາຍ ແລະລາງວັນໄກ່ເກ່ຍຈະຖືກ ທຳ ລາຍ.
Lisin ຈະບໍ່ຢືນຢູ່ກັບມັນແລະຕ້ອງການທີ່ຈະດໍາເນີນການຄໍາສັ່ງຮັກສາຫຼັກຊັບທີ່ຖືໂດຍ NLMK ໃນນະຄອນຫຼວງຂອງຕົນເອງຂອງ NLMK ສາກົນ BV ໃນ. Amsterdam. ການທຳລາຍຄຳຕັດສິນນີ້ໄດ້ເຮັດໃຫ້ບໍ່ສາມາດດຳເນີນການຮັກສາຄຳສັ່ງຮັກສາຄວາມປອດໄພໃນຣັດເຊຍ. ດັ່ງນັ້ນ, Lisin ຮ້ອງຂໍການຮັບຮູ້ແລະການບັງຄັບໃຊ້ການຕັດສິນຊີ້ຂາດ. ການຮ້ອງຂໍຂອງລາວໄດ້ຖືກປະຕິເສດ. ອີງຕາມສົນທິສັນຍານິວຢອກ, ມັນເປັນເລື່ອງທໍາມະດາສໍາລັບອໍານາດການປົກຄອງຂອງປະເທດທີ່ມີລະບົບຍຸຕິທໍາ, ການຕັດສິນຊີ້ຂາດແມ່ນອີງໃສ່ (ໃນກໍລະນີນີ້ສານປະຊາຊົນລັດເຊຍ) ເພື່ອຕັດສິນພາຍໃນກົດຫມາຍແຫ່ງຊາດ, ກ່ຽວກັບການທໍາລາຍການຕັດສິນຂອງສານຕັດສິນ. ໃນຫຼັກການ, ສານບັງຄັບໃຊ້ບໍ່ໄດ້ຖືກອະນຸຍາດໃຫ້ປະເມີນລາງວັນຕັດສິນຊີ້ຂາດເຫຼົ່ານີ້. ສານໃນການດໍາເນີນຄະດີ Interlocutory ພິຈາລະນາວ່າຄໍາຕັດສິນຊີ້ຂາດບໍ່ສາມາດດໍາເນີນການໄດ້, ເນື່ອງຈາກວ່າມັນບໍ່ມີແລ້ວ.
Lisin ຍື່ນອຸທອນຕໍ່ຄໍາຕັດສິນນີ້ຢູ່ທີ່ Amsterdam ສານອຸທອນ. ສານພິຈາລະນາວ່າໃນຫຼັກການ, ການຕັດສິນຊີ້ຂາດທີ່ຖືກທໍາລາຍໂດຍປົກກະຕິແລ້ວຈະບໍ່ຖືກພິຈາລະນາສໍາລັບການຮັບຮູ້ແລະການບັງຄັບໃຊ້ໃດໆເວັ້ນເສຍແຕ່ວ່າມັນເປັນກໍລະນີພິເສດ. ມີກໍລະນີພິເສດຖ້າຫາກວ່າມີຕົວຊີ້ວັດທີ່ເຂັ້ມແຂງວ່າການຕັດສິນຂອງສານລັດເຊຍຂາດຂໍ້ບົກພ່ອງທີ່ສໍາຄັນ, ດັ່ງນັ້ນບໍ່ສາມາດພິຈາລະນາເປັນການທົດລອງຍຸດຕິທໍາ. ໄດ້ Amsterdam ສານອຸທອນບໍ່ໄດ້ພິຈາລະນາກໍລະນີສະເພາະນີ້ເປັນຂໍ້ຍົກເວັ້ນ.
Lisin ຍື່ນ ຄຳ ອຸທອນໃນສານອາຫານເພື່ອຕ້ານ ຄຳ ຕັດສິນນີ້. ອີງຕາມ Lisin ສານຍັງບໍ່ໄດ້ຮັບຮູ້ເຖິງສິດ ອຳ ນາດຕັດສິນທີ່ສານໄດ້ມອບໃຫ້ໂດຍອີງໃສ່ມາດຕາ V (1) (ຈ) ວ່າການກວດກາຖ້າຫາກວ່າ ຄຳ ຕັດສິນ ທຳ ລາຍຕ່າງປະເທດສາມາດຍົກເລີກຂັ້ນຕອນການບັງຄັບໃຊ້ຂອງການຕັດສິນຊີ້ຂາດໃນປະເທດເນເທີແລນ. ສະພາສູງໄດ້ປຽບທຽບເນື້ອໃນສົນທິສັນຍາພາສາອັງກິດແລະພາສາຝຣັ່ງທີ່ແທ້ຈິງ. ທັງສອງສະບັບເບິ່ງຄືວ່າມີການຕີຄວາມ ໝາຍ ທີ່ແຕກຕ່າງກັນກ່ຽວກັບ ອຳ ນາດຕັດສິນທີ່ໄດ້ຮັບອະນຸຍາດໃຫ້ສານ. ສະບັບພາສາອັງກິດຂອງຫົວຂໍ້ V (1) (e) ກ່າວດັ່ງຕໍ່ໄປນີ້:
- ການຮັບຮູ້ແລະການບັງຄັບໃຊ້ຂອງລາງວັນອາດຈະຖືກປະຕິເສດ, ຕາມການຮ້ອງຂໍຂອງຝ່າຍຕໍ່ກັບຜູ້ທີ່ຖືກຮຽກຮ້ອງ, ຖ້າຫາກວ່າພັກນັ້ນມອບໃຫ້ເຈົ້າ ໜ້າ ທີ່ທີ່ມີຄວາມສາມາດໃນການຊອກຫາຄວາມຮັບຮູ້ແລະການບັງຄັບໃຊ້, ສະແດງໃຫ້ເຫັນວ່າ:
()
- e) ລາງວັນດັ່ງກ່າວຍັງບໍ່ທັນມີຜົນບັງຄັບໃຊ້ຕໍ່ບັນດາຝ່າຍ, ຫລືຖືກ ກຳ ນົດຫລືຖືກໂຈະໂດຍ ອຳ ນາດການປົກຄອງທີ່ມີຄວາມສາມາດຂອງປະເທດ, ຫຼືພາຍໃຕ້ກົດ ໝາຍ ທີ່ໄດ້ຮັບລາງວັນດັ່ງກ່າວ. "
ບົດຂຽນພາສາຝຣັ່ງສະບັບທີ V (1) (ຈ) ລະບຸດັ່ງຕໍ່ໄປນີ້:
“ 1. La reconnaissance et l'exécution de la ປະໂຫຍກ ne seront ປະຕິເສດ, ກ່ຽວກັບພາກສ່ວນທີ່ກ່ຽວຂ້ອງກັບການຮ່ວມມືລະຫວ່າງສອງປະເທດ, ການທີ່ຈະເລືອກເອົາພາກສ່ວນທີ່ກ່ຽວຂ້ອງກັບການ ຊຳ ລະຄ່າ ທຳ ນຽມທາງແລະການລົງທືນ:
()
- e) ປະໂຫຍກ ຄຳ ສັບທີ່ບໍ່ແມ່ນພາລະບົດບາດທີ່ຈະເຮັດໃຫ້ບັນດາພາກສ່ວນຕ່າງໆຍົກເລີກ ຄຳ ສັ່ງຢຸດຕິການລົງໂທດ, ແລະປະໂຫຍກທີ່ກ່ຽວຂ້ອງ.”
ພະລັງທີ່ມີຄວາມ ຈຳ ເປັນຂອງສະບັບພາສາອັງກິດ ('ອາດຈະຖືກປະຕິເສດ') ເບິ່ງຄືວ່າກວ້າງກວ່າສະບັບພາສາຝຣັ່ງ ('ne seront refusées que si'). ສະພາສູງໄດ້ພົບເຫັນການຕີຄວາມ ໝາຍ ທີ່ແຕກຕ່າງກັນໃນຫລາຍແຫລ່ງອື່ນກ່ຽວກັບການ ນຳ ໃຊ້ສົນທິສັນຍາທີ່ຖືກຕ້ອງ.
ສະພາສູງພະຍາຍາມຊີ້ແຈງການຕີຄວາມ ໝາຍ ທີ່ແຕກຕ່າງກັນໂດຍເພີ່ມການຕີຄວາມ ໝາຍ ຂອງຕົວເອງ. ນີ້ ໝາຍ ຄວາມວ່າ ອຳ ນາດທີ່ ຈຳ ເປັນສາມາດ ນຳ ໃຊ້ໄດ້ເມື່ອມີການປະຕິເສດອີງຕາມສົນທິສັນຍາ. ໃນກໍລະນີນີ້ມັນແມ່ນພື້ນຖານ ສຳ ລັບການປະຕິເສດທີ່ກ່າວເຖິງ 'ການ ທຳ ລາຍລາງວັນຊີ້ຂາດ'. ມັນຂຶ້ນກັບ Lisin ເພື່ອພິສູດໂດຍອີງໃສ່ຂໍ້ເທັດຈິງແລະສະພາບການທີ່ພື້ນຖານຂອງການປະຕິເສດແມ່ນບໍ່ມີພື້ນຖານ.
ສະພາສູງແບ່ງປັນທັດສະນະຂອງສານອຸທອນ. ມີພຽງແຕ່ຄະດີພິເສດຕາມສານສູງເມື່ອການ ທຳ ລາຍລາງວັນການໄກ່ເກ່ຍແມ່ນອີງໃສ່ພື້ນຖານທີ່ບໍ່ ເໝາະ ສົມກັບພື້ນຖານການປະຕິເສດຂອງມາດຕາ V (1). ເຖິງແມ່ນວ່າສານປະເທດໂຮນລັງໄດ້ຮັບສິດ ອຳ ນາດທີ່ ຈຳ ເປັນໃນກໍລະນີທີ່ມີການຮັບຮູ້ແລະການບັງຄັບໃຊ້, ມັນກໍ່ຍັງບໍ່ ນຳ ໃຊ້ ຄຳ ຕັດສິນ ທຳ ລາຍໃນກໍລະນີສະເພາະນີ້. ການຄັດຄ້ານທີ່ເຮັດໂດຍ Lisin ບໍ່ມີໂອກາດປະສົບຜົນ ສຳ ເລັດ.
ຄຳ ຕັດສິນນີ້ຂອງສະພາສູງໃຫ້ການຕີລາຄາຢ່າງຈະແຈ້ງໃນວິທີການທີ່ມາດຕາ V (1) ຂອງສົນທິສັນຍານິວຢອກຄວນຖືກຕີຄວາມໃນກໍລະນີ ອຳ ນາດທີ່ ຈຳ ເປັນໃຫ້ແກ່ສານໃນລະຫວ່າງການຮັບຮູ້ແລະການບັງຄັບໃຊ້ ຄຳ ຕັດສິນຂອງການ ທຳ ລາຍ. ນີ້ ໝາຍ ຄວາມວ່າ, ໃນສັ້ນ, ພຽງແຕ່ໃນກໍລະນີສະເພາະການ ທຳ ລາຍການຕັດສິນສາມາດຖືກຍົກເວັ້ນ.


text:
ລົງນາມບົດບັນທຶກ ວ່າດ້ວຍແຜນພັດທະນາ ການປູກພືດທົດແທນການປູກຝິ່ນ
ຫ້ອງການກວດກາ ແລະ ຄວບຄຸມຢາເສບຕິດ ກົມໃຫ່ຍຕຳຫຼວດ ກະຊວງ ປກສ ສປປ ລາວ ແລະ ຫ້ອງການຄະນະກໍາມະການກວດກາ ແລະ ຄວບຄຸມຢາເສບຕິດ ສປ ຈີນ ໄດ້ລົງນາມບົດບັນທຶກຄວາມເຂົ້າໃຈ “ ວ່າດ້ວຍແຜນພັດທະນາການປູກພືດທົດແທນການປູກຝິ່ນ ຢູ່ແຂວງຜົ້ງສາລີ ” ໃນວັນທີ 15 ຕຸລາ 2019 ນີ້ ໂດຍການເຂົ້າຮ່ວມຂອງ ພົຈວ ປອ ທອງສະຫວັນ ວົງສະຫວັດ ຮອງຫົວໜ້າກົມໃຫຍ່ຕໍາຫຼວດ ກະຊວງ ປກສ ແລະ
ທ່ານ ໝິງ ທຽນຊື ເລຂາທິການ ຄະນະກໍາມະການກວດກາ ແລະ ຄວບຄຸມຢາເສບຕິດ ສປ ຈີນ, ມີຫົວໜ້າຫ້ອງການກວດກາ ແລະ ຄວບຄຸມຢາເສບຕິດລາວ, ຕາງໜ້າຈາກບັນດາກະຊວງທີ່ກ່ຽວຂ້ອງ ຂອງທັງສອງຝ່າຍ ເຂົ້າຮ່ວມ.
ພັທ ວົງໄຊ ພັນທະວົງ ຮອງຫົວໜ້າຫ້ອງການກວດກາ ແລະ ຄວບຄຸມຢາເສບຕິດ ກົມໃຫ່ຍຕຳຫຼວດ ກະຊວງ ປກສ ລາວ ຂື້ນລາຍງານກ່ຽວກັບແຜນພັດທະນາການປູກພືດທົບແທນການປູຝິ່ນ ຢູ່ແຂວງຜົ້ງສາລີ ເພື່ອສະກັດກັ້ນ, ຈໍາກັດພື້ນທີ່ ແລະ ທໍາລາຍເນື້ອທີ່ການປູກຝິ່ນ ເພື່ອຈັດຕັ້ງປະຕິບັດການປູກພືດທົດແທນການປູກຝິ່ນຕາມແຜນພັດທະນາ, ສ້າງຄວາມເຂັ້ມແຂງການກໍ່ສ້າງພື້ນຖານໂຄງລ່າງ, ຍົກລະດັບປັບປຸງຊີວິດການເປັນຢູ່ ແລະ ຫຼຸດຜ່ອນຄວາມທຸກຍາກ, ປຸກລະດົມການມີສ່ວນຮ່ວມຂອງສັງຄົມ ໃນການຕ້ານຢາເສບຕິດ, ສົ່ງເສີມຄວາມເຂົ້າໃຈໃນການຫ້າມການປູກຝິ່ນ ເຊີ່ງຄູ່ຮ່ວມສັນຍາຈະດໍາເນີນການຮ່ວມມືກັນຕາມຫົວຂໍ້ແຜນພັດທະນາ ໂດຍຖືເອົາບັນດາຈຸດສຸມໃສ່ການຜະລິດປອດສານພິດ, ກາເຟນິເວດວິທະຍາ, ການພັດທະນາຕົ້ນຢາງພະລາ, ສົ່ງເສີມການລ້ຽງງົວພັນຊີ້ນ, ສົ່ງເສີມການປູກພືດໄລຍະສັ້ນ ແລະ ພືດລົ້ມລຸກອື່ນໆ ການລົງນາມບົດບັນທຶກຄວາມເຂົ້າໃຈ ວ່າດ້ວຍແຜນພັດທະນາການປູກພືດທົດແທນການປູກຝິ່ນ ຢູ່ແຂວງຜົ້ງສາລີ ສະບັບນີ້ມີຜົນໃນໄລຍະ 5 ປີ ແລະ ສາມາດສືບຕໍ່ໄລຍະສັນຍາໄດ້ອີກ 5 ປີ ລົງນາມເຊັນບົດບັນທຶກຮ່ວມກັນຝ່າຍລາວຕາງໜ້າໂດຍ ພັອ ອ່ອນຜິວ ໂຄ້ງວຽງທອງ ຫົວໜ້າຫ້ອງການກວດກາ ແລະ ຄວບຄຸມຢາເສບຕິດ ແລະ ຝ່າຍຈີນຕາງໜ້າໂດຍ ທ່ານ ໝິງ ທຽນຊື ເລຂາທິການ ຄະນະກໍາມະການກວດກາ ແລະ ຄວບຄຸມຢາເສບຕິດ ສປ ຈີນ.


text:
ຮັບປະກັນອຸດສາຫະກຳປ້ອງກັນຊາດ ກາຍເປັນປາຍແຫຼມຂອງອຸດສະຫະກຳແຫ່ງຊາດ
ກປ.ອອນໄລ - ຕອນບ່າຍວັນທີ 15 ກໍລະກົດ, ຢູ່ຮ່າໂນ້ຍ, ກະຊວງປ້ອງກັນປະເທດ ຈັດກອງປະຊຸມສະຫຼຸບ 12 ປີແຫ່ງການປະຕິບັດລັດຖະບັນຍັດວ່າດ້ວຍອຸດສາຫະກຳປ້ອງກັນຊາດ. ທ່ານພົນເອກ ຟານວັນຢາງ, ກຳມະການກົມການເມືອງ, ຮອງເລຂາຄະນະພັກການທະຫານສູນກາງ, ລັດຖະມົນຕີກະຊວງປ້ອງກັນປະເທດຫວຽດນາມ ເປັນປະທານກອງປະຊຸມ.
ກອງປະຊຸມຕີລາຄາວ່າ ໃນຊຸມປີຜ່ານມາ, ກະຊວງປ້ອງກັນປະເທດ ໄດ້ເປັນເຈົ້າພາບສົມທົບກັບບັນດາກະຊວງ, ຂະແໜງການ, ທ້ອງຖິ່ນ, ອົງການ ແລະອົງການຈັດຕັ້ງທີ່ກ່ຽວຂ້ອງເພື່ອເປັນເສນາທິການໃຫ້ລັດຖະບານ, ນາຍົກລັດຖະມົນຕີ ປະກາດໃຊ້ບັນດາເອກະສານນິຕິກຳ ແລະເອກະສານຫຼາຍສະບັບເພື່ອແນະນຳການຈັດຕັ້ງຜັນຂະຫຍາຍການປະຕິບັດລັດຖະບັນຍັດວ່າດ້ວຍອຸດສາຫະກຳປ້ອງກັນຊາດ ເປັນຢ່າງດີ. ບັນດາກະຊວງ, ຂະແໜງການ, ທ້ອງຖິ່ນສົມທົບກັນ, ສ້າງເງື່ອນໄຂກ່ຽວກັບກົນໄກ, ນະໂຍບາຍເພື່ອກໍ່ສ້າງ ແລະພັດທະນາອຸດສາຫະກຳປ້ອງກັນຊາດ. ບັນດາໂຄງການອຸດສາຫະກຳປ້ອງກັນຊາດທີ່ສຳເລັດ, ນຳເຂົ້າໃຊ້ການໄດ້ເສີມຂະຫຍາຍປະສິດທິຜົນ, ປະກອບສ່ວນຍົກສູງຄວາມສາມາດຜະລິດໃຫ້ຂະແໜງປ້ອງກັນຊາດ.
ກ່າວຄຳເຫັນສະຫຼຸບກອງປະຊຸມ, ທ່ານພົນເອກ ຟານວັນຢາງ ເນັ້ນໜັກເຖິງຄວາມໝາຍຍຸດທະສາດຂອງລັດຖະບັນຍັດວ່າດ້ວຍອຸດສາຫະກຳປ້ອງກັນຊາດຕໍ່ພາລະກິດສ້າງສາ ແລະປົກປັກຮັກສາປະເທດຊາດ; ເຮັດແຈ້ງຜົນງານສຳຄັນຜ່ານ 12 ປີແຫ່ງການປະຕິບັດລັດຖະບັນຍັດ; ພ້ອມທັງຢັ້ງຢືນຄວາມສຳຄັນໃນວຽກງານສົມທົບກັນ, ສ້າງເງື່ອນໄຂກ່ຽວກັບກົນໄກ, ນະໂຍບາຍຂອງບັນດາຄະນະ, ກະຊວງ, ຂະແໜງການຂັ້ນສູນກາງ ແລະບັນດາທ້ອງຖິ່ນໃນການກໍ່ສ້າງ ແລະພັດທະນາອຸດສາຫະກຳປ້ອງກັນຊາດ.
ຕາມທ່ານພົນເອກ ຟານວັນຢາງ ແລ້ວ, ໃນໄລຍະຈະມາເຖິງ, ອຸດສາຫະກຳປ້ອງກັນຊາດຫວຽດນາມ ຕ້ອງໄດ້ຮັບການກໍ່ສ້າງ ແລະພັດທະນາຕາມທິດເປັນເຈົ້າຕົນເອງ, ສ້າງຄວາມເຂັ້ມແຂງດ້ວຍຕົນເອງ, ທັນສະໄໝ, ມີສອງຄຸນປະໂຫຍດ ແລະກາຍເປັນປາຍແຫຼມຂອງອຸດສາຫະກຳແຫ່ງຊາດ. ສຸມໃສ່ປັບປຸງການຈັດຕັ້ງກຳລັງຕາມທິດກະທັດຮັດ, ເຂັ້ມແຂງ, ມີປະສິດທິຜົນ, ຈັດແບ່ງຢ່າງເໝາະສົມຢູ່ບັນດາເຂດ, ພາກ. ລົງທຶນຄົ້ນຄວ້າ, ຜະລິດອາວຸດຍຸດໂທປະກອນບາງປະເພດທີ່ທັນສະໄໝ. ຍູ້ແຮງການພັດທະນາເສດຖະກິດ, ເອົາໃຈໃສ່ກໍ່ສ້າງແຫຼ່ງຊັບພະຍາກອນມະນຸດທີ່ມີຄຸນນະພາບສູງ. ດຳເນີນການຄົ້ນຄວ້າຮູບແບບອຸດສາຫະກຳປ້ອງກັນຊາດຂອງບາງປະເທດເພື່ອໝູນໃຊ້ຢ່າງເໝາະສົມໃນເງື່ອນໄຂຕົວຈິງຂອງຫວຽດນາມ.
ໂດຍ: ແສງເດືອນ


text:
ກົມພາສີ ກະຊວງການເງິນ ສປປ ລາວ ໄດ້ຮັບກຽດເປັນເຈົ້າພາບຈັດກອງປະຊຸມຫົວໜ້າກົມພາສີອາຊຽນ ຄັ້ງທີ 28 ຈຸດປະສົງກໍເພື່ອປຶກສາຫາລືການເຊື່ອມໂຍງວຽກງານພາສີ ຂອງບັນດາປະເທດສະມາຊິກອາຊຽນ, ປັບປຸງລະບົບພາສີອາຊຽນ ໃຫ້ມີປະສິດທິພາບສູງ, ຄວາມປອດໄພຕາມດ່ານພາສີຊາຍແດນ, ການອໍານວຍຄວາມສະດວກທາງດ້ານການຄ້າ ແລະ ການຄຸ້ມຄອງການນໍາ ເຂົ້າ – ສົ່ງອອກສິນຄ້າຜ່ານດ່ານພາສີສາກົນຂອງບັນດາປະເທດອາຊຽນ.
ທ່ານ ບຸນປະເສີດ ສີກຸນລະບຸດ ຮັກສາການຫົວໜ້າກົມພາສີ ກະຊວງການເງິນກ່າວບາງຕອນສໍາຄັນວ່າ: ກອງປະຊຸມໃນຄັ້ງນີ້ຈະມີການປຶກສາຫາລືກັນທັງໝົດ 40 ກວ່າຫົວຂໍ້. ໃນນີ້, ຈະມີການປຶກສາຫາລືພາຍໃນອາຊຽນ 15 ຫົວຂໍ້, ການປຶກສາຫາລືກັບບັນດາປະເທດຄູ່ຮ່ວມພັດທະນາ 15 ຫົວຂໍ້ ແລະ ປຶກສາຫາລືກັບພາກທຸລະກິດ 10 ຫົວຂໍ້. ນອກຈາກນັ້ນ, ກົມພາສີຈະມີການພົບປະສອງຝ່າຍກັບ 7 ປະເທດອາຊຽນ ເພື່ອແລກປ່ຽນບົດຮຽນ, ຮ່ວມມືກັນດ້ານການພັດທະນາບຸກຄະລາກອນ ແລະ ເຕັກນິກວິຊາການສະເພາະພາສີ.
ກອງປະຊຸມດັ່ງກ່າວຄາດວ່າຈະມີການຮອງຮັບບັນດາເອກະສານສຳຄັນ ໃນການກໍານົດໜ້າທີ່ຂອງບັນດາຄະນະເຮັດວຽກຂອງພາສີອາຊຽນ ແລະ ຈະມີການຮັບຮອງແຜນວຽກຂອງພາສີອາຊຽນ ປະຈໍາປີ 2019 – 2020 ເຊິ່ງປະກອບມີໜ້າວຽກທີ່ສໍາຄັນ ເຊັ່ນ: ການຈັດຕັ້ງປະຕິບັດລະບົບຂົນສົ່ງຜ່ານແດນພາສີອາຊຽນ,
ການສຶກສາຄວາມເປັນໄປໄດ້ໃນການຈັດຕັ້ງປະຕິບັດໂຄງການ ລະບົບຜູ້ປະກອບການທີ່ໄດ້ຮັບສິດທິພິເສດຂອງອາຊຽນ ແລະ ອື່ນໆ ເພື່ອບັນລຸເປົ້າໝາຍຂອງແຜນຍຸດທະສາດການພັດທະນາພາສີແຕ່ປີ 2016 – 2020 ແລະ ການກະກຽມສ້າງແຜນຍຸດທະສາດການພັດທະນາພາສີໃໝ່ ແຕ່ປີ 2020 – 2025.
ໂອກາດນີ້, ທ່ານ ດາໂຕະ ແພັດດີ້ ອັບດູນ ຮາລິມ ( Mr. DATO PADDY ABD HALIM ) ຫົວໜ້າກົມພາສີ ປະເທດມາເລເຊຍ ທັງເປັນກອງເລຂາພາສີອາຊຽນ ກ່າວຕື່ມວ່າ: ອາຊຽນ ຖືວ່າເປັນພາກພື້ນໜຶ່ງທີ່ມີທ່າແຮງສໍາລັບການຄ້າ ແລະ ການລົງທຶນລະຫວ່າງປະເທດ ເຊິ່ງໃນປີ 2018 ຈີດີພີ ອາຊຽນ ເຕີບໂຕປະມານ 5% ມູນຄ່າການຄ້າຂອງອາຊຽນຢູ່ທີ່ 2,5 ພັນຕື້ໂດລາສະຫະລັດ. ໃນນັ້ນ, ການຄ້າພາຍໃນອາຊຽນປະມານ 22,9% ແລະ ມູນຄ່າການລົງທຶນຈາກຕ່າງປະເທດໃນອາຊຽນ ບັນລຸ 135,62 ຕື້ໂດລາ ໃນປີ 2018 ຜ່ານມາ.
ທ່ານຍັງໃຫ້ຮູ້ອີກວ່າ: ກອງປະຊຸມຍັງຈະໄດ້ມີການປຶກສາຫາລືດ້ານການຮ່ວມມືລະຫວ່າງອາຊຽນ ແລະ ຄູ່ຮ່ວມພັດທະນາ ຄື: ຫ້ອງການປົກປ້ອງຊາຍແດນອົສ ຕຣາລີ, ກົມພາສີ ສປ ຈີນ, ກົມພາສີ ຍີ່ປຸ່ນ, ກົມພາສີ ສ.ເກົາຫຼີ ແລະ ອົງການພາສີໂລກ. ຄຽງຄູ່ກັນນັ້ນ, ຍັງໄດ້ຫາລືກັບພາກທຸລະກິດ ເຊັ່ນ: ສະພາທຸລະກິດ ເອີຣົບ – ອາຊຽນ, ສະພາທຸລະກິດ ອາເມຣິກາ – ອາຊຽນ, ສະພາການຄ້າ ແລະ ອຸດສາຫະກຳແຫ່ງຊາດລາວ ເພື່ອອໍານວຍຄວາມສະດວກໃຫ້ກັບຜູ້ປະກອບການ.
ກອງປະຊຸມຫົວໜ້າກົມພາສີອາຊຽນ ຄັ້ງທີ 28 ຈັດຂຶ້ນໃນຕອນເຊົ້າວັນທີ 11 ມິຖຸນາ 2019 ທີ່ໂຮງແຮມ ຄຣາວ ພລາຊາ ນະຄອນຫຼວງວຽງຈັນ ໃຫ້ກຽດເຂົ້າຮ່ວມເປີດພິທີຂອງ ທ່ານ ນາງ ທິບພະກອນ ຈັນທະວົງສາ ຮອງລັດຖະມົນຕີກະຊວງການເງິນ, ມີບັນດາຜູ້ຕາງໜ້າຈາກກົມພາສີ 10 ປະເທດອາຊຽນເຂົ້າຮ່ວມ ເຊິ່ງຈະດໍາເນີນໄປເປັນເວລາ 3 ວັນ ( 11 – 13 ມິຖຸນາ ) ຈຶ່ງຈະອັດລົງ.


text:
ຕອນເຊົ້າຂອງວັນທີ 17 ມິຖຸນາ 2021 ທີ່ ສະພາແຫ່ງຊາດ, ສະຫາຍ ນາງ ສູນທອນ ໄຊຍະຈັກ, ເລຂາທິການສູນກາງພັກ, ຮອງປະທານສະພາແຫ່ງຊາດ ໄດ້ຕ້ອນຮັບການເຂົ້າຢ້ຽມຂໍ່ານັບຂອງສະຫາຍ ລີ ຢົງ ຊົນ, ເອກອັກຄະລັດຖະທູດ ແຫ່ງ ສາທາລະນະລັດປະຊາຊົນ ປະຊາທິປະໄຕ ເກົາຫລີ ປະຈຳ ສປປ ລາວ.
ໃນການພົບປະຄັ້ງນີ້, ສະຫາຍ ເອກອັກຄະລັດທູດ ລີ ຢົງ ຊົນ ໄດ້ສະແດງຄວາມຊົມເຊີຍຕໍ່ ສະຫາຍ ນາງ ສູນທອນ ໄຊຍະຈັກ, ເລຂາທິການສູນກາງພັກ ທີ່ໄດ້ຮັບເລືອກຕັ້ງເປັນຮອງປະທານສະພາແຫ່ງຊາດຄົນໃຫມ່ ໃນກອງປະຊຸມຄັ້ງປະຖົມມະລືກ ຂອງສະພາແຫ່ງຊາດຊຸດທີ່ IX. ສະຫາຍ ຕີລາຄາສູງຕໍ່ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງພັກ, ສອງລັດ ແລະ ປະຊາຊົນສອງປະເທດ ສປປ ເກົາຫລີ ແລະ ສປປ ລາວ ກໍ່ຄື ການພົວພັນຮ່ວມມື ລະຫວ່າງ ສອງອົງການນິຕິບັນຍັດຂອງສອງປະເທດ. ພ້ອມນີ້, ຍັງໄດ້ແຈ້ງສະພາບການໂດຍຫຍໍ້ຂອງ ສປປ ເກົາຫລີ ແລະ ແຈ້ງການດຳເນີນກອງປະຊຸມຄົບຄະນະ ຄັ້ງທີ III ສະໄໝທີ VIII ຂອງພັກແຮງງານເກົາຫລີ ໃຫ້ຝ່າຍລາວຊາບ.
ສະຫາຍ ນາງ ສູນທອນ ໄຊຍະຈັກ ໄດ້ສະແດງຄວາມຍິນດີຕ້ອນຮັບ ສະຫາຍ ລີ ຢົງ ຊົນ, ພ້ອມທັງຕີລາຄາສູງ ຕໍ່ການປະກອບສ່ວນທີ່ສໍາຄັນຂອງ ສະຫາຍ ເຂົ້າໃນການເສີມຂະຫຍາຍສາຍພົວພັນມິດຕະພາບອັນເປັນມູນເຊື້ອ ແລະ ການຮ່ວມມື ລະຫວ່າງ ສປປ ລາວ ແລະ ສປປ ເກົາຫລີ ກໍ່ຄື ລະຫວ່າງ ສອງອົງການນິຕິບັນຍັດຂອງສອງປະເທດ. ນອກນັ້ນ, ສອງຝ່າຍຍັງໄດ້ແລກປ່ຽນບົດຮຽນ ແລະ ຄຳຄິດຄຳເຫັນກ່ຽວກັບການຕ້ານ ແລະ ສະກັດກັ້ນການແຜ່ລະບາດຂອງພະຍາດໂຄວິດ-19 ຢູ່ ສປປ ລາວ ແລະ ສປປ ເກົາຫລີ ກໍ່ຄື ການສືບຕໍ່ເສີມຂະຫຍາຍສາຍພົວພັນມິດຕະພາບອັນເປັນມູນເຊື້ອ ແລະ ການຮ່ວມມື ລະຫວ່າງ ສອງອົງການນິຕິບັນຍັດຂອງສອງປະເທດໃຫ້ນັບມື້ນັບເຕີບໃຫຍ່ຂະຫຍາຍຕົວ ແລະ ແຕກດອກອອກຜົນຍິ່ງໆຂຶ້ນເພື່ອເປັນຜົນປະໂຫຍດຂອງທັງສອງຊາດກໍ່ຄື ສັນຕິພາບ, ມິດຕະພາບ ແລະການຮ່ວມມືໃນພາກພື້ນ ແລະໃນໂລກ.
ແຫຼ່ງຂ່າວທີ່ມາ: ສະພາແຫ່ງຊາດ


text:
(ສພຊ) ເພື່ອຈັດຕັ້ງປະຕິບັດຕາມພາລະບົດບາດ, ສິດ ແລະ ໜ້າທີ່ ຂອງຄະນະປະຈຳສະພາແຫ່ງຊາດ ຕາມທີ່ໄດ້ກຳນົດໄວ້ໃນລັດຖະທຳມະນູນ ແລະ ກົດໝາຍ ໃຫ້ມີປະສິດທິພາບ ແລະ ປະສິດທິຜົນ; ໃນລະຫວ່າງວັນທີ 11-12 ພຶດສະພາ 2022 ທີ່ສະພາແຫ່ງຊາດ ໄດ້ດຳເນີນກອງປະຊຸມຄະນະປະຈຳສະພາແຫ່ງຊາດ ສະໄໝວິສາມັນ ປະຈຳເດືອນພຶດສະພາ 2022 ໂດຍການເປັນປະທານຂອງທ່ານ ປອ. ໄຊສົມພອນ ພົມວິຫານ ກຳມະການກົມການເມືອງສູນກາງພັກ, ປະທານຄະນະປະຈຳສະພາແຫ່ງຊາດ; ເຂົ້າຮ່ວມມີບັນດາທ່ານຮອງປະທານຄະນະປະຈຳສະພາແຫ່ງຊາດ, ກຳມະການຄະນະປະຈຳສະພາແຫ່ງຊາດ ພ້ອມດ້ວຍພາກສ່ວນທີ່ກ່ຽວຂ້ອງ.
ໃນກອງປະຊຸມ, ໄດ້ຮັບຟັງການລາຍງານຜົນການກວດກາເນື້ອໃນຮອບດ້ານຂອງຮ່າງກົດໝາຍທີ່ຈະເຂົ້າພິຈາລະນາຮັບຮອງໃນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ຈຳນວນ 4 ສະບັບ ຄື: ຮ່າງກົດໝາຍວ່າດ້ວຍຊັບສິນຂອງລັດ (ສະບັບປັບປຸງ), ຮ່າງກົດໝາຍວ່າດ້ວຍວິຈິດສິນ, ຮ່າງກົດໝາຍວ່າດ້ວຍຄວາມປອດໄພຂອງເຂື່ອນ ແລະ ຮ່າງກົດໝາຍວ່າດ້ວຍຄຳຮ້ອງທຸກ; ການກະກຽມກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX, ການກະກຽມກອງປະຊຸມສຳມະນາຍົກສູງຄຸນນະພາບທາງດ້ານເນື້ອໃນໃຫ້ແກ່ກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX; ການຄົ້ນຄວ້າຫົວຂໍ້ທີ່ຈະນຳເຂົ້າຄົ້ນຄວ້າຢູ່ກອງປະຊຸມສຳມະນາຍົກສູງຄຸນນະພາບດ້ານເນື້ອໃນ ໃຫ້ແກ່ກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX; ການກະກຽມການຕ້ອນຮັບຄະນະຜູ້ແທນຂັ້ນສູງຂອງ ສສ.ຫວຽດນາມ ນຳພາໂດຍສະຫາຍ ປະທານສະພາແຫ່ງຊາດ ແຫ່ງ ສສ.ຫວຽດນາມ; ບົດລາຍງານຜົນຂອງການເຄື່ອນໄຫວຕິດຕາມກວດກາຢູ່ 3 ແຂວງພາກໃຕ້ ແລະ ຮັບຟັງການລາຍງານສະພາບຄວາມຫຍຸ້ງຍາກຂອງນໍ້າມັນເຊື້ອໄຟໃນປັດຈຸບັນ; ຈາກນັ້ນ, ບັນດາທ່ານຄະນະປະຈຳສະພາແຫ່ງຊາດ ໄດ້ສຸມໃສ່ຄົ້ນຄວ້າປະກອບຄໍາເຫັນຢ່າງມີຈຸດສຸມ ໃສ່ບັນດາບົດລາຍງານຕ່າງໆ ທີ່ນໍາມາລາຍງານໃນກອງປະຊຸມຄັ້ງນີ້ ເພື່ອຮັບປະກັນການຕົກລົງບັນຫາທີ່ມີຄວາມເປັນເອກະພາບ, ສາມາດເປັນບ່ອນອີງໃນການຈັດຕັ້ງປະຕິບັດ ແລະ ນໍາຜົນປະໂຫຍດລວມມາສູ່ປະເທດຊາດ ແລະ ປະຊາຊົນບັນດາເຜົ່າຢ່າງແທ້ຈິງ.
(ພາບ ແລະ ຂ່າວ: ສົມນຶກ ແກ້ວໄຊຍະຈັກ)


text:
ວັນທີ 12 ພະຈິກ 2018, ທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ໄດ້ໃຫ້ກຽດຕ້ອນຮັບ ຄະນະຜູ້ແທນຂັ້ນສູງອົງການພຸດທະສາສະໜາແຫ່ງ ສສ ຫວຽດນາມ ນໍາໂດຍພຣະອາຈານໃຫຍ່ ທິກ ທຽນເຍີນ ປະທານສູນກາງ ອົງການພຸດທະສາສະໜາ ຫວຽດນາມ ໃນໂອກາດເດີນທາງມາເຂົ້າຮ່ວມກອງປະຊຸມອົງການພຸດທະສະສາສະໜາ 3 ປະເທດ ກຳປູເຈຍ-ລາວ-ຫວຽດນາມ ຢູ່ນະຄອນຫຼວງວຽງຈັນ. ໂອກາດດັ່ງກ່າວ, ທ່ານ ບຸນຍັງ ວໍລະຈິດ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງ ຕໍ່ການເດີນທາງມາເຂົ້າຮ່ວມກອງປະຊຸມດັ່ງກ່າວ, ຂອງ ພຣະອາຈານ ທິກທຽນ ເຢີນ ພ້ອມດ້ວຍຄະນະ ເຊິ່ງເປັນການປະກອບສ່ວນອັນສຳຄັນ ເຂົ້າໃນການຮັດແໜ້ນການພົວພັນຮ່ວມມື ລະຫວ່າງສອງອົງການພຸດທະສາສະໜາ ລາວ-ຫວຽດນາມ ທັງເປັນການເສີມຂະຫຍາຍສາຍພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນ ສອງຊາດລາວ-ຫວຽດນາມ ໃຫ້ໄດ້ຮັບການພັດທະນາ ແລະ ແຕກດອກອອກຜົນຍິ່ງຂຶ້ນໄປເລື້ອຍໆ. ຂໍ້ມູນຈາກ: ຂປລ.Read More »
ການເມືອງ
ຜູ້ນໍາເຮົາ ຕ້ອນຮັບ ແລະ ພົບປະ ປະທານສະພາແຫ່ງ ລັດ ສ.ກູບາ
ໃນໂອກາດ ເດີນທາງມາຢ້ຽມຢາມ ລັດຖະກິດ ສາທາລະນະລັດ ປະຊາທິປະໄຕ ປະຊາຊົນລາວ ໃນວັນທີ 11 ພະຈິກ 2018 ຜ່ານມານີ້ສະຫາຍ ມີເກັນ ດີເອັດ-ກາແນນ ແບຣມູເດັດ ປະທານສະພາແຫ່ງລັດ, ປະທານສະພາລັດຖະມົນຕີ ແຫ່ງ ສາທາລະນະລັດ ກູບາ ພ້ອມຄະນະ ໄດ້ພົບປະກັບ ສະຫາຍ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ເຊິ່ງສອງຝ່າຍຕ່າງກໍໄດ້ແຈ້ງໃຫ້ກັນຊາບ ສະພາບການທີ່ພົ້ນເດັ່ນຂອງສອງປະເທດ, ໄດ້ຕີລາຄາກ່ຽວກັບການຮ່ວມມືໃນໄລຍະຜ່ານມາ ແລະ ປຶກສາຫາລືທິດທາງການຮ່ວມມືໃນຕໍ່ໜ້າ ລະຫວ່າງ ສອງປະເທດ, ແລກປ່ຽນທັດສະນະຕ່າງໆກ່ຽວກັບບັນຫາພາກພື້ນ ແລະ ສາກົນ ທີ່ຕ່າງຝ່າຍຕ່າງມີຄວາມສົນໃຈນໍາກັນ. ການພົບປະຄັ້ງນີ້, ຝ່າຍລາວໄດ້ຢືນຢັນຄືນເຖິງແນວທາງສະເໝີຕົ້ນສະເໝີປາຍຂອງພັກ ລັດຖະບານລາວ ໃນການສືບຕໍ່ການພົວພັນ, ຮ່ວມມື ລະຫວ່າງ ສອງປະເທດໃນອະນາຄົດ ເພື່ອເຮັດໃຫ້ສາຍພົວພັນມິດຕະພາບທີ່ເປັນມູນເຊື້ອອັນດີງາມແລ້ວນັ້ນ ລະຫວ່າງ ສອງປະເທດໄດ້ສືບຕໍ່ຮັບການເສີມຂະຫຍາຍ ແລະ ຈະເລີນງອກງາມຂຶ້ນເລື້ອຍໆ. ຝ່າຍ ກູບາ ກໍໄດ້ຢືນຢັນຄືນແນວທາງນະໂຍບາຍຂອງພັກ ແລະ ລັດ ກູບາ ທີ່ຈະສືບຕໍ່ຮັດແໜ້ນ ແລະ ເສີມຂະຫຍາຍການພົວພັນ ແລະ ຮ່ວມມືອັນເປັນມູນເຊື້ອ ...Read More »
ທ່ານ ທອງລຸນ ສີສຸລິດ ຈະເດີນທາງເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 33
ໂດຍຕອບສະໜອງຕາມການເຊື້ອເຊີນຂອງ ທ່ານ ລີ ຊຽນ ລຸງ ນາຍົກລັດຖະມົນຕີ ແຫ່ງ ສາທາລະນະລັດ ສິງກະໂປ, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ, ພ້ອມດ້ວຍພັນລະຍາ ແລະ ຄະນະ ຈະເດີນທາງເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 33 ແລະ ກອງປະຊຸມສຸດຍອດທີ່ກ່ຽວຂ້ອງອື່ນໆ, ໃນລະຫວ່າງວັນທີ 12-15 ພະຈິກ 2018 ທີ່ ປະເທດສິງກະໂປ. ທີ່ມາ: ແຈ້ງການຂອງກະຊວງການຕ່າງປະເທດ.Read More »
ພິທີຕ້ອນຮັບ ຈັດຂຶ້ນຢ່າງເປັນທາງການ ທີ່ທຳນຽບປະທານປະເທດ.
ຕອນເຊົ້າວັນທີ 11 ພະຈິກ 2018 ນີ້, ຢູ່ທໍານຽບປະທານປະເທດ ທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ໄດ້ຕ້ອນຮັບ ທ່ານ ມີເກັນ ດີເອັດສ-ກາແນນ ແບຣມູເດັດສ, ປະທານສະພາແຫ່ງລັດ ແລະ ປະທານສະພາລັດຖະມົນຕີ ແຫ່ງ ສາທາລະນະລັດ ສ. ກູບາ ທີ່ມາຢ້ຽມຢາມ ລັດຖະກິດ ສາທາລະນະລັດ ປະຊາທິປະໄຕ ປະຊາຊົນລາວ ໃນລະຫວ່າງວັນທີ 10-11 ພະຈິກ 2018 ນີ້. ການຢ້ຽມຢາມລາວທາງລັດຖະກິດຂອງ ທ່ານ ມີເກັນ ດີເອັດສ-ກາແນນ ແບຣມູເດັດສ ຄັ້ງນີ້ ເປັນເຫດ ການສໍາຄັນທາງດ້ານປະຫວັດສາດ ແຫ່ງການພົວພັນ ລະຫວ່າງ ສປປ ລາວ ແລະ ສ.ກູບາ ເປັນການປະກອບສ່ວນສໍາຄັນເຂົ້າໃນການຮັດແໜ້ນສາຍພົວພັນມິດຕະພາບ, ຄວາມສາມັກຄີຖານອ້າຍນ້ອງ ແລະ ການຮ່ວມມືຮອບດ້ານ ລະຫວ່າງ ສອງປະເທດ ກໍຄືປະຊາຊົນສອງຊາດ ລາວ-ກູບາ ທີ່ມີມາດົນນານນັ້ນ ໃຫ້ນັບມື້ນັບໄດ້ຮັບການເພີ່ມພູນຄູນສ້າງ ແລະ ...Read More »
ທ່ານ ມີເກັນ ມາຣີໂອ ດີເອັດສ-ກາແນນ ແບຣມູເດັດສ ພ້ອມດ້ວຍພັນລະຍາ ເດີນທາງມາເຖິງນະຄອນຫຼວງວຽງຈັນ
ທ່ານ ມີເກັນ ມາຣີໂອ ດີເອັດສ-ກາແນນ ແບຣມູເດັດສ ປະທານສະພາແຫ່ງລັດ, ປະທານສະພາລັດຖະມົນຕີ ແຫ່ງ ສາທາລະນະລັດ ກູບາ ພ້ອມດ້ວຍພັນລະຍາ ແລະ ຄະນະ ໄດ້ເດີນທາງມາເຖິງນະຄອນຫຼວງວຽງຈັນ ໃນຕອນຄໍ່າວັນທີ 10 ພະຈິກ 2018 ເພື່ອທໍາການຢ້ຽມຢາມທາງລັດຖະກິດ ຢູ່ ສປປ ລາວ ແຕ່ວັນທີ 11-12 ພະຈິກ 2018 ນີ້. ຊີວະປະຫວັດ ຂອງ ທ່ານ ມີເກັນ ມາຣີໂອ ດີເອັດສ-ກາແນນ ແບຣມູເດັດສ ປະທານສະພາແຫ່ງລັດ ແລະ ປະທານສະພາລັດຖະມົນຕີ ແຫ່ງ ສ.ກູບາ ທ່ານ Miguel Diaz-Canel Bermudez, ເກີດເມື່ອວັນທີ 20 ເມສາ 1960 ທີ່ເມືອງ Placetas, ແຂວງ Villa Clara; ເຂົ້າເປັນສະມາຊິກພັກ ປີ 1987 ລະດັບການສຶກສາ: ປີ 1982, ຮຽນຈົບປະລິນຍາຕີ ຂະແໜງວິສະວະກໍາໄຟຟ້າ ...Read More »
ນາຍົກ ຕ້ອນຮັບແຂກຕ່າງປະເທດ
ໃນວັນທີ 8 ພະຈິກ 2018, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ໄດ້ໃຫ້ກຽດຕ້ອນຮັບ ການເຂົ້າຢ້ຽມຂໍ່ານັບ ທ່ານ ເມຣຸດ ຄາວູໂຊລູ (MevlutCavusoglu) ລັດຖະມົນຕີ ຕ່າງປະເທດ ແຫ່ງ ສາທາລະນະລັດ ຕວັກກີ ພ້ອມດ້ວຍຄະນະ, ເນື່ອງໃນໂອກາດເດີນ ທາງມາຢ້ຽມຢາມ ແລະ ເຮັດວຽກທີ່ ສປປ ລາວ ໃນລະຫວ່າງວັນທີ 7-8 ພະຈິກ 2018. ໃນໂອກາດດັ່ງກ່າວ, ທ່ານ ນາຍົກລັດຖະມົນຕີ ກໍໄດ້ສະແດງຄວາມຍິນດີຕ້ອນຮັບ, ຊົມເຊີຍ ແລະ ຕີລາຄາສູງ ຕໍ່ ຄະນະເດີນທາງມາຢ້ຽມຢາມ ແລະ ເຮັດວຽກໃນຄັ້ງນີ້, ເຊິ່ງເປັນການປະກອບສ່ວນອັນສຳຄັນ ເຂົ້າໃນການຮັດແໜ້ນ ການພົວພັນຮ່ວມມື, ໂດຍສະເພາະ ວຽກງານການຄ້າ, ການລົງທຶນ ຂອງສອງປະເທດ ລາວ-ຕວັກກີ ໃຫ້ໄດ້ຮັບການພັດທະນາ ແຕກດອກອອກຜົນຍິ່ງໆຂຶ້ນ ແລະ ສືບຕໍ່ໃຫ້ການສະໜັບສະໜູນຊ່ວຍເຫຼືອ ເຊິ່ງກັນ ແລະ ກັນ ໃນທຸກຂົງເຂດວຽກງານ. ...Read More »
ຮອງນາຍົກ ເນັ້ນນຳໃຊ້ທ່າແຮງຂອງແຂວງ ເພື່ອສ້າງເສດຖະກິດ ໂດຍສະເພາະແມ່ນໃບຊາ.
ໃນຕອນເຊົ້າ ຂອງວັນທີ 8 ພະຈິກ 2018 ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ ໄດ້ເຄື່ອນໄຫວຢ້ຽມຢາມ ແລະ ໃຫ້ກຽດພົບປະໂອ້ລົມ ຕໍ່ພະນັກງານການນຳຫຼັກແຫຼ່ງ ຂອງແຂວງຜົ້ງສາລີ ຢູ່ທີ່ຫ້ອງວ່າການປົກຄອງແຂວງດັ່ງກ່າວ. ໃນໂອກາດນີ້, ທ່ານໄດ້ຮັບຟັງລາຍງານ ສະພາບການພັດທະນາເສດຖະກິດ-ສັງຄົມ ຂອງແຂວງ ປະຈຳປີ 2018 ຊຶ່ງເຫັນວ່າ: ທົ່ວແຂວງ ສືບຕໍ່ມີຄວາມສະຫງົບທາງດ້ານການເມືອງ, ສັງຄົມມີຄວາມເປັນລະບຽບຮຽບຮ້ອຍໂດຍພື້ນຖານ, ເສດຖະກິດ ຂະຫຍາຍຕົວຢ່າງຕໍ່ເນື່ອງ ໃນລະດັບ 7,81%, ການປະຕິບັດແຜນເກັບລາຍຮັບ ໄລຍະ 10 ເດືອນ ໄດ້ 329,86 ຕື້ກີບ ເທົ່າກັບ 87% ຂອງແຜນການປີ, ສ່ວນແຜນລາຍຈ່າຍ ປະຕິບັດໄດ້ 273,58 ຕື້ກີບ ຂອງແຜນການປີ ເທົ່າກັບ 75,77%. ປັດຈຸບັນ, ທົ່ວແຂວງ ມີບ້ານພັດທະນາ ກວມ 16%, ຄອບຄົວພັດທະນາ ກວມ 33%, ບ້ານທຸກຍາກ ຍັງກວມ 70%, ຄອບຄົວທຸກຍາກ ຍັງກວມ 26%, ...Read More »
ລັດຖະມົນຕີກະຊວງ ຖວທ ຕ້ອນຮັບປະທານສະມາຄົມ ຊັບສິນທີ່ເປັນມໍລະດົກໂລກ ຂອງຝຣັ່ງ.
ໃນວັນທີ 7 ພະຈິກ 2018, ທ່ານ ບໍ່ແສງຄຳ ວົງດາລາ ລັດຖະມົນຕີ ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ໄດ້ຕ້ອນຮັບການເຂົ້າຢ້ຽມຂ່ຳນັບ ຂອງ ທ່ານ ອິວ ດົສ Yves Dauge ປະທານສະມາຄົມຊັບສິນທີ່ເປັນມໍລະດົກໂລກ ຂອງຝຣັ່ງ. ໃນໂອກາດເດີນ ທາງມາຢ້ຽມຢາມ ແລະ ເຮັດວຽກຢູ່ ສປປ ລາວ. ໃນໂອກາດນີ້, ທ່ານ ບໍ່ແສງຄຳ ວົງດາລາ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ ທ່ານ ອິວ ດົສ ທີ່ໄດ້ນໍາພາຄະນະມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນຄັ້ງນີ້, ເພື່ອທົບທວນຕີລາຄາວຽກງານຄຸ້ມຄອງມໍລະດົກໂລກ ຂອງ ສປປ ລາວ, ໂດຍຜ່ານການຊ່ວຍເຫຼືອ ແລະ ສະໜັບສະໜູນຈາກປະເທດຝຣັ່ງ ໃນໄລຍະຜ່ານມາ. ໃນລະຫວ່າງການສົນທະນາ, ທັງສອງຝ່າຍໄດ້ຮ່ວມກັນປຶກ ສາຫາລືຄວາມເປັນໄປໄດ້ ໃນການລົງເລິກວຽກງານຄຸ້ມຄອງ ດ້ານມໍລະດົກ ວັດທະນະທຳ, ໂດຍສະເພາະເພື່ອການຊຸກຍູ້ວຽກງານການຄຸ້ມຄອງມໍລະດົກໂລກ ຂອງ ...Read More »
ປະທານປະເທດ ຮັບສານຕາຕັ້ງຈາກທູດປະເທດເພື່ອນມິດແລະແຕ່ງຕັ້ງທູດລາວ ໄປປະຈຳຕ່າງປະເທດ.
ໃນຕອນວັນເຊົ້າທີ 6 ພະຈິກ 2018 ທີ່ທຳນຽບປະທານປະເທດ, ທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ໄດ້ຕ້ອນຮັບທູດປະເທດເພື່ອນມິດເຂົ້າຢື່ນສານຕາຕັ້ງ ເພື່ອດໍາລົງຕໍາແໜ່ງເປັນເອກອັກຄະລັດຖະທູດ ຄົນໃໝ່ປະຈຳ ສປປ ລາວ ແລະ ມອບສານແຕ່ງຕັ້ງໃຫ້ທູດລາວ ໄປປະຈໍາຢູ່ປະເທດຕ່າງໆ ຕາມລຳດັບດັ່ງນີ້: ເວລາ 8:00 ໂມງ ທ່ານ ບຸນຍັງ ວໍລະຈິດ ປະທານປະເທດ ໄດ້ຕ້ອນຮັບການເຂົ້າຍື່ນສານຕາຕັ້ງຂອງ ທ່ານ Jaime Andres Chomali Garib) ເອກອັກຄະລັດຖະທູດວິສາມັນ ຜູ້ມີອຳນາດເຕັມ ແຫ່ງ ສາທາລະນະລັດ ຊີເລ ຄົນໃໝ່ປະຈຳ ສປປ ລາວ, ໂດຍມີສຳນັກງານການທູດຕັ້ງຢູ່ ຮາໂນຍ, ສສ.ຫວຽດນາມ. ກ່ອນມາປະຕິບັດໜ້າທີ່ການທູດຢູ່ລາວ, ທ່ານ Jaime Andres Chomali Garib ດໍາລົງຕໍາແໜ່ງເປັນເອກອັກຄະລັດຖະທູດ ຊີເລ ປະຈຳ ສສ.ຫວຽດນາມ. ສປປ ລາວ ແລະ ຊີເລ ໄດ້ສ້າງຕັ້ງສາຍພົວພັນການທູດນໍາກັນ ...Read More »
ທ່ານຮອງນາຍົກ ເຄື່ອນໄຫວຊຸກຍູ້ການກະກຽມສະເຫຼີມສະຫຼອງວັນສ້າງຕັ້ງເມືອງວຽງໄຊ
ໃນວັນທີ 6 ພະຈິກ 2018 ທ່ານ ສອນໄຊ ສີພັນດອນ, ຮອງນາຍົກລັດຖະມົນຕີ ພ້ອມດ້ວຍຄະນະ ໄດ້ໄປເຄື່ອນໄຫວຊຸກຍູ້, ຕິດຕາມ-ກວດກາ ຄວາມຄືບໜ້າ ໃນການກະກຽມວຽກງານດ້ານຕ່າງໆ ເພື່ອສະເຫຼີມສະຫຼອງວັນສ້າງຕັ້ງເມືອງວຽງໄຊ, ແຂວງຫົວພັນ ຄົບຮອບ 50 ປີ ໃນທ້າຍເດືອນພະຈິກ 2018ໂດຍມີທ່ານ ວັນໄຊ ແພງຊຸມມາ ເຈົ້າແຂວງໆຫົວພັນ ພ້ອມດ້ວຍຄະນະນຳຂອງແຂວງ ແລະ ເມືອງວຽງໄຊ ໃຫ້ການຕ້ອນຮັບຢ່າງອົບອຸ່ນ. ກ່ອນອື່ນ ແມ່ນໄດ້ໄປຢ້ຽມຢາມ ສູນເສຍອົງຄະ 11 (ນາແທ່ນ), ເມືອງວຽງໄຊໂດຍຮັບຟັງການລາຍງານ ກ່ຽວກັບການຈັດຕັ້ງ ແລະ ການເຄື່ອນໄຫວວຽກງານ ຂອງສູນດັ່ງກ່າວ ຈາກທ່ານ ພັນສີ ພິມພາວົງ ຫົວໜ້າສູນເສຍອົງຄະ 11 ຊຶ່ງເຫັນວ່າ: ສູນເສຍອົງຄະແຫ່ງນີ້ ມີ 78 ຄອບຄົວ, ພົນລະເມືອງ 247 ຄົນ, ຍິງ 126 ຄົນ. ໃນນັ້ນ ມີພະນັກງານເສຍອົງຄະ ຈຳນວນ 22 ທ່ານ, ເສຍອົງຄະພິເສດ 1 ...Read More »


text:
ຂ່າວສານ
ໃນວັນທີ 19 ກັນຍາ 2022 ສໍານັກງານຄະນະກໍາມະການຄຸ້ມຄອງຫຼັກຊັບ (ສຄຄຊ) ໄດ້ເຂົ້າຮ່ວມກອງປະຊຸມ ຜ່ານທາງອອນລາຍ ໃນຫົວຂໍ້: “ການພັດທະນາຕະຫຼາດທຶນອາຊຽນ ASEAN Capital Markets Forum Deputies (ACMF Deputies)” ໂດຍການເປັນປະທານຂອງ ຄະນະກໍາມະການຄຸ້ມຄອງຫຼັກຊັບ ກໍາປູເຈຍ ແລະ ຜູ້ຕາງໜ້າ 10 ປະເທດອາຊຽນ ຊຶ່ງຜູ້ຕາງຈາກ ສປປ ລາວ ເຂົ້າຮ່ວມໂດຍ ທ່ານ ສຽວສະຫວາດ ທີລະກຸນ, ຮອງຫົວໜ້າ ສຄຄຊ ແລະ, ທະນາຄານພັດທະນາອາຊີ (Asian Development Bank), ສະຖາບັນການເງິນຍືນຍົງອາຊີ (Sustainable Finance Institute Asia) ພ້ອມທັງຄະນະຮັບຜິດຊອບວຽກງານດັ່ງກ່າວ ເຂົ້າຮ່ວມຫຼາຍກ່ວາ 90 ທ່ານ.
ຈຸດປະສົງຂອງກອງປະຊຸມດັ່ງກ່າວ ແມ່ນໄດ້ສຸມໃສ່ ແລະ ເນັ້ນໜັກວຽກງານການພັດທະນາວຽກງານຕະຫຼາດທຶນອາຊຽນ ເປັນຕົ້ນແມ່ນ: 1. ລາຍງານຄວາມຄືບໜ້າຂອງຄະນະຄົ້ນຄ້ວາ ມາດຕະຖານການເປີດເຜີຍຂໍ້ມູນ ແລະ ໜັງສືຊວນຊື້; 2. ລາຍງານຄວາມຄືບໜ້າ ຄະນະຄົ້ນຄ້ວາ ວຽກງານກອງທຶນອາຊຽນ (ASEAN Collective Investment Scheme); 3. ລາຍງານຄວາມຄືບໜ້າ ວຽກງານຊັບສິນດິຈິຕອນ (Digital Asset Oversight Networking); 4. ລາຍງານຄວາມຄືບໜ້າ ຄະນະຄົ້ນຄ້ວາໜ່ວຍງານຊຸກຍູ້ການຮັບຮູ້ການເຄື່ອນໄຫວຂອງນັກວິຊາຊີບທຸລະກິດຫຼັກຊັບ ໃນການໃຫ້ບໍລິການວຽກງານຫຼັກຊັບຕ່າງປະເທດ (Professional Mobility); 5. ລາຍງານຄວາມຄືບໜ້າຂອງ ຄະນະຄົ້ນຄ້ວາ ການຄຸ້ມຄອງບໍລິຫານໃນຂອບເຂດອາຊຽນ (WG-D Corporate Governance Working Group); 6. ລາຍງານຄວາມຄືບໜ້າຂອງ ຄະນະຄົ້ນຄ້ວາການເງິນແບບຍືນຍົງ (Sustainable Finance Working Group) ແລະ ຮັບຮອງມາດຕະຖານຂອງວຽກງານດັ່ງກ່າວ.
ກອງປະຊຸມ ACMF Deputies ເປັນກອງປະຊຸມຕໍ່ເນື່ອງ ແລະ ຕິດພັນໂດຍກົງກັບວຽກງານການພັດທະນາຕະຫຼາດທຶນຂອງ ສຄຄຊ ໄລຍະຜ່ານມາ ສຄຄຊ ກໍ່ໄດ້ນໍາເອົາບົດຮຽນຂອງບັນດາປະເທດອາຊຽນ ເພື່ອມາສຶກສາຄົ້ນຄ້ວາ ແລະ ກະກຽມວຽກງານຫຼັກຊັບຂອງ ສປປ ລາວ ເພື່ອໃຫ້ສອດຄ່ອງກັບມາດຖານຕ່າງໆຂອງອາຊຽນເທື່ອລະກ້າວ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ຄໍາຖາມທີ່ຖາມເລື້ອຍໆກ່ຽວກັບການກໍາຈັດສັດຕູພືດແລະການພິພາກສາ
ວິທີການຊອກຫາມືອາຊີບທີ່ມີຄຸນນະພາບເພື່ອທໍາລາຍສັດຕູພືດ?
ການຈັດການແມ່ນຂັ້ນຕອນການຖິ້ມຫນູແລະຫນູທີ່ເປັນອັນຕະລາຍອື່ນໆ (ຮອກແລະມ້າ), ໂດຍສະເພາະໃນເຂດທີ່ຢູ່ອາໄສໂດຍວິທີການຕ່າງໆ. dezinssection ແມ່ນການທໍາລາຍຂອງແມງໄມ້ທີ່ເປັນອັນຕະລາຍຫຼື arthropods. ການຂ້າເຊື້ອແມ່ນມີຈຸດປະສົງໃນການກໍາຈັດຈຸລິນຊີທີ່ເຮັດໃຫ້ເກີດພະຍາດຕິດຕໍ່ຕ່າງໆໂດຍໃຊ້ການສ້າງສານເຄມີ.
ໂດຍການສືບພັນສັດຕູພືດພາຍໃນປະເທດຫຼາຍ, ໃນອາຄານອາພາດເມັນສາມາດຫລີກລ້ຽງໄດ້ໂດຍມາດຕະການປ້ອງກັນ. ການພິພາກສາປ້ອງກັນ, ໃນຖານະເປັນມາດຕະການປ້ອງກັນລ່ວງລະບຽບແມ່ນມີຄວາມຈໍາເປັນຕ້ອງຮັບປະກັນໃຫ້ບຸກຄົນທໍາມະຊາດຫຼືກົດຫມາຍ, ເຊິ່ງສອດຄ່ອງກັບກົດຫມາຍທີ່ໃຊ້ໄດ້, ຖືກຈັດຂື້ນຫຼືຈັດການໂດຍອະສັງຫາລິມະສັບ. ແຕ່ບາງຄັ້ງ, ເຖິງວ່າຈະມີຄວາມພະຍາຍາມສູງສຸດຂອງເຈົ້າຂອງເຮືອນສາມາດສັດຕູພືດໄດ້ບໍ່ສາມາດຄວບຄຸມໄດ້ໃນບໍລິເວນອ້ອມຂ້າງຂອງມັນ. ຄວາມປອດໄພແມ່ນມີຄວາມສໍາຄັນຫຼາຍໃນເວລາທີ່ເລືອກບໍລິສັດທີ່ຈະທໍາລາຍສັດຕູພືດ, ເພາະວ່າສານພິດທີ່ໃຊ້ທີ່ຖືກນໍາໃຊ້ທີ່ບໍ່ຖືກຕ້ອງເອີ້ນວ່າສຸຂະພາບແລະຊັບສິນຂອງຄົນ. ດັ່ງນັ້ນ, ຖ້າການທໍາລາຍສັດຕູພືດຖືກເລືອກ, ຢ່າໃຊ້ເວລາພຽງແຕ່ລາຄາເທົ່ານັ້ນ.
ເມື່ອເລືອກບໍລິສັດທີ່ຈະທໍາລາຍສັດຕູພືດທີ່ທ່ານຈະຕ້ອງການທີ່ຈະຈ້າງເຊັກເພື່ອເບິ່ງວ່າການຮ້ອງທຸກໄດ້ຖືກສົ່ງໃຫ້ບໍລິສັດ. ທ່ານຍັງຄວນກວດເບິ່ງບໍລິສັດອ້າງອີງທີ່ຄວນໃຫ້ທ່ານຕາມຄໍາຮ້ອງຂໍ. ອະນຸຍາດໃຫ້ທ່ານສາມາດຢືນຢັນໄດ້ວ່າບຸກຄົນທີ່ປະຕິບັດວຽກງານແມ່ນການເຮັດວຽກແມ່ນຜູ້ທີ່ໄດ້ຮັບການຢັ້ງຢືນແລະອະນຸຍາດສໍາລັບການໃຊ້ເຕັກນິກແລະເຕັກນິກອື່ນໆ. ມັນແມ່ນຈໍາເປັນຈາກສັດຕູພືດທໍາລາຍບໍລິສັດ. ກ່ອນທີ່ທ່ານຈະຕັດສິນໃຈຈ້າງພວກເຂົາ, ໃຫ້ບໍລິສັດສົ່ງຫຼັກຖານຂອງໃບຢັ້ງຢືນ / ໃບອະນຸຍາດດ້ານວິຊາຊີບ.
ລະມັດລະວັງໃນການທໍາລາຍສັດຕູພືດທີ່ອ້າງວ່າພວກເຂົາມີຄວາມລັບ / ສະເພາະຂອງການເຮັດໃຫ້ມີຄວາມລັບຫຼືບັງຄັບໃຫ້ເຈົ້າຂອງເຮືອນເລັ່ງຄວາມຕົກລົງ. ເລືອກບໍລິສັດທີ່ມີຄຸນນະພາບແລະຢັ້ງຢືນສໍາລັບການທໍາລາຍສັດຕູພືດເພື່ອໃຫ້ໄດ້ຜົນທີ່ດີທີ່ສຸດ.
ຜົນປະໂຫຍດແລະຂໍ້ເສຍຂອງການກໍາຈັດສັດຕູພືດແມ່ນຫຍັງ?
ການພິພາກສາແມ່ນມີຄວາມສໍາຄັນເປັນພິເສດໃນດ້ານສຸຂະອະນາໄມເພາະວ່າຫນູສ່ວນຫຼາຍແມ່ນຂະຫຍາຍໄປສູ່ໂລກມະນຸດທີ່ເປັນອັນຕະລາຍ, ໂດຍສະເພາະພະຍາດໂດຍສະເພາະພະຍາດ. ຫນູກິນສາຍໄຟແລະໂດດດ່ຽວແລະເຮັດໃຫ້ເກີດໄຟໄຫມ້. Cockroaches ແມ່ນອັນຕະລາຍສໍາລັບສຸຂະພາບຂອງມະນຸດ, ປະຕິບັດຈາກຍາດບັນຊາການທີ່ສາມາດເຮັດໃຫ້ເກີດຫອບຫືດຂອງເດັກນ້ອຍ. ດັ່ງນັ້ນທ່ານຈໍາເປັນຕ້ອງໄດ້ຮັບປັນຫາກັບສັດຕູພືດທີ່ຢູ່ພາຍໃຕ້ການຄວບຄຸມ. ໃນກໍລະນີທີ່ມີການແຜ່ພັນສັດຕູພືດ, ມັນຈໍາເປັນຕ້ອງໃຊ້ບໍລິການສັງຄົມທີ່ເປັນມືອາຊີບເພື່ອທໍາລາຍສັດຕູພືດ.
ມັນສົມເຫດສົມຜົນທີ່ຈະເຮັດການສໍາຫຼວດເມື່ອເຊົ່າຜູ້ຊ່ຽວຊານດ້ານການເສື່ອມເສຍເພາະການທໍາລາຍສັດຕູພືດມີຫລາຍສະຖານທີ່ລົບ. ການສີດພົ່ນສັດຕູພືດແມ່ນຊັບພະຍາກອນທີ່ເປັນກິ່ນຫອມທີ່ບໍ່ມີກິ່ນແລະບໍ່ມີກິ່ນຫອມເພື່ອທໍາລາຍສັດຕູພືດສາມາດທໍາລາຍສຸຂະພາບຂອງມະນຸດແລະສັດລ້ຽງ. ການປະຖິ້ມສັດຕູພືດແມ່ນສິ່ງທີ່ຫນ້າຮໍາຄານແລະຈໍາກັດສໍາລັບຊາວເມືອງຂອງຫນ່ວຍງານທີ່ພັກອາໄສ. ສະນັ້ນມັນເປັນສິ່ງທີ່ດີທີ່ສຸດທີ່ຈະເຄົາລົບມາດຕະການປ້ອງກັນເພື່ອຫລີກລ້ຽງຄວາມຕ້ອງການສໍາລັບຜູ້ຊ່ຽວຊານ. ແຕ່ຖ້າບັນຫາໃນສັດຕູພືດຖືກລະບຸ, ຈື່ຈໍາທີ່ຈະໂທຫາຜູ້ຊ່ຽວຊານທີ່ດີທີ່ສຸດໃນການຈັດການກັບຫນ້າວຽກຢ່າງປອດໄພແລະມີປະສິດຕິພາບຢ່າງປອດໄພ.
ຜົນງານການທໍາລາຍສັດຕູພືດແທ້ໆບໍ?
ຜູ້ຊ່ຽວຊານທີ່ຫນ້າເຊື່ອຖືຈະພັດທະນາຄວາມພະຍາຍາມສູງສຸດເພື່ອກໍາຈັດບັນຫາສັດຕູພືດຂອງທ່ານ. ເຖິງຢ່າງໃດກໍ່ຕາມ, ສໍາລັບຜົນທີ່ປະສົບຜົນສໍາເລັດທີ່ສຸດ, ເຖິງຢ່າງໃດກໍ່ຕາມ, ແຕ່ມັນຈໍາເປັນຕ້ອງຮ່ວມມືກັບເຈົ້າຂອງເຮືອນ. ຍົກຕົວຢ່າງ, ຜູ້ຊ່ຽວຊານດ້ານການຄວບຄຸມສັດຕູພືດສາມາດແນະນໍາໃຫ້ປະຕູ garage ແມ່ນຖືກປິດຫຼືຖືກແກ້ໄຂ / ຕິດຕັ້ງຢູ່ໃນປ່ອງຢ້ຽມ. ເຈົ້າຂອງເຮືອນຕ້ອງປະຕິບັດຕາມຄໍາແນະນໍາເຫຼົ່ານີ້ເພື່ອຮັບປະກັນບັນຫາສັດຕູພືດຂອງພວກເຂົາ. ຜູ້ຊ່ຽວຊານດ້ານການຄວບຄຸມສັດຕູພືດສາມາດຮັບປະກັນວ່າເຮືອນຂອງທ່ານກໍາຈັດ cockroaches. ເຖິງຢ່າງໃດກໍ່ຕາມ, ພວກເຂົາບໍ່ສາມາດຮັບປະກັນວ່າເຈົ້າຂອງຈະດໍາເນີນທຸກບາດກ້າວເພື່ອບໍ່ໃຫ້ cockroaches ບໍ່ໄດ້ຖືກຊ້ໍາ.
ໃນການກໍາຈັດສັດຕູພືດທີ່ປະສົບຜົນສໍາເລັດ, ບໍລິສັດທີ່ມີສະພາບທີ່ຖືກຕ້ອງແລະໃບປະກາດສະນີຍະບັດ. ຖ້າທ່ານປະເຊີນກັບບັນຫາຂອງແມງໄມ້, ໃຫ້ແນ່ໃຈວ່າບໍລິສັດມີ entomologa ທີ່ໄດ້ຮັບການຝຶກອົບຮົມ - ຜູ້ຊ່ຽວຊານທີ່ເຂົ້າຮ່ວມໃນແມງໄມ້ແລະວິທີການທີ່ຈະຕ້ານພວກມັນ. ບໍລິສັດຄວບຄຸມສັດຕູພືດທີ່ມີຊື່ສຽງຮູ້ວ່າວິທີການຫຼືວິທີການທາງເຄມີຄວນໃຊ້ສໍາລັບການທໍາລາຍສັດຕູພືດທີ່ປອດໄພທີ່ສຸດ. ເພື່ອປະຕິບັດການລົບລ້າງ, ການເຂົ້າເຖິງວັດສະດຸທີ່ມີຜົນກະທົບທີ່ເປັນອັນຕະລາຍຕໍ່າຕໍ່ສິ່ງແວດລ້ອມ. ດັ່ງນັ້ນ, ການຄວບຄຸມສາມາດເຮັດວຽກໄດ້ໃນຂອບເຂດຈໍາກັດທີ່ສົມເຫດສົມຜົນ. ສິ່ງສໍາຄັນແມ່ນການເລືອກສະມາຄົມທ້ອງຖິ່ນທີ່ດີທີ່ສຸດ, ການຮ່ວມມືກັບຄໍາແນະນໍາຂອງບໍລິສັດແລະການປະຕິບັດຕາມມາດຕະການພາຍຫຼັງທີ່ປະຕິບັດການຄວບຄຸມສັດຕູພືດ.
ມັນຈ່າຍໃຫ້ສັ່ງໃຫ້ຜູ້ຊ່ຽວຊານດ້ານ Pest / Dedation?
ມັນແມ່ນຕົ້ນຕໍເພື່ອຊອກຮູ້ວ່າທ່ານມີປັນຫາທີ່ແທ້ຈິງກັບສັດຕູພືດ. ຂໍໃຫ້ບໍລິສັດກໍາຈັດສັດຕູພືດ - ການພິພາກສາແລະ dezinssection ຂອງການກວດກາ / ການຄວບຄຸມສະຖານທີ່ພັກອາໄສຂອງທ່ານ. ບາງບໍລິສັດສະເຫນີການກວດກາໂດຍບໍ່ເສຍຄ່າ, ຜູ້ອື່ນລຸດລົງຈາກຄ່າບໍລິການຖ້າທ່ານຈອງການບໍລິການຂອງພວກເຂົາ.
ຖ້າທ່ານມີປັນຫາໃນການຄວບຄຸມສັດຕູພືດແລະທ່ານຄົ້ນຫາບໍລິສັດທີ່ຫນ້າເຊື່ອຖືທີ່ສາມາດສະຫນອງຫຼັກຖານສະແດງຄວາມຖືກຕ້ອງ, ທ່ານຈະມີຫລາຍທາງເລືອກສໍາລັບວິທີແກ້ໄຂ. ຕົວເລືອກທີ່ລາຄາຖືກທີ່ສຸດອາດຈະເປັນສະພາບຄ່ອງຂອງມັນ. ຄວາມສໍາເລັດຂອງການເຮັດໃຫ້ສະພາບຄ່ອງທີ່ຖືກຖິ້ມແມ່ນຂື້ນກັບປະເພດຂອງສັດຕູພືດ, ລະດັບຂອງການບຸກລຸກແລະຜະລິດຕະພັນທີ່ມັນໃຊ້. ທ່ານສາມາດຕັດສິນໃຈໃຫ້ບໍລິການທີ່ມີຄ່າໃຊ້ຈ່າຍຫຼາຍກວ່າເກົ່າ. ຕາມກົດລະບຽບມັນຫມາຍເຖິງການແຊກແຊງຜູ້ຊ່ຽວຊານຫຼາຍຄັ້ງ. ໂຄງການຄວບຄຸມສັດຕູພືດປະເມີນສະຖານະການແລະສະເຫນີແຜນການທີ່ມີສັດຕູພືດເພື່ອຈັດການກັບຄວາມປອດໄພແລະມີປະສິດທິພາບ. ບາງບໍລິສັດສະເຫນີວິທີແກ້ໄຂທີ່ມີນະວັດຕະກໍາເຊັ່ນຄວາມຮ້ອນຂອງສັດຕູພືດຫຼືຄວາມຮ້ອນບວກກັບການຫົດຕົວ ມັນສາມາດມີຄ່າໃຊ້ຈ່າຍໄດ້ແຕ່ຖ້າທ່ານມີບັນຫາທີ່ຮ້າຍແຮງທີ່ມັນສາມາດເປັນທາງເລືອກທີ່ດີທີ່ສຸດ. ສັດຕູພືດສາມາດເປັນສິ່ງທີ່ບໍ່ຫນ້າພໍໃຈ, ທໍາລາຍພະຍາດຕ່າງໆ. ການໂຈມຕີຍາວຈະແກ່ຍາວຈະມີຄວາມຫຍຸ້ງຍາກຫຼາຍຂື້ນ. ທ່ານຈໍາເປັນຕ້ອງຕັດສິນໃຈຖ້າທ່ານທໍາລາຍສັດຕູພືດສໍາລັບເຮືອນແລະຄວາມຕ້ອງການຂອງທ່ານຄຸ້ມຄ່າ.
ຄ່າໃຊ້ຈ່າຍສະເລ່ຍຂອງການຖິ້ມສັດຕູພືດ / ການຢຸດເຊົາການ?
ຄ່າໃຊ້ຈ່າຍຄວບຄຸມສັດຕູພືດຈະຂື້ນກັບຫຼາຍປັດໃຈ, ລວມທັງສັດຕູພືດຊະນິດໃດທີ່ຕ້ອງເຮັດແລະທ່ານຕ້ອງການບໍລິການນີ້ເລື້ອຍປານໃດ. ປັດໄຈອື່ນໆທີ່ສົ່ງຜົນກະທົບຕໍ່ຕົ້ນທຶນປະກອບມີສະຖານທີ່ທາງພູມສາດ. ເຈົ້າຂອງເຮືອນຢູ່ນອກເຂດບໍລິການມາດຕະຖານ (ສໍານັກງານໃຫຍ່ຂອງບໍລິສັດ) ສາມາດຄາດຫວັງວ່າຈະຈ່າຍຄ່າບໍລິການເພີ່ມເຕີມ, ຕົວຢ່າງ. ສໍາລັບການຂົນສົ່ງ. ເດີ່ນເຮືອນທີ່ຢູ່ອາໃສມີຜົນກະທົບຕໍ່ລາງວັນຕໍ່ກັບສັດຕູພືດ, ເຮືອນທີ່ໃຫຍ່ກວ່າຈະຕ້ອງໃຊ້ຊັບພະຍາກອນແລະວຽກທີ່ໃຊ້ແລ້ວ. ບາງທີເຈົ້າຂອງເຮືອນຈະຖືກຮຽກຮ້ອງໃຫ້ຈ່າຍຄ່າລະດົມ / ບຸກຄົນທີ່ປະຕິບັດການຢຸດເຊົາການບໍລິການທີ່ຖິ້ມໄດ້ເຊິ່ງຈະປະກອບມີບັນຫາຫຼືການບໍລິການປົກກະຕິ. ບາງບໍລິສັດທໍາລາຍສັດຕູພືດສະເຫນີສັນຍາປະຈໍາອານາຈັກ.
ຖ້າທ່ານມັກຜະລິດຕະພັນນິເວດວິທະຍາເພື່ອທໍາລາຍສັດຕູພືດ, ນັບຄ່າໃຊ້ຈ່າຍໃນການຈ່າຍລາຄາທີ່ສູງກວ່າ. ຊື້ສິນຄ້າໃນລາຄາທີ່ດີທີ່ສຸດ, ແຕ່ຈື່ໄວ້ວ່າຄວາມຊໍານານດ້ານກະແຈ / ຄວາມຊໍານານແມ່ນຄວາມສາມາດທີ່ສໍາຄັນໃນການຊອກຫາສັດຕູພືດທີ່ທໍາລາຍ. ຜູ້ຊ່ຽວຊານດ້ານອະນຸຍາດທີ່ເຫມາະສົມສາມາດປະຕິບັດການລົບລ້າງສັດຕູພືດໄດ້ຢ່າງປອດໄພແລະມີປະສິດທິພາບ. ໃຫ້ຄຸ້ນເຄີຍກັບລາຄາຕະຫຼາດການອ້າງອີງຂອງການທໍາລາຍສັດຕູພືດ / ການເສື່ອມໂຊມໃນ Wilio ແລະໄດ້ຮັບຄວາມຄິດຂອງການຄວບຄຸມສັດຕູພືດທີ່ເປັນມືອາຊີບໃນເຂດຂອງທ່ານ.
ສິ່ງທີ່ຄວນຖາມຜູ້ຊ່ຽວຊານດ້ານສັດຕູພືດ / ການພິສິນຍາກໍາ?
ເລີ່ມຕົ້ນຄໍາຖາມກ່ຽວກັບວິທີການທີ່ບໍລິສັດກໍາລັງເຮັດທຸລະກິດ. ໃຫ້ແນ່ໃຈວ່າບໍລິສັດໄດ້ຮັບອະນຸຍາດແລະຮັບປະກັນ. ບໍລິສັດຄວນຈະສາມາດສະຫນອງຫຼັກຖານຂອງຂໍ້ມູນປະຈໍາດ້ານການບໍລິຫານ. ຖາມວ່າບໍລິສັດມີການທົບທວນຄືນ online ຫຼືຄວາມຄິດເຫັນທີ່ທ່ານສາມາດກວດສອບໄດ້. ຂໍໃຫ້ບໍລິສັດຕັດສິນໃຈວ່າຊັບພະຍາກອນໃດທີ່ຕ້ອງກໍາຈັດຄວາມຈໍາເປັນຂອງສັດຕູພືດ. ເພາະວ່າທຸກຄົນບໍ່ແມ່ນຜູ້ຊ່ຽວຊານທີ່ຈະທໍາລາຍສັດຕູພືດ.
ຖາມວ່າການລະບາດທີ່ຮຸນແຮງແລະມັນຈະເປັນເວລາດົນປານໃດສໍາລັບການລົບລ້າງທີ່ມີປະສິດຕິຜົນ. ຊອກຮູ້ວ່າບໍລິສັດສາມາດສະເຫນີຄໍາເວົ້າທີ່ຂຽນເປັນລາຍລັກອັກສອນແລະສັງເກດເບິ່ງ. ຍິ່ງໄປກວ່ານັ້ນ, ໃຫ້ຖາມວ່າມີການນໍາໃຊ້ສັດລ້ຽງຫຼືຄົນທີ່ປອດໄພແລ້ວ. ບໍລິສັດຄວບຄຸມສັດຕູພືດທີ່ຫນ້າເຊື່ອຖືຄວນສາມາດອະທິບາຍໄດ້ວ່າເປັນຫຍັງການປິ່ນປົວຂອງພວກເຂົາປອດໄພແລະບໍ່ວ່າທ່ານຈະຕ້ອງອອກຈາກສະຖານທີ່ໃນລະຫວ່າງການຮັກສາ. ຂໍໃຫ້ທ່ານຮູ້ສຶກວ່າເປັນບໍລິສັດໃດຫນຶ່ງເພື່ອທໍາລາຍສັດຕູພືດທີ່ສາມາດໄວ້ວາງໃຈແລະທີ່ໃຫ້ບໍລິການທີ່ປອດໄພແລະມີປະສິດຕິພາບ.


text:
ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 28 ມັງກອນນີ້, ຫ້ອງການຖະແຫຼງຂ່າວຂອງຄະນະລັດຖະບານຈີນໄດ້ເຜີຍແຜ່ “ປື້ມປົກຂາວ“ການບິນອະວະກາດຂອງຈີນໃນປີ 2021”, ໂດຍໄດ້ແນະນຳຜົນສຳເລັດທີ່ສຳຄັນ, ໄດ້ແນະນຳຄວາມຄືບໜ້າທີ່ສຳຄັນໃນວຽກງານການບິນອະວະກາດຂອງຈີນແຕ່ປີ 2016 ເປັນຕົ້ນມາ, ວຽກງານຕົ້ນຕໍໃນ 5 ປີຂ້າງໜ້າ, ເພື່ອໃຫ້ປະຊາຄົມໂລກເຂົ້າໃຈພາລະກິດການບິນອະວະກາດຂອງຈີນຕື່ມອີກ.
ໃນປື້ມປົກຂາວລະບຸວ່າ: ຈີນໄດ້ຖືເອົາການພັດທະນາພາລະກິດການບິນອະວະກາດເປັນພາກສ່ວນສຳຄັນໃນຍຸດທະສາດການພັດທະນາຊາດຢ່າງສະເໝີຕົ້ນສະເໝີປາຍ, ໄດ້ຍຶດໝັ້ນການສຳຫຼວດ ແລະ ນຳໃຊ້ອະວະກາດຊັ້ນນອກໃນທາງສັນຕິຢ່າງ ສະເໝີຕົ້ນສະເໝີປາຍ. ນັບແຕ່ປີ 2016 ເປັນຕົ້ນມາ, ການບິນອະວະກາດຂອງຈີນໄດ້ກ້າວເຂົ້າສູ່ໄລຍະທີ່ມີການປະດິດສ້າງໃໝ່ ແລະ ການພັດທະນາຢ່າງວ່ອງໄວ, ການສ້າງພື້ນຖານໂຄງລ່າງດ້ານການບິນອະວະກາດໄດ້ມີຄວາມກ້າວໜ້າຢ່າງໝັ້ນທ່ຽງ, ລະບົບນຳທາງດ້ວຍດາວທຽມເປີຍໂຕໃນຂອບເຂດທົ່ວໂລກໄດ້ສ້າງສຳເລັດ ແລະ ໃຫ້ບໍລິການ, ລະບົບສຳຫຼວດວັດແທກໜ້າດິນທີ່ມີຄວາມລະອຽດສູງໄດ້ສ້າງສຳເລັດໂດຍພື້ນຖານ, ຄວາມສາມາດການບໍລິການດ້ານການສື່ສານ ແລະ ວິທະຍຸຜ່ານດາວທຽມໄດ້ເຂັ້ມແຂງຂຶ້ນຢ່າງໝັ້ນທ່ຽງ, ໂຄງການສຳຫຼວດດວງຈັນທີ່ແບ່ງເປັນ “3 ໄລຍະ” ໄດ້ສຳເລັດຜົນຢ່າງຈົບງາມ, ການສ້າງສະຖານີອະວະກາດຂອງຈີນໄດ້ເລີ່ມຂຶ້ນຢ່າງຮອບດ້ານ, ຍານອະວະກາດ “ທ່ຽນເວີ້ນ 1” ໄດ້ມີບາດກ້າວກະໂດດ ຈາກການສຳຫຼວດດວງຈັນສູ້ການສຳຫຼວດດາວອັງຄານ, ເຊິ່ງໄດ້ຮັບຜົນສຳເລັດຢ່າງຈະແຈ້ງທີ່ປະຈັກຕາຊາວໂລກ.
ໃນປື້ມປົກຂາວຍັງລະບຸວ່າ, ໃນໂລກປັດຈຸບັນ, ບັນດາປະເທດໃນໂລກນັບມື້ນັບຫຼາຍໄດ້ໃຫ້ຄວາມສຳຄັນຢ່າງສູງ ແລະ ອອກແຮງພັດທະນາພາລະກິດການບິນອະວະກາດ, ການບິນອະວະກາດຂອງໂລກໄດ້ກ້າວເຂົ້າສູ່ໄລຍະໃໝ່ທີ່ມີການພັດທະນາອັນໃຫຍ່ຫຼວງ ແລະ ມີການປະຕິຮູບອັນໃຫຍ່ຫຼວງ, ຈະມີຜົນສະທ້ອນທີ່ສຳຄັນ ແລະ ຍາວໄກຕໍ່ການພັດທະນາຂອງສັງຄົມມະນຸດ.
ເມື່ອຢືນຢູ່ຈຸດເລີ່ມຕົ້ນຂອງປະຫວັດສາດໃນຂະບວນການໃໝ່ເພື່ອສ້າງປະເທດສັງຄົມນິຍົມທີ່ທັນສະໄໝຢ່າງຮອບດ້ານ, ຈີນຈະເລັ່ງຊຸກຍູ້ການສ້າງປະເທດທີ່ເຂັ້ມແຂງດ້ານການບິນອະວະກາດ, ປະຕິບັດຕາມທັດສະນະປະຊາຄົມຮ່ວມຊາຕາກຳຂອງມວນມະນຸດ, ສືບຕໍ່ຮ່ວມກັບບັນດາປະເທດ, ຕັ້ງໜ້າເຂົ້າຮ່ວມການຄຸ້ມຄອງອະວະກາດຊັ້ນນອກຂອງໂລກ ກໍຄືການແລກປ່ຽນ ແລະ ການຮ່ວມມືທີ່ກ່ຽວຂ້ອງ, ປົກປັກຮັກສາຄວາມປອດໄພໃນອະວະກາດຊັ້ນນອກ, ຊຸກຍູ້ການເຄື່ອນໄຫວຢູ່ອະວະກາດຊັ້ນນອກສາມາດພັດທະນາຢ່າງຍືນຍົງ, ປະກອບສ່ວນອັນໃຫຍ່ຫຼວງກວ່າເກົ່າເພື່ອປົກປ້ອງບ້ານເມືອງຂອງໜ່ວຍໂລກ, ເພີ່ມຄວາມສຸກໃຫ້ກັບປະຊາຊົນ, ແລະຊຸກຍູ້ຄວາມກ້າວໜ້າດ້ານອະລິຍະທຳຂອງມວນມະນຸດ.


text:
ເພື່ອເຮັດໃຫ້ການຈັດຕັ້ງປະຕິບັດ ການຂຶ້ນທະບຽນວິສາຫະກິດສອດຄ່ອງຕາມຄຳສັ່ງຂອງນາຍົກລັດຖະມົນຕີເລກທີ 02/ນຍ ລົງວັນທີ 1 ກຸມພາ 2018 ວ່າດ້ວຍການປັບປຸງລະບຽບການ ແລະ ການປະສານງານ ໃນການດຳເນີນທຸລະກິດຢູ່ ສປປ ລາວ ແລະ ຂໍ້ຕົກລົງຂອງລັດຖະມົນຕີ ວ່າດ້ວຍການຂຶ້ນທະບຽນວິສາຫະກິດ ເລກທີ 0023/ອຄ. ກທຄວ ລົງວັນທີ 9 ມັງກອນ 2019.
ດັ່ງນັ້ນ, ກົມທະບຽນ ແລະ ຄຸ້ມຄອງວິສາຫະກິດ (ກົມ ທຄວ), ກະຊວງອຸດສາຫະກຳ ແລະ ການຄ້າ ຈຶ່ງໄດ້ສະຫຼຸບການຂຶ້ນທະບຽນວິສາຫະກິດທີ່ມີຕົວເລກປະຈຳຕົວຜູເສຍອາກອນພ້ອມກັບການອອກໃບທະບຽນວິສາຫະກິດ ພຽງ 2 ເດືອນ ສາມາດຂຶ້ນໄດ້ 4 ພັນກວ່າຫົວໜ່ວຍ.
ອີງຕາມບົດສະຫຼຸບຂອງກົມທະບຽນ ແລະ ຄຸ້ມຄອງວິສາຫະກິດ, ກະຊວງອຸດສາຫະກຳ ແລະ ການຄ້າ ໃຫ້ຮູ້ວ່າ: ການຂຶ້ນທະບຽນວິສາຫະກິດທີ່ມີຕົວເລກປະຈຳຕົວຜູ້ເສຍອາກອນ ພ້ອມກັບການອອກໃບທະບຽນວິສາຫະກິດຕັ້ງແຕ່ວັນທີ 01 ກຸມພາ ຫາ 25 ເມສາ 2019, ມີບັນດາຫົວໜ່ວຍທຸລະກິດໄດ້ຂຶ້ນທະບຽນວິສາຫະກິດ ມີຕົວເລກປະຈຳຕົວຜູ້ເສຍອາກອນພ້ອມກັບການອອກໃບທະບຽນວິສາຫະກິດ ຢູ່ບັນດາຈຸດທີ່ໄດ້ຕິດຕັ້ງໂປຣແກຣມທະບຽນວິສາຫະກິດລວມສູນເຊື່ອມຕໍ່ກັບສ່ວຍສາອາກອນ ໃນຈຳນວນທັງໝົດ 110 ຈຸດ ມີ 4.284 ຫົວໜ່ວຍ.
ໃນນີ້, ຂຶ້ນທະບຽນວິສາຫະກິດຢູ່ກົມ ກົມທະບຽນ ແລະ ຄຸ້ມຄອງວິສາຫະກິດ ຈຳນວນ 768 ຫົວໜ່ວຍ, ຢູ່ 18 ພະແນກອຸດສາຫະກຳ ແລະ ການຄ້າແຂວງ/ນະຄອນຫຼວງວຽງຈັນ ຈຳນວນ 1.418 ຫົວໜ່ວຍ ແລະ ຢູ່ 91 ຫ້ອງການ ອຸດສາຫະກຳ ແລະ ການຄ້າ ເມືອງຈຳນວນ 2.098 ຫົວໜ່ວຍ, ຄາດການວ່າໃນອະນາຄົດ ຈະມີການຕິດຕັ້ງລະບົບດັ່ງກ່າວຢູ່ທຸກເມືອງທົ່ວປະເທດ.


text:
ເມື່ອແພລະຕະຟອມຂອງ Amazon ມີຄວາມສົມບູນຫຼາຍຂຶ້ນ, ກົດລະບຽບຂອງເວທີຂອງມັນຍັງເພີ່ມຂຶ້ນ.ເມື່ອຜູ້ຂາຍເລືອກຜະລິດຕະພັນ, ພວກເຂົາຍັງຈະພິຈາລະນາບັນຫາການຢັ້ງຢືນຜະລິດຕະພັນ.ດັ່ງນັ້ນ, ຜະລິດຕະພັນໃດທີ່ຕ້ອງການການຢັ້ງຢືນ, ແລະຄວາມຕ້ອງການການຢັ້ງຢືນແມ່ນຫຍັງ?ຜູ້ຊາຍກວດກາ TTS ພິເສດໄດ້ຄັດອອກບາງຂໍ້ກໍານົດສໍາລັບການຢັ້ງຢືນຜະລິດຕະພັນໃນເວທີ Amazon, ຫວັງວ່າຈະເປັນປະໂຫຍດສໍາລັບທຸກຄົນ.ໃບຢັ້ງຢືນແລະໃບຢັ້ງຢືນທີ່ລະບຸໄວ້ຂ້າງລຸ່ມນີ້ບໍ່ໄດ້ຮຽກຮ້ອງໃຫ້ຜູ້ຂາຍທຸກຄົນສະຫມັກ, ພຽງແຕ່ສະຫມັກຕາມຄວາມຕ້ອງການຂອງຕົນເອງ.
ປະເພດເຄື່ອງຫຼິ້ນ
1. ການຢັ້ງຢືນ CPC – ໃບຢັ້ງຢືນຜະລິດຕະພັນຂອງເດັກນ້ອຍ ຜະລິດຕະພັນຂອງເດັກນ້ອຍ ແລະເຄື່ອງຫຼິ້ນຂອງເດັກນ້ອຍທັງໝົດທີ່ຂາຍຢູ່ສະຖານີ Amazon ຂອງສະຫະລັດຈະຕ້ອງໃຫ້ໃບຢັ້ງຢືນຜະລິດຕະພັນຂອງເດັກນ້ອຍ.ການຢັ້ງຢືນ CPC ແມ່ນໃຊ້ໄດ້ກັບຜະລິດຕະພັນທັງໝົດທີ່ແນໃສ່ເດັກນ້ອຍອາຍຸ 12 ປີ ແລະຕ່ຳກວ່າ, ເຊັ່ນ: ເຄື່ອງຫຼິ້ນ, ຜ້າປູ, ເຄື່ອງນຸ່ງເດັກນ້ອຍ ແລະ ອື່ນໆ. ຖ້າຜະລິດຢູ່ໃນປະເທດສະຫະລັດອາເມຣິກາ, ຜູ້ຜະລິດມີຄວາມຮັບຜິດຊອບໃນການສະໜອງໃຫ້, ແລະ ຖ້າຜະລິດໃນປະເທດອື່ນ. , ຜູ້ນໍາເຂົ້າມີຄວາມຮັບຜິດຊອບໃນການສະຫນອງ.ນັ້ນແມ່ນ, ຜູ້ຂາຍຂ້າມຊາຍແດນ, ເປັນຜູ້ສົ່ງອອກ, ທີ່ຕ້ອງການຂາຍຜະລິດຕະພັນທີ່ຜະລິດໂດຍໂຮງງານຈີນໄປສະຫະລັດ, ຈໍາເປັນຕ້ອງໃຫ້ໃບຢັ້ງຢືນ CPC ກັບ Amazon ເປັນຜູ້ຂາຍຍ່ອຍ / ຜູ້ຈັດຈໍາຫນ່າຍ.
2. EN71 EN71 ແມ່ນມາດຕະຖານມາດຕະຖານສໍາລັບຜະລິດຕະພັນຂອງຫຼິ້ນໃນຕະຫຼາດ EU.ຄວາມສໍາຄັນຂອງມັນແມ່ນການປະຕິບັດສະເພາະດ້ານວິຊາການສໍາລັບຜະລິດຕະພັນຂອງຫຼິ້ນທີ່ເຂົ້າມາຕະຫຼາດເອີຣົບໂດຍຜ່ານມາດຕະຖານ EN71, ເພື່ອຫຼຸດຜ່ອນຫຼືຫຼີກເວັ້ນອັນຕະລາຍຂອງເຄື່ອງຫຼິ້ນກັບເດັກນ້ອຍ.
3. ການຢັ້ງຢືນ FCC ເພື່ອຮັບປະກັນຄວາມປອດໄພຂອງຜະລິດຕະພັນວິທະຍຸແລະສາຍການສື່ສານທີ່ກ່ຽວຂ້ອງກັບຊີວິດແລະຊັບສິນ.ຜະລິດຕະພັນຕໍ່ໄປນີ້ທີ່ສົ່ງອອກໄປສະຫະລັດອາເມລິກາຮຽກຮ້ອງໃຫ້ມີການຢັ້ງຢືນ FCC: ເຄື່ອງຫຼິ້ນຄວບຄຸມວິທະຍຸ, ຄອມພິວເຕີແລະອຸປະກອນຄອມພິວເຕີ, ໂຄມໄຟ (ໂຄມໄຟ LED, ຫນ້າຈໍ LED, ແສງເວທີ, ແລະອື່ນໆ), ຜະລິດຕະພັນສຽງ (ວິທະຍຸ, ໂທລະພາບ, ເຄື່ອງສຽງເຮືອນ, ແລະອື່ນໆ). , Bluetooth, ສະວິດໄຮ້ສາຍ, ແລະອື່ນໆ ຜະລິດຕະພັນຄວາມປອດໄພ (ປຸກ, ການຄວບຄຸມການເຂົ້າເຖິງ, ຈໍພາບ, ກ້ອງຖ່າຍຮູບ, ແລະອື່ນໆ).
4. ASTMF963 ໂດຍທົ່ວໄປແລ້ວ, ສາມພາກສ່ວນທໍາອິດຂອງ ASTMF963 ໄດ້ຖືກທົດສອບ, ລວມທັງການທົດສອບຄຸນສົມບັດທາງກາຍະພາບແລະກົນຈັກ, ການທົດສອບການຕິດໄຟ, ແລະແປດອົງປະກອບການທົດສອບໂລຫະຫນັກທີ່ເປັນພິດ: lead (Pb) arsenic (As) antimony (Sb) barium (Ba) Cadmium (Cd) Chromium (Cr) Mercury (Hg) Selenium (Se), ຂອງຫຼິ້ນທີ່ໃຊ້ສີແມ່ນໄດ້ຮັບການທົດສອບທັງຫມົດ.
5. CPSIA (HR4040) lead content test and phthalate ມາດຕະຖານຂໍ້ກໍານົດສໍາລັບຜະລິດຕະພັນທີ່ມີສານຕະກົ່ວຫຼືຜະລິດຕະພັນເດັກນ້ອຍທີ່ມີສີຂີ້ກົ່ວ, ແລະຫ້າມການຂາຍຜະລິດຕະພັນບາງຊະນິດທີ່ມີ phthalates.ລາຍການທົດສອບ: ຢາງພາລາ/ເຄື່ອງດູດນໍ້າ, ຕຽງເດັກນ້ອຍທີ່ມີລາງລົດໄຟ, ອຸປະກອນເສີມໂລຫະຂອງເດັກນ້ອຍ, ຜ້າອັດລົມເດັກນ້ອຍ, ເຄື່ອງຍ່າງເດັກນ້ອຍ, ເຊືອກຂ້າມ.
6. ຄໍາເຕືອນ.
ສໍາລັບບາງຜະລິດຕະພັນຂະຫນາດນ້ອຍເຊັ່ນ: ບານຂະຫນາດນ້ອຍແລະ marbles, ຜູ້ຂາຍ Amazon ຕ້ອງພິມຄໍາເຕືອນກ່ຽວກັບການຫຸ້ມຫໍ່ຜະລິດຕະພັນ, ອັນຕະລາຍ choking - ວັດຖຸຂະຫນາດນ້ອຍ.ມັນບໍ່ເຫມາະສົມສໍາລັບເດັກນ້ອຍຕ່ໍາກວ່າ 3 ປີ, ແລະມັນຄວນຈະລະບຸໄວ້ໃນຊຸດ, ຖ້າບໍ່ດັ່ງນັ້ນ, ເມື່ອມີບັນຫາ, ຜູ້ຂາຍຈະຕ້ອງຟ້ອງ.
ເຄື່ອງປະດັບ
1. ການທົດສອບ REACH ການທົດສອບ REACH: "ການລົງທະບຽນ, ການປະເມີນຜົນ, ການອະນຸຍາດແລະການຈໍາກັດສານເຄມີ," ແມ່ນກົດລະບຽບຂອງ EU ສໍາລັບການຄຸ້ມຄອງການປ້ອງກັນສານເຄມີທັງຫມົດທີ່ເຂົ້າມາຕະຫຼາດຂອງຕົນ.ມັນມີຜົນບັງຄັບໃຊ້ໃນວັນທີ 1 ເດືອນມິຖຸນາ 2007. ການທົດສອບ REACH, ໃນຄວາມເປັນຈິງ, ແມ່ນເພື່ອບັນລຸຮູບແບບການຄຸ້ມຄອງສານເຄມີໂດຍຜ່ານການທົດສອບ, ເຊິ່ງໄດ້ສະແດງໃຫ້ເຫັນວ່າຈຸດປະສົງຂອງຜະລິດຕະພັນນີ້ແມ່ນເພື່ອປົກປ້ອງສຸຂະພາບຂອງມະນຸດແລະສິ່ງແວດລ້ອມ;ຮັກສາ ແລະ ປັບປຸງຄວາມສາມາດໃນການແຂ່ງຂັນຂອງອຸດສາຫະກໍາເຄມີຂອງ EU;ເພີ່ມຄວາມໂປ່ງໃສຂອງຂໍ້ມູນເຄມີ;ຫຼຸດຜ່ອນການທົດສອບກະດູກສັນຫຼັງ.Amazon ຮຽກຮ້ອງໃຫ້ຜູ້ຜະລິດສະຫນອງການປະກາດ REACH ຫຼືບົດລາຍງານການທົດສອບທີ່ສະແດງໃຫ້ເຫັນການປະຕິບັດຕາມກົດລະບຽບ REACH ສໍາລັບ cadmium, nickel, ແລະ lead.ປະກອບມີ: 1. ເຄື່ອງປະດັບ ແລະ ເຄື່ອງປະດັບປອມທີ່ໃສ່ຢູ່ຂໍ້ມື ແລະ ຂໍ້ຕີນ ເຊັ່ນ: ສາຍແຂນ ແລະ ຂໍ້ຕີນ;2. ເຄື່ອງປະດັບເພັດພອຍແລະເຄື່ອງປະດັບທີ່ໃສ່ໃນຄໍເຊັ່ນ: ສາຍຄໍ;3. ເຄື່ອງປະດັບທີ່ເຈາະຜິວໜັງ ເຄື່ອງປະດັບ ແລະ ເຄື່ອງປະດັບປອມ ເຊັ່ນ: ຕຸ້ມຫູ ແລະ ສິນຄ້າເຈາະ;4. ເຄື່ອງປະດັບເພັດພອຍ ແລະ ເຄື່ອງປະດັບທີ່ໃສ່ໃນນິ້ວມື ແລະ ຕີນ ເຊັ່ນ: ແຫວນ ແລະ ແຫວນຂອງຕີນ.
ຜະລິດຕະພັນເອເລັກໂຕຣນິກ
1. ການຢັ້ງຢືນ FCC ຜະລິດຕະພັນອີເລັກໂທຣນິກການສື່ສານທັງໝົດທີ່ເຂົ້າມາໃນສະຫະລັດຕ້ອງການໄດ້ຮັບການຢັ້ງຢືນຈາກ FCC, ນັ້ນແມ່ນ, ການທົດສອບແລະການອະນຸມັດຕາມມາດຕະຖານເຕັກນິກຂອງ FCC ໂດຍຫ້ອງທົດລອງໂດຍທາງກົງ ຫຼືທາງອ້ອມໄດ້ຮັບອະນຸຍາດຈາກ FCC.2. ການຢັ້ງຢືນ CE ໃນຕະຫຼາດ EU ເຄື່ອງຫມາຍ “CE” ແມ່ນເຄື່ອງໝາຍການຢັ້ງຢືນແບບບັງຄັບ.ບໍ່ວ່າຈະເປັນຜະລິດຕະພັນທີ່ວິສາຫະກິດຜະລິດພາຍໃນ EU ຫຼືຜະລິດຕະພັນທີ່ຜະລິດຢູ່ປະເທດອື່ນໆ, ຖ້າຫາກວ່າມັນຕ້ອງການທີ່ຈະແຜ່ຂະຫຍາຍຢ່າງເສລີໃນຕະຫຼາດ EU, ມັນຕ້ອງໄດ້ຕິດກັບເຄື່ອງຫມາຍ "CE"., ເພື່ອສະແດງໃຫ້ເຫັນວ່າຜະລິດຕະພັນປະຕິບັດຕາມຂໍ້ກໍານົດທີ່ສໍາຄັນຂອງຄໍາສັ່ງຂອງ EU ກ່ຽວກັບວິທີການໃຫມ່ໃນການປະສົມກົມກຽວດ້ານວິຊາການແລະມາດຕະຖານ.ນີ້ແມ່ນຂໍ້ກໍານົດບັງຄັບສໍາລັບຜະລິດຕະພັນພາຍໃຕ້ກົດຫມາຍຂອງ EU.
ປະເພດອາຫານ, ຜະລິດຕະພັນຄວາມງາມ
1. ການຢັ້ງຢືນ FDA ຄວາມຮັບຜິດຊອບແມ່ນເພື່ອຮັບປະກັນຄວາມປອດໄພຂອງອາຫານ, ເຄື່ອງສໍາອາງ, ຢາ, ຕົວແທນທາງຊີວະພາບ, ອຸປະກອນການແພດແລະຜະລິດຕະພັນ radiological ທີ່ຜະລິດຫຼືນໍາເຂົ້າໃນສະຫະລັດ.ກິ່ນຫອມ, ການດູແລຜິວຫນັງ, ການແຕ່ງຫນ້າ, ການດູແລຜົມ, ຜະລິດຕະພັນອາບນ້ໍາ, ແລະການດູແລສຸຂະພາບແລະສ່ວນບຸກຄົນທັງຫມົດຮຽກຮ້ອງໃຫ້ມີການຢັ້ງຢືນ FDA.
ເວລາປະກາດ: ກໍລະກົດ-01-2022


text:
ໃນຕອນເຊົ້າ ຂອງວັນທີ 12 ກັນຍາ 2022, ເວລາ 8:30ໂມງ ທີ່ຫ້ອງປະຊຸມໃຫຍ່ຂອງ ສະພາທິດສະດີສູນກາງພັກ ໄດ້ຈັດກອງປະຊຸມສຳມະນາວິທະຍາສາດພາຍໃຕ້ຫົວຂໍ້”ທິດທາງການແກ້ໄຂສະພາບຄວາມຫຍຸ້ງຍາກທາງດ້ານເສດຖະກິດ-ການເງິນຂອງ ສປປລາວ ແລະ ບົດຮຽນຂອງ ສປຈີນ”, ໂດຍການເປັນປະທານຂອງ ສະຫາຍ ຄຳພັນ ເຜີຍຍະວົງ ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ,ປະທານສະພາທິດສະດີສູນກາງພັກ; ເປັນກຽດເຂົ້າຮ່ວມກອງປະຊຸມຄັ້ງນີ້ມີ ສະຫາຍ ສົມສະຫວາດ ເລັ່ງສະຫວັດ ອາດີດກຳມະການກົມການເມືອງສູນກາງພັກ, ອາດີດຮອງນາຍຍົກລັດຖະມົນຕີ, ທີ່ປຶກສາສະພາທິດສະດີສູນກາງພັກ, ມີບັນດາຄະນະປະຈຳ ແລະ ສະມາຊິກສະພາທິດສະດີສູນກາງພັກ, ມີບັນດາທ່ານຈາກຂະແໜງເສດຖະກິດ ຂອງລັດຖະບານ, ມີບັນດາທ່ານຊ່ຽວຊານລາວ ທີ່ຖືກແຕ່ງຕັ້ງຕາມຂໍ້ຕົກລົງ ເລກທີ 42/ນຍ ເພື່ອເຮັດວຽກກັບຄະນະຊ່ຽວຊານຈີນ ແລະ ມີນັກຄົ້ນຄວ້າ ແລະ ແຂກຖືກເຊີນຈຳນວນໜື່ງ ເຂົ້າຮ່ວມ.
ກອງປະຊຸມຄັ້ງນີ້ ໄດ້ຮັບຟັງການສະເໜີບົດຄົ້ນຄວ້າກ່ຽວກັບ ສະພາບການພົ້ນເດັ່ນທາງດ້ານເສດຖະກິດຂອງ ສປປລາວ ໃນປັດຈຸບັນ ແລະ ການສະເໜີບົດຮຽນຂອງ ສປ ຈີນ ກ່ຽວກັບການແກ້ໄຂບັນຫາທາງດ້ານເສດຖະກິດ ເຊີ່ງບັນຫາເສດຖະກິດຂອງລາວໃນປັດຈຸບັນ ມີອັນໃກ້ຄຽງກັບສະພາບເສດຖະກິດຂອງ ສປ ຈີນ ໃນຊຸມປີ 80 ຂອງສະຕະວັດທີ່ຜ່ານມາ, ພ້ອມກັນນັ້ນ, ບັນດາທ່ານຜູ້ເຂົ້າຮ່ວມກອງປະຊຸມ ກໍໄດ້ຜັດປ່ຽນກັນປະກອບຄຳເຫັນເພື່ອແລກປ່ຽນບົດຮຽນທາງດ້ານວິຊາການ ແລະ ພ້ອມກັນຄົ້້ນຄວ້າຊອກຫາທິດທາງ ແລະ ມາດຕະການທີ່ເໝາະສົມ ເພື່ອແກ້ໄຂສະພາບຄວາມຫຍຸ້ງຍາກທາງດ້ານເສດຖະກິດ-ການເງິນ ຂອງ ສປປລາວ ໃນປັດຈຸບັນ.
ຫຼັງຈາກນັ້ນປະທານກອງປະຊຸມ ໄດ້ມີຄຳເຫັນສະຫຼຸບ ແລະ ຈະນຳເອົາຂໍ້ສະເໜີແນະຈາກກອງປະຊຸມ ສະເໜີຕໍ່ຂັ້ນເທິງ ເພື່ອມີທິດຊີ້ນຳໃນການແກ້ໄຂບັນຫາຕ່າງໆໃຫ້ທັນເວລາ ໂດຍສະເພາະບັນຫາ:
– ການເພີ່ມຄວາມເປັນເຈົ້າຕົນເອງຊຸກຍູ້ການຜະລິດທຸລະກິດ ແລະ ການບໍລິການ ໃຫ້ແຂງແຮງ.
– ການເຂັ້ມງວດກວດຂັນໃນການກຳນົດນະໂຍບາຍ ເງິນຕາຕ່າງປະເທດ ແລະ ການຮັກສາວິໄນການເງິນໃຫ້ເຂັ້ມງວດ.
– ຕັ້ງໜ້າຄວບຄຸມອັດຕາເງິນເຟີ້, ເພີ່ມທະວີການຊຸກຍູ້ລາຍຮັບ ແລະ ຄຸ້ມຄອງເງິນຕາໃຫ້ຄ່ອງຕົວ, ຕັ້ງໜ້າປະຕິບັດນະໂຍບາຍເງິນຕາແຫ່ງຊາດ ໂດຍສະເພາະນະໂຍບາຍເສດຖະກິດການເງິນ.
– ເອົາໃຈໃສ່ຄຸ້ມຄອງສິນຄ້າທີ່ຈຳເປັນ ເພື່ອບໍ່ໃຫ້ຄ່າຄອງຊີບຖີບຕົວສູງຂື້ນແຮງ, ສະໜອງນ້ຳມັນເຊື້ອໄຟ ເພື່ອບໍ່ໃຫ້ກະທົບຕໍ່ການຜະລິດ ແລະ ການບໍລິການ, ຈັດຕັ້ງຜັນຂະຫຍາຍໂຄງການຄ້ຳປະກັນສະບຽງອາຫານຢ່າງເປັນຮູບປະທຳ.
ໃນໂອກາດນີ້, ສະຫາຍ ປອ ຄຳພັນ ເຜີຍຍະວົງ ໄດ້ຕີລາຄາສູງຕໍ່ກອງປະຊຸມດັ່ງກ່າວ ໂດຍຍົກໃຫ້ເຫັນສະພາບການຂອງໂລກ ແລະ ພາກພື້ນຍັງສືບຕໍ່ຜັນແປຢ່າງສັບສົນ, ມີທັງຂໍ້ສະດວກ ແລະ ຂໍ້ຫຍຸ້ງຍາກສະຫຼັບສັບຊ້ອນ ແລະ ມີການຫັນປ່ຽນຢ່າງໄວວາ, ຈາກບັນຫາເສດຖະກິດ, ການເມືອງ, ເຕັກໂນໂລຊີ ຫຼືຄວາມບໍ່ສະຫງົບໃນບາງຂົງເຂດ ຫຼືພາກພື້ນ ອັນໄດ້ສ້າງໃຫ້ມີຫຼາຍກະແສແນວຄິດເກີດຂື້ນ ແລະ ເກີດວິການທາງດ້ານເສດຖະກິດ. ທັງໝົດສີ່ງເຫຼົ່ານັ້ນ ຮຽກຮ້ອງໃຫ້ພວກເຮົາຕ້ອງປະຕິບັດຕາມຢ່າງໃກ້ສິດ ແລະ ນຳທັນສະພາບການຫັນປ່ຽນດັ່ງກ່າວ. ຍ້ອນແນວນັ້ນ, ວຽກງານຄົ້ນຄວ້າທິດສະດີ ແລະ ພຶດຕິກຳ ຂອງພວກເຮົາໃນປັດຈຸບັນ ຖືເປັນວຽກງານທີ່ທ້າທາຍ, ມີສີ່ງໃໝ່ໆຫຼາກຫຼາຍສີສັນ ແລະ ຕ້ອງໄດ້ສືບຕໍຄົ້ນຄວ້າຢ່າງມີວິທະຍາສາດ. ຕໍ່ກັບສະພາບການດັ່ງກ່າວ, ສະພາທິດສະດີສູນກາງພັກ ກໍ່ໄດ້ຮັບການຊີ້ນຳຈາກຂັ້ນເທິງ ໃຫ້ສືບຕໍ່ມີການປັບປຸງໃຫ້ເຂັ້ມແຂງ ເພື່ອຮັບປະກັນການປະຕິບັດພາລະບົດບາດ ແລະ ໜ້າທີ່ຂອງຕົນ ໃນການຊ່ວຍໃຫ້ຄຳປຶກສາ ຕໍ່ບັນຫາສຳຄັນແຫ່ງຊາດ ໃຫ້ກົມການເມືອງສູນກາງພັກ ກໍ່ຄືລັດຖະບານ ເພື່ອປະກອບສ່ວນຮັບໃຊ້ພາລະກິດປົກປັກຮັກສາ ແລະ ພັດທະນາປະເທດຊາດ.
ແຫຼ່ງຂ່າວ: ຫ້ອງການສະພາທິດສະດີສູນກາງພັກ


text:
ໃນວັນທີ 24 ເມສາ 2022 ນີ້, ໂດຍຕອບສະໜອງຕາມຄຳເຊີນຂອງທ່ານ ກິຊິດະ ຟຸມິໂອະ ນາຍົກລັດຖະມົນຕີ ແຫ່ງ ປະເທດຍີ່ປຸ່ນ. ທ່ານ ພັນຄໍາ ວິພາວັນ ນາຍົກລັດຖະມົນຕີແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມດ້ວຍຄະນະ ໄດ້ສໍາເລັດການຢ້ຽມຢາມ, ເຮັດວຽກ ແລະ ເຂົ້າຮ່ວມກອງປະຊຸມສຸດຍອດ ອາຊີ-ປາຊີຟິກວ່າດ້ວຍນໍ້າ ຄັ້ງທີ 4.
ໂອກາດດຽວກັນນີ້, ທ່ານ ພັນຄໍາ ວິພາວັນ ໄດ້ພົບປະສຸດຍອດສອງຝ່າຍກັບ ທ່ານ ກິຊິດະ ຟຸມິໂອະ ເຊິ່ງການພົບປະສຸດຍອດສອງຝ່າຍ ລາວ-ຍີ່ປຸ່ນ ໃນຄັ້ງນີ້ ໄດ້ດຳເນີນໄປດ້ວຍບັນຍາກາດແຫ່ງໄມຕີຈິດມິດຕະພາບ ແລະ ສະໜິດສະໜົມກັນເປັນຢ່າງດີ ອັນໄດ້ສ່ອງແສງໃຫ້ເຫັນເຖິງສາຍພົວພັນມິດຕະພາບ ແລະ ການຮ່ວມມືອັນດີງາມທີ່ມີມາແຕ່ດົນນານ ກໍຄືການເປັນຄູ່ຮ່ວມຍຸດທະສາດຂອງ ສອງປະເທດ ສປປ ລາວ ແລະ ຍີ່ປຸ່ນ ທີ່ນັບມື້ໄດ້ຮັບການເພີ່ມພູນຄູນສ້າງ ແລະ ຂະຫຍາຍຕົວຢ່າງບໍ່ຢຸດຢັ້ງ.
ພາຍຫຼັງສໍາເລັດການພົບປະສຸດຍອດສອງຝ່າຍ, ທັງສອງທ່ານນາຍົກລັດຖະມົນຕີລາວ ແລະ ຍີ່ປຸ່ນ ໄດ້ເຂົ້າຮ່ວມເປັນສັກຂີພະຍານ ໃນພິທີລົງນາມເອກະສານແລກປ່ຽນ ໂຄງການທຶນການສຶກສາ ເພື່ອການພັດທະນາຊັບພະຍາກອນມະນຸດ (ທຶນການສຶກສາ JDS) ມູນຄ່າ 330 ລ້ານເຢນ ຫລື ປະມານ 3 ລ້ານໂດລາສະຫະລັດ, ຕາງໜ້າລັດຖະບານ ສປປ ລາວ ລົງນາມໂດຍ ທ່ານ ນາງ ຟອງສະໝຸດ ອັ່ນລາວັນ ເອກອັກຄະລັດຖະທູດແຫ່ງ ສປປ ລາວ ປະຈໍາປະເທດຍີ່ປຸ່ນ ແລະ ຕາງໜ້າລັດຖະບານຍີ່ປຸ່ນ ລົງນາມໂດຍ ທ່ານ ໂຄບະຢະຊິ ເຄນອິຈິ (Mr. KOBAYASHI Kenichi), ເອກອັກຄະລັດຖະທູດຍີ່ປຸ່ນ ປະຈໍາ ສປປ ລາວ.
ໃນໂອກາດເດີນທາງຢ້ຽມຢາມເຮັດວຽກທີ່ປະເທດຍີ່ປຸ່ນ ໃນຄັ້ງນີ້, ທ່ານ ນາຍົກ ລັດຖະມົນຕີ ພັນຄໍາ ວິພາວັນ ຍັງໄດ້ພົບປະກັບ ສົມເດັດ ອັກຄະມະຫາເສນາບໍດີ ເຕໂຈ ຮຸນແຊນ ນາຍົກລັດຖະມົນຕີ ແຫ່ງຣາຊະອານາຈັກ ກໍາປູເຈຍ ແລະ ຍັງໄດ້ຕ້ອນຮັບການເຂົ້າຢ້ຽມຄຳນັບຂອງ ບັນດາກົງສຸນກິຕິມະສັກຂອງ ສປປ ລາວ ແລະ ສະມາຄົມມິດຕະພາບຕ່າງໆ ທີ່ຍີ່ປຸ່ນ.


text:
ວິທະຍຸເອເຊຍເສຣີ: 10 ພະຈິກ 2015
ທີ່ ນະຄອນຫຼວງ ວຽງຈັນ ເມື່ອ ວັນສຸກ ຜ່ານມາ, ໃນ ກອງປະຊຸມ ປຶກສາ ຫາລື ຣະຫວ່າງ ສະຫະພາບ ຢູໂຣບ ແລະ ທາງການ ລາວ ກ່ຽວກັບ ບັນຫາ ການ ປະຕິບັດ ສິດທິ ມະນຸດ ໃນ ສປປລາວ, ສະຫະພາບ ຢູໂຣບ ສະແດງ ຄວາມກັງວົນ ຕໍ່ ທາງການ ລາວ ກ່ຽວກັບ ກໍຣະນີ ການ ຫາຍສາບສູນ ຂອງ ທ່ານ ສົມບັດ ສົມພອນ ນັກ ພັທນາ ຊຸມຊົນ ຂອງລາວ. ອີງຕາມ ການເປີດເຜີຍ ຂອງ ເຈ້າຫນ້າທີ່ ສະຫະພາບ ຢູໂຣບ ປະຈຳ ລາວ:
“ເປັນຫ່ວງ ເປັນຫ່ວງ ທ່ານທູຕ ເພິ່ນກະ ພົບປະກັບ ເມັຽ ທ່ານ ສົມບັດ ສົມພອນ ຢູ່ ຕລອດ. ເຣື້ອງ ເປັນຫ່ວງ ກໍເປັນຫ່ວງ ເນາະ ແຕ່ວ່າເຮົາ ໃນ ຖານະ ທາງ ການທູຕ ຈະ ໄປ ເຮັດແຮງ ຫຼາຍ ກໍບໍ່ໄດ້. ຖ້າ ເຮົາເຮັດແຮງ ຫຼາຍ ກໍເຮັດໃຫ້ ພວກເຮົາ ເຮັດວຽກ ລຳບາກ ຄືກັນ ເຮົາກໍຕ້ອງ ເຮັດໄປ ຕາມຂັ້ນຕອນ ທາງ ການທູຕ”.
ໃນ ກອງປະຊຸມ ປະຈຳປີ 2015 ນີ້, ຄນະ ຜູ້ຕາງຫນ້າ ສະຫະພາບ ຢູໂຣບ ປະຈຳ ພາກພື້ນ ເອເຊັຽ ຕາເວັນອອກ ສ່ຽງໃຕ້ ແລະ ຄນະຜູ້ ແທນ ສປປລາວ ນຳໂດຍ ທ່ານ ພູຂົງ ສີສຸລິດ ຫົວຫນ້າ ກົມ ສົນທິສັນຍາ ແລະ ກົດຫມາຍ ກະຊວງ ການຕ່າງ ປະເທດ ໄດ້ ປຶກສາ ຫາລື ກັນ ກ່ຽວກັບ ບັນຫາ ສິດທິ ມະນຸດ, ສິດ, ເສຣີພາບ ແລະ ປະຊາ ທິປະໄຕ, ການປົກຄອງ ແລະ ການຄຸ້ມຄອງ ຣັຖ ດ້ວຍ ກົດໝາຍ ແລະ ການມີ ສ່ວນຮ່ວມ ຂອງ ປະຊາຊົນ ໃນ ວຽກບ້ານ ການເມືອງ.
ໃນ ຕອນທ້າຍ ຂອງ ກອງປະຊຸມ ນັ້ນ ໄດ້ມີການ ອອກ ຖແລງການ ຮ່ວມ ຊຶ່ງ ໃນນັ້ນ ສະຫະພາບ ຢູໂຣບ ມີຄວາມ ກັງວົນ ຕໍ່ ກໍຣະນີ ການ ຣະເມີດ ສິດທິ ມະນຸດ ຢູ່ ສປປ ລາວ ເຊັ່ນການ ບັງຄັບ ໃຫ້ ປະຊາຊົນ ລາວ ໃຫ້ ຫາຍສາບສູນ. ແຕ່ ສະຫະພາບ ຢູໂຣບ ກໍ ຊົມເຊີຍ ຣັຖບານ ລາວ ທີ່ ພຍາຍາມ ຮ່ວມມື ກັບ ສາກົນ ຫຼາຍຂຶ້ນ ຂນະທີ່ ເນັ້ນວ່າ ສປປ ລາວ ຄວນຈະ ປະຕິບັດ ຕາມ ສັນຍາ ທີ່ ໄດ້ເຊັນ ລົງນາມ ໄວ້ ແລະ ໃຫ້ ອົງການ ຈັດຕັ້ງ ທາງສັງຄົມ ໃນລາວ ໄດ້ ປະຕິບັດ ງານດ້ານ ສິດທິ ມະນຸດ ໃຫ້ ປະສົບ ຜົນສຳເຣັດ.


text:
ໜູນຊ່ວຍຊາວຫວຽດນາມ ອາໄສຢູ່ກໍາປູເຈຍ ປະສົບກັບຄວາມຫຍຸ້ງຍາກພາຍຫຼັງພະຍາດໂຄວິດ-19
ກປ.ອອນໄລ - ທ່ານ ຫວູງອັກລີ໊ ຫົວໜ້າສະຖານກົງສູນໃຫຍ່ຫວຽດນາມ ປະຈໍາແຂວງ Preah Sihanouk ຕີລາຄາສູງຈິດໃຈຮັກແພງຊ່ວຍເຫຼືອກັນຂອງຜູ້ມີຈິດໃຈໃສສັດທາ, ຜູ້ອອກແຮງງານຊາວຫວຽດນາມ ອາໄສຢູ່ແຂວງ Preah Sihanouk ໄດ້ປະກອບສ່ວນບໍລິຈາກເພື່ອຊ່ວຍເຫຼືອ, ແບ່ງປັນໃຫ້ຜູ້ທີ່ປະສົບກັບຄວາມຫຍຸ້ງຍາກພິເສດໃນປະຊາຄົມ.
ຫວ່າງແລ້ວນີ້, ສະຖານກົງສູນໃຫຍ່ຫວຽດນາມ ປະຈໍາແຂວງ Preah Sihanouk ສົມທົບກັບຄະນະບໍລິຫານງານສະມາຄົມຂະແມ-ຫວຽດນາມ ແຂວງ Kampot ແລະຜູ້ມີຈິດໃຈໃສສັດທາ, ຈັດຕັ້ງການມອບຂອງຂວັນ 230 ພູດໃຫ້ຄອບຄົວ ແລະຫຼານນ້ອຍເຍົາວະຊົນເຊື້ອຊາດຫວຽດນາມ ແລະຊາວກໍາປູເຈຍ ທີ່ປະສົບກັບຄວາມຫຍຸ້ງຍາກຢູ່ບໍລິເວນແຂວງ Kampot.
ຕາງໜ້າໃຫ້ປະຊາຄົມປະເທດປະຈໍາຖິ່ນ, ທ່ານ Por Suon ປະທານຕາແສງ Trey Koh, ນະຄອນ Kampot, ສະແດງຄວາມຮູ້ບຸນຄຸນຢ່າງເລິກເຊິ່ງຕໍ່ການຊ່ວຍເຫຼືອອັນໃຫຍ່ຫຼວງຂອງພັກ, ລັດ ແລະປະຊາຊົນຫວຽດນາມ ທີ່ມີຕໍ່ກັບປະຊາຊົນກໍາປູເຈຍ, ພ້ອມທັງຢ້ັງຢືນວ່າຈະສືບຕໍ່ສ້າງເງື່ອນໄຂສະດວກເພື່ອໃຫ້ພໍ່ແມ່ປະຊາຊົນເຊື້ອຊາດຫວຽດນາມ ຢູ່ທ້ອງຖິ່ນພັດທະນາ, ປະກອບສ່ວນຮັກສານໍ້າໃຈມິດຕະພາບລະຫວ່າງສອງປະເທດກໍາປູເຈຍ-ຫວຽດນາມ.
ທ່ານ ຫວູງອັກລີ໊ ຫົວໜ້າສະຖານກົງສູນໃຫຍ່ ຕີລາຄາສູງຈິດໃຈຮັກແພງຊ່ວຍເຫຼືອກັນຂອງຜູ້ມີຈິດໃຈໃສສັດທາ, ຜູ້ອອກແຮງງານຊາວຫວຽດນາມ ອາໄສຢູ່ແຂວງ Preah Sihanouk ໄດ້ປະກອບສ່ວນບໍລິຈາກເພື່ອຊ່ວຍເຫຼືອ, ແບ່ງປັນກັບຜູ້ທີ່ປະສົບກັບຄວາມຫຍຸ້ງຍາກພິເສດໃນປະຊາຄົມ. ໃນໄລຍະຈະມາເຖິງ, ສະຖານກົງສູນໃຫຍ່ຈະສືບຕໍ່ສົມທົບກັບຄະນະບໍລິຫານງານສະມາຄົມຂະແມ-ຫວຽດນາມ ບັນດາແຂວງຢູ່ບໍລິເວນສືບຕໍ່ຜັນຂະຫຍາຍການເຄື່ອນໄຫວທີ່ມີຄວາມໝາຍ, ໜູນຊ່ວຍປະຊາຄົມ.
ໂດຍ: ໄຊນີດາ


text:
ຂ່າວສານ
ຫວຽດນາມ ເພີ່ມທະວີການຮ່ວມມືດ້ານປ້ອງກັນຄວາມສະຫງົບກັບ ກຳປູເຈຍ ແລະ ລາວ
ຕອນເຊົ້າວັນທີ 17 ສິງຫາ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ມີບັນດາການຕ້ອນຮັບທ່ານຮອງນາຍົກລັດຖະມົນຕີ, ລັດຖະມົນຕີກະຊວງພາຍໃນແຫ່ງລາຊະອານາຈັກ ກຳປູເຈຍ Samdech Krolahom Sar Kheng ແລະ ທ່ານລັດຖະມົນຕີກະຊວງປ້ອງກັນຄວາມສະຫງົບ ລາວ ສົມແກ້ວ ສີລະວົງ
ການພົບປະມິດຕະພາບ
ເນື່ອງໃນໂອກາດມາ ຫວຽດນາມ ເຂົ້າຮ່ວມການພົບປະມິດຕະພາບລະຫວ່າງ 3 ລັດຖະມົນຕີກະຊວງຕຳຫລວດ ຫວຽດນາມ - ກະຊວງປ້ອງກັນຄວາມສະຫງົບ ລາວ - ກະຊວງພາຍໃນ ກຳປູເຈຍ.
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບທ່ານ Samdech Krolahom Sar Kheng
ທີ່ການຕ້ອນຮັບທ່ານຮອງນາຍົກລັດຖະມົນຕີ, ລັດຖະມົນຕີກະຊວງພາຍໃນແຫ່ງລາຊະອານາຈັກ ກຳປູເຈຍ Samdech Krolahom Sar Kheng, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ ຍາມໃດກໍ່ສາມັກຄີ, ສະໜັບສະໜູນປະຊາຊົນ, ລັດຖະບານ ກຳປູເຈຍ ຕາມທິດນຳ “ຖານບ້ານບ້ານໃກ້ເຮືອນຄຽງອັນດີງາມ, ມິດຕະພາບທີ່ເປັນມູນເຊື້ອ, ການຮ່ວມມືຮອບດ້ານ, ໝັ້ນຄົງຍາວນານ”. ທ່ານນາຍົກລັດຖະມົນຕີສະເໜີກຳລັງຕຳຫລວດ 2 ປະເທດ ສືບຕໍ່ສົມທົບກັນຕໍ່ສູ້ເຮັດໃຫ້ທຸກກົນອຸບາຍທີ່ແບ່ງແຍກ, ມ້າງທຳລາຍນ້ຳໃຈສາມັກຄີ, ມິດຕະພາບ 2 ປະເທດຖືກປະລາໄຊ; ສົມທົບກັນທາບທາມຄຳເຫັນ, ສະໜັບສະໜູນເຊິ່ງກັນ ແລະ ກັນ ຢູ່ບັນດາເວທີປາໄສສາກົນຫລາຍຝ່າຍກ່ຽວກັບການຕໍ່ສູ້ປ້ອງກັນຕ້ານອາດຊະຍາກຳ.
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ຕ້ອນຮັບທ່ານ ສົມແກ້ວ ສີລະວົງ
ທີ່ການຕ້ອນຮັບທ່ານລັດຖະມົນຕີກະຊວງປ້ອງກັນຄວາມສະຫງົບ ລາວ ສົມແກ້ວ ສີລະວົງ, ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ ໃນສະພາບການໂລກ ແລະ ພາກພື້ນພວມຜັນແປຢ່າງສັບສົນ, ກຳລັງຕຳຫລວດ ຫວຽດນາມ ແລະ ລາວ ຄວນສືບຕໍ່ສົມທົບກັນຜັນຂະຫຍາຍການປະຕິບັດຂໍ້ຕົກລົງຂອງການນຳຂັ້ນສູງ ຫວຽດນາມ - ລາວ ເປັນຢ່າງດີ ຮັບປະກັນຄວາມໝັ້ນຄົງດ້ານການເມືອງ, ຄວາມເປັນລະບຽບຮຽບຮ້ອຍທາງສັງຄົມຢູ່ແຕ່ລະປະເທດ. ພ້ອມກັນນັ້ນ, ຕັ້ງໜ້າຕໍ່ສູ້ປ້ອງກັນຕ້ານອາດຊະຍາກຳ, ສະກັດກັ້ນ, ທຳລາຍບັນດາເສັ້ນທາງຄ້າຂາຍ, ຂົນສົ່ງຢາເສບຕິດ, ອາວຸດ, ທາດລະເບີດຜ່ານຊາຍແດນຢ່າງຜິດກົດໝາຍ…
(ແຫຼ່ງຄັດຈາກ VOV)


text:
ຂ່າວສານ
ຫວຽດນາມ ແລະ ປາຣາກວາຍ ເພີ່ມທະວີການຮ່ວມມື
ທ່ານ ເອກອັກຄະລັດຖະທູດ ດັ້ງຊວນຢຸງ ກ່າວຄໍາເຫັນທີ່ການໂອ້ລົມສົນທະນາລະຫວ່າງຫວຽດນາມ - ປາຣາກວາຍ
(ພາບ: Hoai NamTTXVN)
ໃນຂອບເຂດການຢ້ຽາມຢາມ, ທ່ານເອກອັກຄະລັດຖະທູດ ດັ້ງຊວນຢຸງ ໄດ້ມີການເຮັດວຽກກັບທ່ານ Federico Gonzalez ຮອງລັດຖະມົນຕີກະຊວງການຕ່າງປະເທດ ປາຣາກວາຍ. ສອງຝ່າຍໄດ້ແລກປ່ຽນກ່ຽວກັບຄວາມສາມາດບົ່ມຊ້ອນໃນການເປີດກວ້າງການຮ່ວມມື ກ່ຽວກັບດ້ານເສດຖະກິດ, ການຄ້າ ໂດຍສະເພາະແມ່ນໃນບາງຂົງເຂດທີ່ເປັນທ່າແຮງຂອງແຕ່ລະປະເທດ, ພ້ອມທັງເຫັນດີນໍາກັນ ຈະພິຈາລະນາຄວາມເປັນສາມາດ ຈັດຕັ້ງກອງປະຊຸມປຶກສາດ້ານການເມືອງຄັ້ງຕໍ່ໄປ ໃນຕົ້ນປີ 2019.
ທີ່ການເຮັດວຽກກັບກະຊວງອຸດສາຫະກໍາ ແລະ ການຄ້າ ປາຣາກວາຍ, ສອງຝ່າຍເຫັນດີເປັນເອກະພາບກັນວ່າ ໃນໄລຍະຈະມາເຖິງ, ກະຊວງອຸດສາຫະກໍາ ແລະ ການຄ້າ ປາຣາກວາຍ ຈະສ້າງຕັ້ງການພົວພັນຮ່ວມມືກັບອົງການສົ່ງເສີມການຄ້າຂອງ ຫວຽດນາມ ແລະ ພ້ອມກັນຮ່ວມມືກັບສະຖານທູດ ຫວຽດນາມ ປະຈໍາ ອາກຊັງຕີນ ຈັດຕັ້ງການເຄື່ອນໄຫວຕ່າງໆ ເພື່ອສົ່ງເສີມການໂຄສະນາ ຜະລິດຕະພັນຂອງແຕ່ລະປະເທດ ແລະ ຈັດຕັ້ງ ຄະນະວິສາຫະກິດຕ່າງໆ ໄປສໍາຫຼວດຕະຫຼາດ, ຊອກຫາກາລະໂອກາດ ແລະ ບັນດາຄູ່ຮ່ວມມືທີ່ມີຄວາມສາມາດບົ່ມຊ້ອນ.
ເນື່ອງໃນໂອກາດນີ້, ສະຖານທູດ ຫວຽດນາມ ກໍໄດ້ຈັດຕັ້ງ ການໂອ້ລົມສົນທະນາລະຫວ່າງຫວຽດນາມ - ປາຣາກວາຍ ໂດຍມີການເຂົ້າຮ່ວມຂອງຜູ້ຕາງໜ້າຈາກບັນດາກະຊວງ, ຂະແໜງການ, ສະຫະສະມາຄົມ ແລະ ວິສາຫະກິດ ປາຣາກວາຍ ເປັນຈໍານວນຫຼວງຫຼາຍ.
(ແຫຼ່ງຄັດຈາກ VOV)


text:
ຂ່າວສານ
ຮຽກຮ້ອງ ຈີນ ເຄົາລົບອະທິປະໄຕຂອງ ຫວຽດນາມ ສຳລັບໝູ່ເກາະ ຮ່ວາງຊາ
“ເລື່ອງ ຈີນ ຖະແຫຼງການຝຶກຊ້ອມຍິງລູກປືນແທ້ຢູ່ເຂດໝູ່ເກາະຂອງ ຫວຽດນາມ ແມ່ນການກະທຳລ່ວງລະເມີດອະທິປະໄຕຂອງ ຫວຽດນາມ ຢ່າງຮ້າຍແຮງ ສຳລັບໝູ່ເກາະດັ່ງກ່າວ, ນາບຂູ່ຕໍ່ ສັນຕິພາບ, ສະຖຽນລະພາບຢູ່ພາກພື້ນ ແລະ ທະເລຕາເວັນອອກ.
ຫວຽດນາມ ຄັດຄ້ານການກະທຳນີ້ຢ່າງຮຸນແຮງ, ຮຽກຮ້ອງ ຈີນ ເຄົາລົບອະທິປະໄຕຂອງ ຫວຽດນາມ ສຳລັບໝູ່ເກາະ ຮ່ວາງຊາ ຢ່າງເຂັ້ມງວດ, ບໍ່ມີບັນດາການກະທຳຄືດັ່ງກ່າວ, ບໍ່ປະໃຫ້ເກີດຜົນສະທ້ອນຕໍ່ສັນຕິພາບ, ສະຖຽນລະພາບຢູ່ພາກພື້ນ ແລະ ທະເລຕາເວັນອອກ.
ຫວຽດນາມ ຢັ້ງຢືນອີກຄັ້ງໜຶ່ງວ່າ ຈະຢຶດໝັ້ນປົກປັກຮັກສາອະທິປະໄຕ ແລະ ບັນດາສິດ, ຜົນປະໂຫຍດອັນຊອບທຳ ແລະ ຖືກຕ້ອງຕາມກົດໝາຍ ຂອງຕົນຢູ່ທະເລຕາເວັນອອກ ດ້ວຍບັນດາມາດຕະການ ໂດຍສັນຕິວິທີເໝາະສົມກັບກົດໝາຍສາກົນ, ໃນນັ້ນ ມີກົດບັດສະຫະປະຊາຊາດ ແລະ ສົນທິສັນຍາຂອງສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982 ”.
(ແຫຼ່ງຄັດຈາກ VOV)


text:
ຈັດກອງປະຊຸມຝຶກອົບຮົມ ຫົວຂໍ້ ວຽກງານພິທີການ ແລະ ມາລະຍາດທາງສັງຄົມ ໃຫ້ແກ່ພະນັກງານຄູ-ອາຈານ ແລະ ນັກສຶກສາຍິງຂອງສະຫະພັນແມ່ຍິງຮາກຖານ ຄນລ
ເພື່ອຫວນຄືນ ແລະ ປະຫວັດມູນເຊື້ອຂະບວນການເຄືອນໄຫວແມ່ຍິງໃນທົ່ວໂລກໂດຍສະເພາະຂອງສະຫະພັນແມ່ຍິງຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດໃນແຕ່ລະໄລຍະ ດັ່ງນັ້ນສະຫະພັນແມ່ຍິງ ຄນລ ໄດ້ຈັດພິທີສະເຫຼີມສະຫລອງ ວັນແມ່ຍິງສາກົນ ວັນທີ 8 ມີນາ 2022 ຄົບຮອບ 112 ປີ ຂື້ນ,ພ້ອມຈັດກອງປະຊຸມຝຶກອົບຮົມ ຫົວຂໍ້ ວຽກງານພິທີການ ແລະ ມາລະຍາດທາງສັງຄົມ ໃຫ້ແກ່ພະນັກງານຄູ-ອາຈານ ແລະ ນັກສຶກສາຍິງຂອງສະຫະພັນແມ່ຍິງຮາກຖານ ຄນລ ຄັ້ງວັນທີ07 ມີນາ 2022 ທີ່ຫ້ອງປະຊຸມ L1 ເຂົ້າຮ່ວມໃນພິທີດັ່ງກ່າວມີທ່ານ ຮສ. ວຽງວິໄລ ທ່ຽງຈັນໄຊ ເລຂາຄະນະພັກຮາກຖານ ຄະນະບໍດີ ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ,ບັນດາພະນັກງານຄູ-ອາຈານ ແລະ ນັກສຶກສາຈຳນວນ223 ຄົນເຂົ່າຮ່ວມຜ່ານທາງອອນລາຍ.
ໃນພິທີ ທ່ານ ນາງ ທັດສະນາລອນ ສີສຸນ໌ນ ປະທານສະຫະພັນແມ່ຍິງຮາກຖານ ຄນລ ໄດ້ຂື້ນເລົ່າມູນເຊື້ອ ເຊີ່ງເນື້ອໃນເອກະສານປະກອບມີ : ປະຫັວດຄວາມເປັນມາຂອງແມ່ຍິງສາກົນ ວັນທີ8ມີນາ,ບັນດາອົງການຈັດຕັ້ງ,ສົນທິສັນຍາ,ຖະແຫຼງການ ແລະ ກອງປະຊຸມຕ່າງໆກ່ຽວກັບແມ່ຍິງລະດັບສາກົນ,ພາກພື້ນ ແລະ ອາຊຽນ,ນະໂຍບາຍ ແລະ ກົນໄກສົ່ງເສີມຄວາມກ້າວໜ້າແມ່ຍິງໃນ ສປປລາວ,ວຽກງານພົວພັນ ແລະ ຮ່ວມມືກັບຕ່າງປະເທດ ປີ 2021
ພ້ອມກັນນັ້ນໃນພິທີດັ່ງກ່າວຍັງໄດ້ຈັດກອງປະຊຸມຝຶກອົບຮົມ ຫົວຂໍ້ ວຽກງານພິທີການ ແລະ ມາລະຍາດທາງສັງຄົມ ໂດຍ ສະຫາຍ ນ. ຄອນສະຫັວນ ວົງວັນນະໄຊ ຮອງຫົວໜ້າໜ່ວຍວິຊາທິດສະດີການພົວພັນ ຮອງເລຂາຄະນະບໍລິຫານງານຊາວໜຸ່ມຮາກຖານ ຄນລ
ຈຸດປະສົງ ໃນການຈັດຕັ້ງພິທີແມ່ນເພື່ອເປັນການຝຶກອົບຮົມວຽກງານແມ່ຍິງທີ່ເປັນພະນັກງານຄູອາຈານ ແລະ ນັກສຶກສາໄດ້ຮັບຮູ້ເຖີງວຽກງານພິທີການ ແລະ ມາລະຍາດທາງສັງຄົມສາມາດໄປນໍາໃຊ້ເຂົ້າໃນວຽກງານການເຄື່ອນໄຫວວຽກງານທາງດ້ານການບໍລິຫານ ແລະ ວຽກງານທາງດ້ານການສຶກສາ ທັງນີ້ກໍ່ເພື່ອເປັນການສ້າງຂະບວນການຕ້ອນຮັບວັນສ້າງຕັ້ງພັກ ປະຊາຊົນປະຕິບັດລາວ ຄົບຮອບ67 ປີ ແລະ ວັນແມ່ຍິງສາກົນ ຄົບຮອບ 112 ປີ ແລະ ວັນສ້າງຕັ້ງ ຄນລ ຄົບຮອບ 36 ປີ ອີກດ້ວຍ.


text:
ທ່ານວາງຢີ້ພົບປະກັບທ່ານລາຟໂລຟ ລັດຖະມົນຕີການຕ່າງປະເທດຣັດເຊຍ
ວັນທີ 21 ກັນຍານີ້, ທ່ານວາງຢີ້ ທີ່ປຶກສາແຫ່ງລັດ ທັງເປັນລັດຖະມົນຕີກະຊວງການຕ່າງປະເທດຈີນໄດ້ພົບປະທ່ານເຊີເກ ລາຟໂລຟ ລັດຖະມົນຕີກະຊວງການຕ່າງປະເທດຣັດເຊຍໃນໄລຍະເຂົ້າຮ່ວມກອງປະຊຸມສະມັດຊາໃຫຍ່ອົງການສະຫະປະຊາຊາດຄັ້ງທີ 77.
ທ່ານລາຟໂລຟກ່າວວ່າ, ຣັດເຊຍຍິນດີພ້ອມກັນຈັດຕັ້ງປະຕິບັດຄວາມຮັບຮູ້ທີ່ເປັນເອກະພາບກັນອັນສຳຄັນຂອງປະມຸກລັດສອງປະເທດໃນກອງປະຊຸມສຸດຍອດຊາມາວຮານຂອງອົງການຮ່ວມມືຊຽງໄຮ, ຊຸກຍູ້ການຮ່ວມມືແບບຕິດແທດຕົວຈິງລະຫວ່າງສອງປະເທດຢ່າງຕໍ່ເນື່ອງ.ຂໍ້ລິເລິ່ມການພັດທະນາທົ່ວໂລກ ແລະ ຂໍ້ລິເລິ່ມຄວາມໝັ້ນຄົງທົ່ວໂລກທີ່ທ່ານປະທານສີຈີ້ນຜິງສະເໜີອອກນັ້ນແມ່ນສຳຄັນຫຼາຍ, ຈະເຕົ້າໂຮມກຳລັງແຮງສັງລາມຂອງປະຊາຄົມໂລກເພື່ອຊຸກຍູ້ສັນຕິພາບ, ການພັດທະນາ, ສະເໝີພາບ ແລະ ຄວາມທ່ຽງທຳຂອງໂລກ, ຣັດເຊຍຍ້ອງຍໍໃນລະດັບສູງ ແລະ ສະໜັບສະໜູນຢ່າງຕັ້ງໜ້າ. ຄອງຄອຍເພີ່ມທະວີການປະສານງານລະຫວ່າງສອງປະເທດໃນອົງການສາກົນ ແລະ ພາກພື້ນຕ່າງໆ ເຊັ່ນ: ອົງການສະຫະປະຊາຊາດ,ອົງການຮ່ວມມືຊຽງໄຮ ແລະ ບຣິກສ໌ເປັນຕົ້ນ.
ທ່ານວາງຢີ້ກ່າວວ່າ, ປະມຸກລັດສອງປະເທດຈັດການພົບປະອັນສຳຄັນຢູ່່ນະຄອນຊາມາຄານ ແລະ ໄດ້ມີຄວາມຮັບຮູ້ທີ່ເປັນເອກະພາບກັນອັນໃໝ່, ໄດ້ຊີ້ິທິດໃຫ້ການຂະຫຍາຍການພົວພັນລະຫວ່າງສອງປະເທດ, ຈີນຍິນດີຮ່ວມກັບຣັດເຊຍ, ຈັດຕັ້ງປະຕິບັດຄວາມຮັບຮູ້ທີ່ເປັນເອກະພາບກັນອັນສຳຄັນຂອງປະມຸກລັດສອງປະເທດຢ່າງຮອບດ້ານ ແລະ ມີປະສິດທິພາບສູງ. ປັດຈຸບັນ, ສະພາບການແຜ່ລະບາດພະຍາດໂຄວິດ-19 ຍັງຂ້ຽວຂາດ, ສະຖານະການສາກົນປ່ຽນແປງໄປຢ່າງສັບສົນ. ໃນຖານະທີ່ເປັນປະເທດສະມາຊິກຖາວອນຂອງສະພາຄວາມໝັ້ນຄົງອົງການສະຫະປະຊາຊາດ ແລະ ປະເທດໃຫຍ່ທີ່ມີຄວາມຮັບຜິດຊອບ, ຈີນ ແລະ ຣັດເຊຍຄວນເສີມຂະຫຍາຍບົດບາດຂອງຕົນ.
ສອງທ່ານຍັງໄດ້ແລກປ່ຽນຄວາມຄິດເຫັນຕໍ່ບັນຫາອູແກຣນ. ທ່ານວາງຢີ້ກ່າວເນັ້ນວ່າ: ຈີນຈະສືບຕໍ່ຮັກສາຫຼັກໝັ້ນພາວະວິໄສ ແລະ ທ່ຽງທຳ, ຊຸກຍູ້ໃຫ້ດຳເນີນການເຈລະຈາໂດຍສັນຕິ, ຫວັງວ່າຝ່າຍຕ່າງໆບໍ່ປະລະຄວາມພະຍາຍາມທີ່ຈະສົນທະນາກັນ, ຍຶດໝັ້ນແກ້ໄຂບັນຫາຄວາມໝັ້ນຄົງທີ່ມີຄວາມສົນໃຈນຳກັນໂດຍຜ່ານການເຈລະຈາໂດຍສັນຕິ. ທ່ານເຊີເກ ລາຟໂລຟໄດ້ບັນລະຍາຍຫຼັກໝັ້ນຂອງຣັດເຊຍໂດຍກ່າວເນັ້ນວ່າຄວາມໝັ້ນຄົງແມ່ນແບ່ງແຍກບໍ່ໄດ້, ຣັດເຊຍຍັງຍິນດີແກ້ໄຂບັນຫາໂດຍຜ່ານການສົນທະນາແລະ ເຈລະຈາກັນ.


text:
Polyether polyol ອີງໃສ່ propylene glycol, ບໍ່ມີ BHT.ຖືກນໍາໃຊ້ຢ່າງກວ້າງຂວາງໃນການກະກຽມຂອງ polyurethane elastomer, ກາວ, ການເຄືອບກັນນ້ໍາ, ອຸປະກອນການ paving ກິລາແລະອື່ນໆ polyether ມີ miscibility ທີ່ດີກັບນ້ໍາແລະ isocyanate, reactivity ທີ່ເຫມາະສົມ, ກິ່ນຕ່ໍາ, ແລະປັບປຸງຄວາມຫມັ້ນຄົງຂອງຂະບວນການໂຟມຢ່າງຫຼວງຫຼາຍ.
CASE polyether polyol (ເອີ້ນວ່າ CASE polyether) ແມ່ນຊື່ທົ່ວໄປຂອງ polyether ສໍາລັບການນໍາໃຊ້ຫຼາກຫຼາຍຊະນິດ, ລວມທັງການເຄືອບ, ກາວ, sealants, elastomers ແລະພາກສະຫນາມອື່ນໆ, CASE polyol ອີງໃສ່ propylene glycol, BHT-free.ໂພລີເອເທນມີຄວາມປົນເປື້ອນທີ່ດີກັບນ້ໍາແລະ isocyanate, ປະຕິກິລິຍາທີ່ເຫມາະສົມ, ມີກິ່ນຕ່ໍາ, ແລະປັບປຸງຄວາມຫມັ້ນຄົງຂອງຂະບວນການໂຟມຢ່າງຫຼວງຫຼາຍ.ໃນການຜະລິດໂດຍຫນຶ່ງຫຼືຫຼາຍຍີ່ຫໍ້ polyether ນໍາໃຊ້ຮ່ວມກັນ.